നാജി അൽ-അലി - വിക്കിപീഡിയ\n29 ആഗസ്ത് 1987\nഅറബ് ലോകത്തെ കാർട്ടൂണിസ്റ്റുകളിൽ ഏറ്റവും ജനപ്രിയനായിരുന്നു [അവലംബം ആവശ്യമാണ്] നാജി അൽ-അലി. പലസ്തീനിയൻ പ്രദേശത്തുനിന്നും അഭയാർത്ഥി ആക്കപ്പെട്ട നാജി അൽ-അലി ഹന്ധാല എന്ന പത്തുവയസ്സുകാരനായ കാർട്ടൂൺ കഥാപാത്രത്തിലൂടെ ആയിരുന്നു തന്റെ ആശയങ്ങളെ അവതരിപ്പിച്ചത്.\n2 നാജി അൽ-അലിയുടെ സർഗ്ഗസൃഷ്ടി, താല്പര്യങ്ങൾ തത്ത്വശാസ്ത്രം.\n5 നാജി അൽ-അലിയുടെ മരണം\n6 നാജി- അൽ അലിയുടെ വാക്കുകൾ\n1938-ൽ പലസ്തീനിൽ ജനിച്ച നാജി അൽ-അലി ഇസ്രയേൽ രാഷ്ട്രം രൂപീകൃതമായപ്പോൾ ജൂത ആക്രമണങ്ങളെ തുടർന്ന് സ്വദേശത്തുനിന്നും പലായനം ചെയ്തു. ഗലീലിയിലെ നസറത്ത്, തിബിരിയാസ് എന്നീ സ്ഥലങ്ങൾക്ക് ഇടയ്ക്കുള്ള അൽ-ഷാജ്ര ഗ്രാമത്തിലായിരുന്നു നാജി അൽ-അലിയുടെ ജനനം. 11-ആം വയസ്സിൽ അഭയാർത്ഥിയായി കുടുംബത്തോടൊപ്പം ലെബനനിൽ എത്തിയ നാജി അൽ-അലി തെക്കേ ലെബനനിലെ സിദോനിലുള്ള ഐൻ-അൽ-ഹെല്വെ എന്ന അഭയാർത്ഥി കാമ്പിൽ താമസിച്ചു. 1950-കളിൽ നാജി അൽ അലി ജയിലിലെ മതിലുകളിൽ പോറിയ ചിത്രങ്ങൾ കണ്ട് പലസ്തീനിയൻ കവിയായ ഘസ്സൻ എൽ-കനാഫനി നാജി അൽ-അലിയെ കണ്ടെത്തുകയായിരുന്നു. നാജി അൽ-അലിയുടെതന്നെ [അവലംബം ആവശ്യമാണ്] അഭിപ്രായത്തിൽ\n“ ലെബനനിലെ ജയിലുകളിൽ താമസിക്കവേ ഞാൻ രാഷ്ട്രീയ സംവദനത്തിന്റെ പ്രകാശനമായി എന്റെ ചിത്രങ്ങളെ ഉപയോഗിച്ചുതുടങ്ങി. ലെബനീസ് ഇന്റലിജെൻസ് സർവ്വീസ് (ദോക്സി’മെ ബ്യൂറോ) ഈ ചിത്രങ്ങൾ കണ്ട് എന്നെ തടഞ്ഞുവെച്ചു. അക്കാലത്ത് ദോക്സി’മെ ബ്യൂറോ പലസ്തീനിയൻ അഭയാ‍ർത്ഥി കാമ്പുകളിലെ രാഷ്ട്രീയ പ്രവർത്തനങ്ങളെ നിയന്ത്രിക്കുവാൻ പരിശ്രമിച്ചുവരികയായിരുന്നു. ഞാൻ ജയിലിലെ മതിലുകളിൽ വരച്ചുതുടങ്ങി. പിന്നാലെ പത്രപ്രവർത്തകനും അൽ-ഹുറിയ മാസികയുടെ പ്രസാധകനുമായ ഘസ്സൻ കനാഫാനി (ബെയ്‌റൂട്ടിൽ വെച്ച് ഘസ്സൻ എൽ-കനാഫാനി 1971-ൽ കൊല്ലപ്പെട്ടു) ചില ചിത്രങ്ങൾ കണ്ട് എന്നെ വീണ്ടും വീണ്ടും വരയ്ക്കാൻ പ്രോത്സാഹിപ്പിച്ചു, എന്റെ ചില കാർട്ടൂണുകൾ അദ്ദേഹം പ്രസിദ്ധീകരിക്കുകയും ചെയ്തു. ”\nനാജി അൽ-അലിയുടെ സർഗ്ഗസൃഷ്ടി, താല്പര്യങ്ങൾ തത്ത്വശാസ്ത്രം.[തിരുത്തുക]\nഹന്ധാല, പാലസ്തീനിയൻ പ്രതിരോധത്തിന്റെ ചിഹ്നം\nസിദോനിൽ പ്രാരംഭ വിദ്യാഭ്യാസം പൂർത്തി ആക്കിയ നാജി അൽ-അലി കലയിൽ ഉന്നത വിദ്യാഭ്യാസത്തിനായി ഒരു സ്ഥാപനത്തിൽ പ്രവേശിച്ചു. വീട്ടിലെ കഷ്ടപ്പാടുകൾ നിമിത്തം വിദ്യാഭ്യാസം പൂർത്തിയാക്കാനായില്ല. അറുപതുകളുടെ തുടക്കത്തിൽ കുവൈറ്റിലെ അൽ-തലിയാ മാസികയ്ക്കുവേണ്ടി പ്രവർത്തിക്കുവാനായി നാജി അൽ-അലി കുവൈറ്റിലേക്ക് പോയി.\n1970-കളുടെ തുടക്കത്തിൽ കുവൈറ്റിൽ നിന്ന് ബെയ്രൂട്ടിൽ [അവലംബം ആവശ്യമാണ്] തിരിച്ചെത്തിയ നാജി അലി ലെബനനിലെ പ്രമുഖ പത്രമായ അൽ-സാഫിറിന്റെ പത്രാധിപ സമിതിയിൽ അംഗമായി.\n“ 1971-ൽ ബെയ്രൂട്ടിലെ അൽ-സാഫിർ പത്രത്തിൽ പ്രവർത്തിച്ചതായിരുന്നു എന്റെ ജീവിതത്തിലെ ഏറ്റവും നല്ലതും ഏറ്റവും ക്രിയാത്മകവുമായ സമയം. അവിടെ ഓരോ ദിവസവും പല സൈന്യങ്ങളുടെ ആക്രമണങ്ങളെയും ഒടുവിൽ ഇസ്രയേലി അധിനിവേശത്തെയും ഞാൻ എന്റെ പേനകൊണ്ട് നേരിട്ടു. എനിക്ക് ഒരിക്കലും പേടിയോ പരാജയമോ നിരാശയോ തോന്നിയില്ല, ഞാൻ കീഴടങ്ങിയില്ല. സൈന്യങ്ങളെ ഞാൻ കാർട്ടൂണുകൾ കൊണ്ടും പൂക്കളുടെയും പ്രത്യാശയുടെയും വെടിയുണ്ടകളുടെയും ചിത്രങ്ങൾ കൊണ്ടും നേരിട്ടു. അതെ, പ്രത്യാശ അത്യാവശ്യമാണ്, എപ്പോഴും. എന്റെ ബെയ്രൂട്ടിലെ ജോലി എന്നെ ഒരിക്കൽക്കൂടി കാമ്പുകളിലെ അഭയാർത്ഥികളുടെയും പാവങ്ങളുടെയും അടിച്ചമർത്തപ്പെട്ടവരുടെയും അടുക്കൽ എത്തിച്ചു. ”\nഈ കാലഘട്ടത്തിൽ അദ്ദേഹം യുണൈറ്റഡ് അറബ് എമിറേറ്റ്സിലെ അൽ-ഖലീജ് പത്രത്തിനുവേണ്ടിയും കാർട്ടൂണുകൾ വരച്ചു.\n1982-ൽ ലെബനനിലെ ഇസ്രയേൽ അധിനിവേശകാലത്ത് സാബ്ര, ഷാറ്റില എന്നീ പലസ്തീനിയൻ അഭയാർത്ഥി കാമ്പുകളിൽ ഇസ്രയേൽ സൈന്യം നടത്തിയ കൂട്ടക്കൊല നാജി അൽ-അലി നേരിട്ടുകണ്ടു. [അവലംബം ആവശ്യമാണ്] ഈ തിക്താനുഭവം ലെബനൻ വിട്ട് കുവൈറ്റിൽ താമസമാക്കുവാൻ നാജി അൽ-അലിയെ പ്രേരിപ്പിച്ചു. ഈ കാലഘട്ടത്തിൽ അദ്ദേഹം മദ്ധ്യപൂർവ്വദേശത്തെ ഏറ്റവും പ്രചാരമുള്ള സ്വതന്ത്ര ദിനപ്പത്രമായ അൽ-ഖബ്ബാസ് (പ്രകാശം എന്ന് അർത്ഥം), അൽ-ഖലീജ് എന്നീ പത്രങ്ങൾക്കുവേണ്ടി വരച്ചു.\n1985-ൽ രാഷ്ട്രീയ കാരണങ്ങളാൽ നാജി അൽ-അലി കുവൈറ്റിൽ നിന്ന് പുറത്താക്കപ്പെട്ടു. തുടർന്ന് ലണ്ടനിൽ താമസം ഉറപ്പിച്ച നാജി അൽ-അലി കുവൈറ്റി പത്രമായ അൽ-ഖബ്ബാസിനു വേണ്ടി വരയ്ക്കുന്നത് തുടർന്നു. [അവലംബം ആവശ്യമാണ്]\nനാജി അൽ അലിയുടെ ചിത്രങ്ങൾ കൈറോ, ബെയ്രൂട്ട്, കുവൈറ്റ്, ടുണീഷ്യ, അബുദാബി, ലണ്ടൻ, പാരീസ് എന്നിവിടങ്ങളിലെ പത്രങ്ങളിൽ ദിനംപ്രതി പ്രസിദ്ധീകരിച്ചിരുന്നു. അറബ് ലോകത്ത് ഏറ്റവും പ്രതിഫലം ലഭിച്ച കാർട്ടൂണിസ്റ്റായി നാജി അൽ-അലി കരുതപ്പെടുന്നു.[അവലംബം ആവശ്യമാണ്]\nനാജി അൽ-അലിക്ക് രാഷ്ട്രീയ പാർട്ടികളുമായി ബന്ധം ഉണ്ടായിരുന്നില്ല. [അവലംബം ആവശ്യമാണ്] തന്റെ സൃഷ്ടികളിലെ സിദ്ധാന്തങ്ങളുടെയും മുദ്രാവാക്യങ്ങളുടെയും അഭാവം അദ്ദേഹത്തിനു ഒരേപോലെ പ്രശംസയും വിമർശനവും നൽകി. ഭീകരതയ്ക്കും ജനാധിപത്യത്തിന്റെ അഭാവത്തിനും എതിരായിരുന്നു നാജി അൽ-അലി. ഒരു രാഷ്ട്രീയ കക്ഷിയിലും ചേരാതെ അറബ് പൊതുജനാഭിപ്രായത്തിന്റെ യഥാർത്ഥ വക്താവാകുവാൻ അദ്ദേഹം ശ്രമിച്ചു.\n“ ചുറ്റും എന്താണ് നടക്കുന്നതെന്ന് ഞാൻ മനസ്സിലാക്കിയ നാൾമുതൽ, നമ്മുടെ പ്രദേശത്തെ എല്ലാ കോളിളക്കങ്ങളും മനസ്സിലാക്കിയതു മുതൽ, എന്തെങ്കിലും ചെയ്യണം, എങ്ങനെ എങ്കിലും സംഭാവന ചെയ്യണം എന്ന് എനിക്കുതോന്നി. ഞാൻ ആദ്യം രാഷ്ട്രീയം പരീക്ഷിച്ചു, ഒരു പാർട്ടിയിൽ ചേർന്നു, ജാഥകളിൽ മാർച്ച് ചെയ്തു, പക്ഷേ അതല്ലായിരുന്നു യഥാർത്ഥ ഞാൻ. ഞാൻ എന്തിൽക്കൂടെ ആണ് കടന്നുപോവുന്നതെന്ന് കാണിക്കാനും എന്റെ ഉള്ളിലെ ആർത്തനാദങ്ങളെ പ്രദർശിപ്പിക്കുവാനും ഒരു വ്യത്യസ്ത മാധ്യമം വേണമായിരുന്നു. 1950-കളിൽ എപ്പൊഴോ ആണ് ഞാൻ ജയിൽ കാമ്പിലെ മതിലുകളിൽ വരച്ചുതുടങ്ങിയത്. ആ കാലഘട്ടത്തിൽ ഈജിപ്തിലെ വിപ്ലവം, അൾജീരിയയിലെ സ്വാതന്ത്ര്യം, അറബ് ലോകത്ത് എല്ലാം നടക്കുന്ന സംഭവ വികാസങ്ങൾ, ഇതിന്റെ ഒക്കെ ഫലമായി അഭയാർത്ഥികൾക്ക് കുറേശ്ശെ രാഷ്ട്രീയ ബോധം വന്നുതുടങ്ങുകയായിരുന്നു. ആ ജനങ്ങൾക്കുവേണ്ടി, അൾജീരിയയിലെയും ഈജിപ്തിലെയും അഭയാർത്ഥി കാമ്പുകളിലെയും എന്റെ ജനതയ്ക്കുവേണ്ടി, തങ്ങളുടെ അഭിപ്രായം പ്രകടിപ്പിക്കുവാൻ ഒരു വേദിയും ഇല്ലാ‍ത്ത മദ്ധ്യപൂർവ്വദേശത്താകമാനമുള്ള സാധാരണക്കാരായ അറബ് ജനതയ്ക്കുവേണ്ടി, ശബ്ദം ഉയർത്തുകയാണ് എന്റെ ജോലി എന്ന് എനിക്കുതോന്നി. ഇവരെ ഉത്ബോധിപ്പിക്കുകയാണ് എന്റെ ജോലി എന്ന് എനിക്കുതോന്നി. എന്റെ കാഴ്ച്ചപ്പാടിൽ ഒരു രാഷ്ട്രീയ കാർട്ടൂണിസ്റ്റിന്റെ ജോലി ഒരു പുതിയ ദിശാബോധം നൽകുക എന്നുള്ളതാണ്. ”\nഅദ്ദേഹത്തിന്റെ ആക്ഷേപഹാസ്യ വരകളിൽ നിന്ന് വളരെ കുറച്ച് ഭരണകൂടങ്ങളും രാഷ്ട്രീയ സംഘടനകളുമേ രക്ഷപെട്ടുള്ളൂ. [അവലംബം ആവശ്യമാണ്] ഇസ്രയേൽ അധിനിവേശത്തിനും അടിച്ചമർത്തലിനും എതിരെയുള്ള പലസ്തീനിയൻ ജനതയുടെ കയ്പ്പേറിയ പോരാട്ടത്തെ അദ്ദേഹത്തിന്റെ കാർട്ടൂണുകൾ ചിത്രീകരിച്ചു. അറബ് ലോകത്ത് വ്യാപകമായ അഴിമതിയെയും ജനാധിപത്യത്തിന്റെ അഭാവത്തെയും ഭീമമായ സാമ്പത്തിക അസമത്വത്തെയും അദ്ദേഹം വിമർശിച്ചു. അറബികൾ, ജൂതർ, തീവ്രവാദികൾ, യാഥാസ്ഥിതികർ എന്നിവരുൾപ്പെടെ അറബ് ലോകത്തെ ഏകദേശം എല്ലാവരെയും നാജി അൽ-അലി വെറുപ്പിച്ചു എന്ന് പറയപ്പെടുന്നു. നാജി അൽ-അലിയുടെ തത്ത്വശാസ്ത്രം തന്റെ എല്ലാ കാർട്ടൂണുകളിലും കാണി ആയി നിൽക്കുന്ന ഹന്ധാല എന്ന തന്റെ കഥാപാത്രത്തെ അദ്ദേഹം വിശദീകരിക്കുന്നതിൽ നിന്നും മനസ്സിലാക്കാം.\n“നിങ്ങൾ കാണുന്നതുപോലെ ഈ കുട്ടി സുന്ദരനോ ലാളിക്കപ്പെട്ടവനോ, എന്തിന് നന്നായി ആഹാരം കഴിച്ച് വളർന്നവനോ പോലും അല്ല. അഭയാർത്ഥി കാമ്പുകളിൽ ഉള്ള മറ്റു പല കുട്ടികളെയും പോലെ ഇവനും ചെരുപ്പില്ല. സത്യത്തിൽ വിരൂപനായ ഇവനെപ്പോലെ ഒരു മകൻ ഉണ്ടാകുവാൻ മിക്കവാറും സ്ത്രീകൾ ആഗ്രഹിക്കില്ല. എങ്കിലും ഞാൻ ഇവനെ കണ്ടെത്തിയതും ദത്തെടുത്തതും പോലെ ഇവനെ മനസ്സിലാക്കുന്ന മറ്റുള്ളവർ ഇവൻ സ്നേഹമയിയും വിശ്വസ്തനും അഭിപ്രായങ്ങൾ തുറന്നുപറയുന്നവനും ഒരു ശുദ്ധനും ആണെന്ന് മനസ്സിലാക്കും. ഞാൻ വീണുപോകുന്നതിൽ നിന്നും ശ്രദ്ധാലുവായി പ്രതിരോധിക്കുന്ന ഒരു ചിഹ്നമാണ് ഇവൻ. ഇവൻ കൈകൾ പിന്നിൽ പിണച്ചുകെട്ടിയിരിക്കുന്നത് ഇന്നത്തെ നമ്മുടെ പ്രദേശത്തെ എല്ലാ പ്രതികൂല സാഹചര്യങ്ങളുടെയും നിഷേധത്തെ ആണ് സൂചിപ്പിക്കുന്നത്”.\nനാജി അൽ-അലിയെ പോലീസ് അനവധി തവണ തടഞ്ഞുവെച്ചു. അദ്ദേഹത്തിന്റെ വരകൾ തുടർച്ചയായി സെൻസർ ചെയ്യപ്പെട്ടു. തന്റെ ജീവിതകാലത്ത് പല വധഭീഷണികളെയും അദ്ദേഹം നേരിട്ടു. മദ്ധ്യപൂർവ്വ പ്രദേശങ്ങളിൽ ഒരുകാലത്ത് ജീവനിൽ ഭീഷണി നേരിട്ടവരിൽ ഏറ്റവും മുൻപിൽ ആയിരുന്നു നാജി അൽ-അലി.[അവലംബം ആവശ്യമാണ്] ലെബനൻ വിട്ട് കുവൈറ്റിലും പിന്നീട് ലണ്ടനിലും താമസം ഉറപ്പിക്കാൻ കാരണം ഇതായിരുന്നു. എന്നാൽ തന്നെ അടിച്ചമർത്താനും സെൻസർ ചെയ്യുവാനും ശ്രമിച്ചവരെക്കുറിച്ച് സംസാരിക്കുവാൻ അദ്ദേഹം വിസമ്മതിച്ചു; പകരം അദ്ദേഹം അവരെ വരച്ചു.\nഇന്റർനാഷണൽ ഫെഡെറേഷൻ ഓഫ് ന്യൂസ്പേപ്പർ പബ്ലിഷേഴ്സ് (എഫ്.ഐ.ഇ.ജെ) മരണാനന്തര ബഹുമതിയായി ഗോൾഡൻ പെൻ പുരസ്കാരം 1988-ൽ നാജി അൽ-അലിക്ക് സമർപ്പിച്ചു. 28 അംഗരാഷ്ട്രങ്ങളിലെ പ്രസാധകർ അടങ്ങിയ ജൂറി ആവിഷ്കാര സ്വാതന്ത്ര്യത്തിനു വേണ്ടി നടത്തുന്ന എടുത്തുപറയത്തക്ക സേവനങ്ങൾക്കുള്ള അംഗീകാരമായി ആണ് ഈ പുരസ്കാരം നൽകുന്നത്.\nനാജി അൽ-അലിയുടെ മരണം[തിരുത്തുക]\n1987 ജൂലൈ 22-നു ചെത്സിയിലെ ഐവെസ് തെരുവിലുള്ള അൽ-ഖബ്ബാസ് ഓഫീസിലേക്ക് നടക്കവേ ഒരു കൊലയാളി നാജി അൽ-അലിയുടെ തലയ്ക്ക് വെടിവെച്ചു.5ആഴ്ച്ചയോളം കോമ അവസ്ഥയിൽ ആശുപത്രിയിൽ കിടന്ന നാജി അൽ-അലി 51-ആം വയസ്സിൽ 1987 ഓഗസ്റ്റ് 30 (ശനിയാഴ്ച) രാവിലെ 1 മണിക്ക് അന്തരിച്ചു.\nനാജി- അൽ അലിയുടെ വാക്കുകൾ[തിരുത്തുക]\n“ ഞാൻ യുവാവായിരുന്നപ്പോൾ നമ്മുടെ സ്വാതന്ത്ര്യത്തിനും ഐക്യത്തിനും നീതിക്കും വേണ്ടിയുള്ള എല്ലാ സ്വപ്നങ്ങളും സാക്ഷാത്കരിക്കുവാൻ എനിക്ക് സഹായിക്കുവാൻ സാധിക്കും എന്ന് ഞാൻ വിശ്വസിച്ചിരുന്നു. ആ സ്വപ്നങ്ങൾക്കുവേണ്ടി പലരും മരിച്ചു, എന്നാൽ കാര്യങ്ങൾ വഷളാവുന്നതേ ഉള്ളൂ. ഇത് തീർച്ചയായും ഒരുവനിൽ നിരാശ നിറയ്ക്കും. എന്നാൽ എന്നത്തെക്കാളും ഉപരി കർത്തവ്യബോധം എനിക്ക് അനുഭവപ്പെടുന്നു, ഞാൻ ചെയ്യാനുള്ളതും എനിക്ക് ചെയ്യാൻ കഴിയുന്നതും ചെയ്തുകൊണ്ടേയിരിക്കാൻ. ”\n"https://ml.wikipedia.org/w/index.php?title=നാജി_അൽ-അലി&oldid=1963111" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:09,6ജൂലൈ 2014.


ടെലികോം, ഐ.ടി മേഖലയിലെ 14,000 തൊഴിലവസരങ്ങള് സ്വദേശിവൽക്കരണത്തിന്റെ കീഴിലേക്ക് മാറ്റാനൊരുങ്ങി സൌദി\nFriday, October 18, 2019 17:08:35 PM\nസ്വന്തം ലേഖകൻ: സൗദിയില് ടെലികോം, ഐ.ടി മേഖല സ്വദേശിവല്‍ക്കരിക്കുവാനുള്ള പദ്ധതിക്ക് തുടക്കമായി. സ്വകാര്യമേഖലയിലെ പതിനാലായിരത്തോളം തൊഴിലവസരങ്ങളാണ് സൗദിവല്‍ക്കരിക്കുക. ഉദ്യോഗാര്‍ത്ഥികള്‍ക്കാവശ്യമായ പരിശീലന പദ്ധതികള് സാങ്കേതികവിദ്യാ മന്ത്രാലയം നടപ്പിലാക്കും.\nടെലികോം, ഐ.ടി മേഖലയിലെ 14,000 തൊഴിലവസരങ്ങള് സൗദിവല്‍ക്കരിക്കുന്നതിനാണ് വിവിധ മന്ത്രാലയങ്ങള് സംയുക്ത നീക്കമാരംഭിച്ചത്. നാല് ഘട്ടങ്ങളിയാണ് പദ്ധതി നടപ്പിലാക്കുക. ആദ്യ ഘട്ടത്തില് ടെക്‌നിക്കല് സപ്പോര്‍ട്ട് രംഗത്തെ തൊഴിലുകളും രണ്ടാം ഘട്ടത്തില് ഡാറ്റാ അനാലിസിസ് തൊഴിലുകളും സൗദിവല്‍ക്കരിക്കുന്നതിനാണ് പ്രാധാന്യം നല്‍കുക.\nതുടര്‍ന്നുള്ള ഘട്ടങ്ങളില് പ്രോജക്ട് മാനേജര്, കോള് സെന്റര് ജീവനക്കാര് എന്നീ തൊഴിലുകളും സ്വദേശിവല്‍ക്കരിക്കുമെന്ന് കമ്മ്യൂണിക്കേഷന്‍സ് ആന്റ് ഇന്‍ഫര്‍മേഷന് ടെക്‌നോളജി ഡെപ്യൂട്ടി മിനിസ്റ്റര് എഞ്ചി. ഹൈത്തം അല് ഉഹലി പറഞ്ഞു. ഉദ്യോഗാര്‍ത്ഥികള്‍ക്ക് പരിശീനം നല്‍കുന്നതിനും തൊഴിലവസരങ്ങള് ലഭ്യമാക്കുന്നതിനും മാനവശേഷി വികസന നിധി സാമ്പത്തിക സഹായം നല്‍കും.\nമറ്റു മേഖലകളിലെ തൊഴിലുകള് സ്വദേശിവല്‍ക്കരിക്കുന്നതിന് സഹായങ്ങള് ലഭിക്കുമെന്ന് മാനവശേഷി വികസനനിധി ഡയരക്ടര് ജനറല് ഡോ. മുഹമ്മദ് അല് സുദൈരി അറിയിച്ചിട്ടുണ്ട്.


ഭക്തന്റെ രക്ഷ ഭഗവാന് പ്രധാനം :: Janmabhumi Daily\nഭക്തന്റെ രക്ഷ ഭഗവാന് പ്രധാനം\nചമ്മട്ടി പൂണ്ടു കടിഞ്ഞാണും മുറുക്കിയുട\nനിന്ദ്രാത്മജന്നു യുധി തേര്‍പൂട്ടി നിന്നു ബത!\nചെമ്മേ മറഞ്ഞൊരു ശരം കൊണ്ടു കൊന്നതുമൊ-\nകൃഷ്ണാവതാരത്തില്, കുരുക്ഷേത്ര യുദ്ധത്തില് ഇടത്തുകൈയില് കടിഞ്ഞാണും വലത്തുകൈയില് ചമ്മട്ടിയും ധരിച്ച് തേരുതെളിച്ചുകൊണ്ട്, ഇന്ദ്രപുത്രനായ അര്‍ജുനനെ സഹായിച്ചു അങ്ങ്. ഗീതോപദേശം നല്‍കി വിജയനെ കര്‍മ്മോത്‌സുകനാക്കുകയും ദുര്യോധനാദികളെ വധിച്ച് യുദ്ധത്തില് വിജയം നേടാന് പാണ്ഡവര്‍ക്ക് സദാ പിന്തുണയായി നില്‍ക്കുകയും ചെയ്തു. എന്നാല്, രാമാവതാര സമയത്ത്, ഇന്ദ്രപുത്രന് തന്നെയായ ബാലിയെ, മറഞ്ഞിരുന്ന് ഒളിയമ്പെയ്ത് കൊന്ന് സുഗ്രീവനെ സഹായിക്കാനും\nയാതൊരു മടിയുമുണ്ടായില്ല അങ്ങയ്ക്ക്. ഭക്തപരായണനായ ഭഗവാന് തന്റെ ഭക്തരുടെ രക്ഷയാണ് പ്രധാനം. നേരിട്ട് യുദ്ധം ചെയ്യാന് വരുന്നവന്റെ പകുതി ബലം കൂടി ബാലിക്ക് ലഭിക്കുമെന്ന് വരം ലഭിച്ചിട്ടുള്ളതിനാല് ബാലിയെ വധിക്കുന്നതിന് ഇതേ മാര്‍ഗ്ഗമുള്ളൂ എന്ന് അങ്ങയ്ക്ക് അറിയാം. അതിനാല്, ദുഷ്ടനായ ബാലിയെ നിഗ്രഹിക്കുകയും ഭക്തനായ സുഗ്രീവനെ അനുഗ്രഹിക്കുകയുമാണ് ഭഗവാന് ചെയ്തത്. അതുപോലെ, എന്നെയും അവിടുത്തെ ഭക്തനാക്കി സദ്ഗതി തരേണമേ എന്ന് പ്രാര്‍ത്ഥിക്കുന്നു.


Olympics 2021: Indian mens team's match in Archery - Malayalam MyKhel\n» Olympics 2021: അമ്പെയ്ത്തില് ഇന്ത്യ മുന്നോട്ട്, പുരുഷ ടീം ക്വാര്‍ട്ടര് ഫൈനലില്\nOlympics 2021: അമ്പെയ്ത്തില് ഇന്ത്യ മുന്നോട്ട്, പുരുഷ ടീം ക്വാര്‍ട്ടര് ഫൈനലില്\nUpdated: Monday, July 26, 2021, 7:44 [IST]\nടോക്കിയോ ഒളിംപിക്‌സ് അമ്പെയ്ത്തില് പുരുഷന്‍മാരുടെ ടീമിനത്തില് ഇന്ത്യ ക്വാര്‍ട്ടര് ഫൈനലില് കടന്നു. പ്രീക്വാര്‍ട്ടറില് കസാക്കിസ്താനെയാണ് ഇന്ത്യ 6-2നു പരാജയപ്പെടുത്തിയത്. അതാനു ദാസ്, പ്രവീണ് ജാദവ്, തരുണ്‍ദീപ് റായ് എന്നിവരുള്‍പ്പെട്ട ടീമാണ് ഇന്ത്യക്കു വേണ്ടി മല്‍സരിക്കാനിറങ്ങിയത്. ക്വാര്‍ട്ടര് ഫൈനല് പോരാട്ടം ഇന്നു തന്നെ നടക്കും. രാവിലെ 10.15നാണ് ഈ മല്‍സരം ആരംഭിക്കുക. ദക്ഷിണ കൊറിയയാണ് ക്വാര്‍ട്ടര് ഫൈനലില് ഇന്ത്യയുടെ എതിരാളികള്.\nഇന്ത്യ- കസാക്കിസ്താന് പ്രീക്വാര്‍ട്ടറിലെ ആദ്യ സെറ്റ് ആവേശകരമായിരുന്നു. 55-54ന്റെ വിജയവുമായി ഇന്ത്യ ഈ സെറ്റ് പിടിച്ചെടുക്കുകയും ചെയ്തു. ആദ്യ സെറ്റില് 9, 9, 8, 9, 10, 10 എന്നിങ്ങനെയായിരുന്നു ഇന്ത്യയുടെ സ്‌കോര്. കസാക്കിസ്താന്റേത് 10, 9, 9, 8, 8, 10 എന്നിങ്ങനെയായിരുന്നു.\n2006ല് രോഹിതിനൊപ്പം അണ്ടര് 19 ലോകകപ്പ് കളിച്ചു, ഇപ്പോള് 'അഡ്രസില്ല', അഞ്ച് ഇന്ത്യന് താരങ്ങളിതാ\nരണ്ടാം സെറ്റിലും ഇന്ത്യ മികവ് തുടര്‍ന്നു. 52-50നായിരുന്നു ഈ സെറ്റ് അതാനു ദാസും സംഘവും വരുതിയിലാക്കിയത്. രണ്ടാം സെറ്റില് 10, 9, 9, 8, 7,9എന്നിങ്ങനെ ഇന്ത്യ സ്‌കോര് ചെയ്തപ്പോള് കസാക്കിസ്താന് 8, 8, 8, 9, 9, 8 എന്നിങ്ങനെയും നേടി.എന്നാല് മൂന്നാം സെറ്റില് കസാക്കിസ്താന് തിരിച്ചടിച്ചു. 57-56നായിരുന്നു അവരുടെ വിജയം. മൂന്നാം സെറ്റില് മൂന്നു തവണ 10's നേടാന് കസാക്കിസ്താനു കഴിഞ്ഞു. 10, 10, 9, 9, 10,9എന്നിങ്ങനെയായിരുന്നു അവരുടെ സ്‌കോര്. ഇന്ത്യയുടേത്- 10, 9, 9, 8, 10, 10.\nനാലാം സെറ്റില് ഇന്ത്യ തിരിച്ചുവന്നു. നാലാം സെറ്റില് 10, 8, 9, 9, 10, 10 എന്നിങ്ങനെയായിരുന്നു ഇന്ത്യയുടെ പ്രകടനം. കസാക്കിസ്താന്റെ സ്‌കോര്- 9, 9, 10, 7, 9, 10. 56-54ന്റെ വിജയത്തോടെ ഇന്ത്യ കസാക്കിസ്താന്റെ കഥ കഴിച്ച് ക്വാര്‍ട്ടര് ഫൈനലിലേക്ക മുന്നേറുകയും ചെയ്തു.\nRead more about: olympics 2021 tokyo olympics archery india team olympics ഒളിംപിക്‌സ് 2021 അമ്പെയ്ത്ത് ഇന്ത്യ ടീം ഒളിംപിക്‌സ്\nStory first published: Monday, July 26, 2021, 6:32 [IST]


ഇരട്ട ഗോളുകളുമായി വെർണർ, ലോകകപ്പിന് യോഗ്യത നേടുന്ന ആദ്യ ടീമായി ജർമ്മനി Football News Malayalam\nHome Football ഇരട്ട ഗോളുകളുമായി വെർണർ, ലോകകപ്പിന് യോഗ്യത നേടുന്ന ആദ്യ ടീമായി ജർമ്മനി\nഇരട്ട ഗോളുകളുമായി വെർണർ, ലോകകപ്പിന് യോഗ്യത നേടുന്ന ആദ്യ ടീമായി ജർമ്മനി\n2022 ഖത്തർ ലോകകപ്പിനായി യോഗ്യത നേടുന്ന ആദ്യ ടീമായി മാറി ജർമ്മനി. നോർത്ത് മാസെഡോണിയയെ എതിരില്ലാത്ത നാല് ഗോളിന് പരാജയപ്പെടുത്തിയാണ് ജർമ്മനി ഈ നേട്ടം സ്വന്തമാക്കിയത്. തീമോ വെർണർ ഇരട്ട ഗോളുകൾ നേടിയപ്പോൾ മറ്റു ഗോളുകൾ നേടിയത് കൈ ഹാവേർട്സും ജമാൽ മുസിയലയുമാണ്. ജർമ്മൻ ദേശീയ ടീമിന് വേണ്ടിയുള്ള ജമാൽ മുസിയലയുടെ കന്നിഗോളാണ് ഇന്നത്തേത്.\nകളിയിലെ നാല് ഗോളുകളും പിറന്നത് രണ്ടാം പകുതിയിലാണ്. ആദ്യ പകുതിയിൽ പലതവണ അവസരങ്ങൾ ലഭിച്ചെങ്കിലും ജർമ്മനിക്ക് ഗോളടിക്കാനായിരുന്നില്ല. കൈ ഹാവേർട്സ് ഗോളിന് മുള്ളർ വഴിഴൊരുക്കി. പിന്നാലെ മൂന്ന് മിനുട്ടിൽ ഇരട്ട ഗോളുകൾ നേടി വെർണർ ജർമ്മനിയുടെ ജയം ഉറപ്പിച്ചു. പകരക്കാരനായി എത്തിയ 18കാരൻ ജമാൽ മുസിയല ജർമ്മനിയുടെ നാലാം ഗോളും നേടി. മാനുവൽ നുയറിന്റെ കരിയറിലെ 46ആം ക്ലീൻ ഷീറ്റായിരുന്നു ഇന്നത്തേത്. രണ്ട് മത്സരം ബാക്കി നിൽക്കെ ഖത്തർ ലോകകപ്പിന് ജർമ്മനി യോഗ്യത നേടുകയും ചെയ്തു. ഹാൻസി ഫ്ലിക്കിന് കീഴിൽ അഞ്ച് കളികളിൽ അഞ്ചു ജയിക്കുകയും 17 ഗോളടിക്കുകയും ചെയ്തു ജർമ്മനി.\nPrevious articleഐപിഎലിലെ അവസാന ദിവസവും താന് ആര്‍സിബിയ്ക്ക് വേണ്ടിയായിരിക്കും കളിക്കുക – വിരാട് കോഹ്‍ലി\nNext article“പോഗ്ബ എന്തിന് മാഞ്ചസ്റ്റർ യുണൈറ്റഡ് വിടണം എന്ന് അറിയില്ല” – സ്കോൾസ്


കൂടത്തായി കൊലക്കേസില് നിര്‍ണ്ണായക കണ്ടെത്തലുമായി അന്വേഷണ സംഘം - EBM News Malayalam\nകോഴിക്കോട്: കൂടത്തായി കൊലപാതകക്കേസില് മുഖപ്രതിയായ ജോളി ബന്ധുക്കളായ രണ്ട് കുട്ടികളെ കൂടി കൊല്ലാന് ശ്രമിച്ചുവെന്ന് റൂറല് എസ്.പി കെ.ജി സൈമണ് പറഞ്ഞു. അടുത്ത കാലത്തായി പൊന്നാമറ്റം വീട്ടില് തന്നെ രണ്ട് കുട്ടികളെയും കൂടാതെ സീപത്തുള്ള മറ്റൊരു വീട്ടിലും കൊലപാതക ശ്രമം നടത്തിയതായി എസ്.പി പറയുന്നു.\nകോഴിക്കോട് മുന് ഡെപ്യൂട്ടി തഹസില്‍ദാരായ ജയശ്രീ, തന്റെ ആദ്യ ഭര്‍ത്താവ് റോയിയുടെ സഹോദരിയുടെ പെണ്‍മക്കള് എന്നിവരെയാണ് കൊല്ലാന് ശ്രമിച്ചതെന്ന് പോലീസ് അറിയിച്ചു. റോയിയുടെ മരണം പ്രത്യേക എഫ്.ഐ.ആറാക്കി അന്വേഷിക്കാന് തീരുമാനിച്ചതായി എസ്.പി അറിയിച്ചു.\nറോയിയുടെ കേസിലാണ് ഇപ്പോള് തെളിവുകള് ലഭിച്ചിട്ടുള്ളത്. അതിനാലാണ് ഈ കേസ് പ്രത്യേകം എഫ്.ഐ.ആര് ആക്കി അന്വേഷിക്കാന് തീരുമാനം. ജോളിയെ നാളെ കസ്റ്റഡിയില് വാങ്ങാനിരിക്കെ ഇന്ന് ദേഹാസ്വാസ്ഥ്യത്തെ തുടര്‍ന്ന് ജോളിയെ ആശുപത്രിയില് എത്തിച്ച് ചികിത്സ നല്‍കി. ആത്മഹത്യാ പ്രവണത പ്രകടിപ്പിച്ച സാഹചര്യത്തില് ജോളിക്ക് മുഴുവന് സമയ കാവലും ഏര്‍പ്പെടുത്തി. ജോളിയുടെ ഭര്‍ത്താവ് ഷാജു തെറ്റ് ചെയ്തിട്ടുണ്ടെങ്കില് നടപടിയുണ്ടാകുമെന്നും എസ്്.പി വ്യക്തമാക്കി.\nകൂടത്തായി കൊലപാതകത്തില് ജോളിക്ക് സയനൈഡ് നല്‍കിയ മാത്യുവിന്റെ മൊഴിയെടുത്തു


Plus Two Bribe Case: ED questions KM Shaji for 14 hours, should appear for more questioning | 14 മണിക്കൂര് കെഎം ഷാജിയെ ചോദ്യം ചെയ്ത് ഇഡി; ചോദ്യം ചെയ്യല് തുടരും, രാവിലെ 10 ന് വീണ്ടും ഹാജരാകണം - Malayalam Oneindia\nകോഴിക്കോട്: പ്ലസ് ടു കോഴക്കേസില് അഴീക്കോട് മുസ്ലീം ലീഗ് എംഎല്‍എ കെഎം ഷാജിയെ എന്‍ഫോഴ്‌സ്‌മെന്റ് ചോദ്യം ചെയ്ത് വിട്ടയച്ചു. 14 മണിക്കൂര് ആണ് കോഴിക്കോട്ടെ ഇഡി ഓഫീസില് കെഎം ഷാജിയെ ചോദ്യം ചെയ്തത്.\nകെഎം ഷാജിക്കെതിരെ വിജിലന്‍സ് അന്വേഷണത്തിന് ഉത്തരവ്\nചോദ്യം ചെയ്യല് ഇനിയും പൂര്‍ത്തിയായിട്ടില്ല. രാവിലെ പത്ത് മണിയ്ക്ക് വീണ്ടും ചോദ്യം ചെയ്യലിന് ഹാജരാകാന് കെഎം ഷാജിയോട് ആവശ്യപ്പെട്ടിട്ടുണ്ട്. കഴിഞ്ഞ ദിവസം കെഎം ഷാജിയുടെ ഭാര്യ ആശയേയും ഇഡി മണിക്കൂറുകളോളം ചോദ്യം ചെയ്തിരുന്നു. വിശദാംശങ്ങള്...\nനവംബര് 10 ന് രാവിലെ കോഴിക്കോട് എന്‍ഫോഴ്‌സ്‌മെന്റ് ഡയറക്ടറേറ്റ് ഓഫീസില് ഹാജരായ കെഎം ഷാജിയെ 14 മണിക്കൂറോളം ആണ് എന്‍ഫോഴ്‌സ്‌മെന്റ് ഡയറക്ടറേറ്റ് ചോദ്യം ചെയ്തത്. തുടര്‍ന്ന് വിട്ടയച്ച കെഎം ഷാജി മാധ്യമ പ്രവര്‍ത്തകരോട് പ്രതികരിക്കുകയും ചെയ്തു.\nചില ചോദ്യങ്ങള്‍ക്ക് കൂടി ഉത്തരം നല്‍കേണ്ടതുണ്ട് എന്നാണ് അര്‍ദ്ധരാത്രിയോടെ പുറത്തിറങ്ങിയ കെഎം ഷാജി മാധ്യമങ്ങോട് പ്രതികരിച്ചത്. ആ ചോദ്യങ്ങള്‍ക്ക് രാവിലെ എത്തി മറുപടി നല്‍കുമെന്നും അദ്ദേഹം പറഞ്ഞു. ഇഡിയുടേത് സ്വാഭാവിക സംശങ്ങള് ആണെന്നും ഷാജി പ്രതികരിച്ചു.\nകെഎം ഷാജിയുടെ ആസ്തിവകകള് സംബന്ധിച്ച രേഖകളും സമര്‍പ്പിക്കാന് ഇഡി ആവശ്യപ്പെട്ടിരുന്നു. ആവശ്യപ്പെട്ട രേഖകള് എല്ലാം സമര്‍പ്പിച്ചിട്ടുണ്ട് എന്ന് ഷാജി വ്യക്തമാക്കി. ഉത്തരവാദിത്തപ്പെട്ട ഏജന്‍സിയാണ് എന്‍ഫോഴ്‌സ്‌മെന്റ് ഡയറക്ടറേറ്റ് എന്നും അതുകൊണ്ട് തന്നെ ഉത്തരവാദിത്തത്തോടെ മറുപടി കൊടുക്കാന് താന് ബാധ്യസ്ഥനാണെന്നും അദ്ദേഹം പറഞ്ഞു.\nമറ്റേതെങ്കിലും തരത്തിലുള്ള രാഷ്ട്രീയ നീക്കം പോലെ അല്ല ഇഡിയുടെ ചോദ്യങ്ങള് എന്നായിരുന്നു ഷാജിയുടെ മറ്റൊരു പ്രതികരണം. അവരുടെ സ്വാഭാവിക സംശയങ്ങള് ദുരീകരിക്കുന്നതിനുള്ള ചോദ്യങ്ങളാണ് ഉന്നയിക്കപ്പെട്ടത്. രാഷ്ട്രീയ സ്വാധീനം എന്‍ഫോഴ്‌സ്‌മെന്റ് ഡയറക്ടറേറ്റിന്റെ ചോദ്യം ചെയ്യലിനെ ബാധിക്കില്ല എന്നും അദ്ദേഹം പറഞ്ഞു.\nകഴിഞ്ഞ ദിവസം കെഎം ഷാജിയുടെ ഭാര്യ ആശയേയും എന്‍ഫോഴ്‌സ്‌മെന്റ് ഡയറക്ടറേറ്റ് ചോദ്യം ചെയ്തിരുന്നു. രാവിലെ പത്ത് മണി മുതല് രാത്രി ഒമ്പതര വരെ ആയിരുന്നു ആശയെ ചോദ്യം ചെയ്തത്. ഇഡി ആവശ്യപ്പെട്ട് രേഖകള് ആശയും കൈമാറിയിരുന്നു. ഭൂമിയിടപാട് സംബന്ധിച്ച് തനിക്ക് ഒന്നും അറിയില്ല എന്നും ഭര്‍ത്താവാണ് തന്റെ പേരില് സ്ഥലം വാങ്ങിയത് എന്നും ആയിരുന്നു ആശ ഇഡിയ്ക്ക് മുന്നില് വ്യക്തമാക്കിയത്.\nകല്‍പറ്റയിലെ ഒരു സ്വര്‍ണക്കടയില് മുമ്പ് പങ്കാളിത്തമുണ്ടായിരുന്നതായി കെഎം ഷാജി എന്‍ഫോഴ്‌സ്‌മെന്റിന് മൊഴി നല്‍കിയിട്ടുണ്ട്. എന്നാല് ജനപ്രതിനിധി ആയതിന് ശേഷം ജ്വല്ലറിയിലെ പങ്കാളിത്തം ഉപേക്ഷിച്ചു എന്നാണ് വിശദീകരണം. വീട് നിര്‍മാണത്തിന് ഭാര്യയുടെ വീട്ടില് നിന്ന് ലഭിച്ച പണം ഉപയോഗിച്ചിട്ടുണ്ട് എന്നും അദ്ദേഹം മൊഴി നല്‍കി.\nഅഴീക്കോട് സ്‌കൂളിന് പ്ലസ് ടു ബാച്ച് അനുവദിക്കുന്നതിനായി 25 ലക്ഷം രൂപ കോഴ വാങ്ങി എന്ന കേസിലാണ് കെഎം ഷാജിയ്‌ക്കെതിരെ ഇഡി അന്വേഷണം നടത്തുന്നത്. ഈ കേസ് സംസ്ഥാന വിജിലന്‍സും അന്വേഷിക്കുന്നുണ്ട്. ഇതിനിടെ കോഴിക്കോട് കോര്‍പ്പറേഷന് പരിധിയില് കെഎം ഷാജി നിര്‍മിച്ച വീട് സംബന്ധിച്ച വിവാദവും പുകയുന്നുണ്ട്.\nമുസ്ലീം ലീഗ് പ്രതിരോധത്തില്\nകെഎം ഷാജിയെ എന്‍ഫോഴ്‌സ്‌മെന്റ് ഡയറക്ടറ്റേറ്റ് ചോദ്യം ചെയ്യുന്നത് മുസ്ലീം ലീഗിനേയും പ്രതിരോധത്തിലാക്കുന്നുണ്ട്. ജ്വല്ലറി തട്ടിപ്പ് കേസില് മഞ്ചേശ്വരം എംഎല്‍എ എംസി കമറുദ്ദീന് അറസ്റ്റിലായതിന് പിറകെയാണ് ഷാജിയെ ചോദ്യം ചെയ്യുന്നത്.\nPlus Two Bribe Case: ED questions KM Shaji for 14 hours, should appear for more questioning.


India Deployed Military Force in Eastern ladakh | ചൈനയ്ക്കെതിരെ തിരിച്ചടിക്കാൻ സർവ്വ സന്നാഹവുമായി ഇന്ത്യ; ലഡാക്കിൽ ടാങ്കുകളും സൈന്യത്തേയും വിന്യസിച്ചു - Malayalam Oneindia\nPublished: September 27 2020, 23:27 [IST]\nദില്ലി; ഇന്ത്യയുടെ ഭാഗത്ത് ഇനി ചൈന കടന്ന് കയറിയാൽ വെടിവെയ്ക്കാനുള്ള അനുവാദം സൈന്യത്തിന് നൽകിയതായി കഴിഞ്ഞ ദിവസം റിപ്പോർട്ടുകൾ ഉണ്ടായിരുന്നു. സൈന്യത്തിന്റെ ഷൂട്ടിങ് റേഞ്ചിൽ എത്തിയാൽ വെടിവെക്കുമെന്ന് ചൈനീസ് സൈന്യത്തിന് മുന്നറിയിപ്പ് നൽകിയതായി മുതിർന്ന സൈനിക ഉദ്യോഗസ്ഥരെ ഉദ്ധരിച്ച് കൊണ്ട് ദേശീയ മാധ്യമങ്ങളാണ് റിപ്പോർട്ട് ചെയ്തത്. ആറാമത് സൈനിക തല ചർച്ചയ്ക്ക് ശേഷമായിരുന്നു ഇന്ത്യ ഇക്കാര്യം വ്യക്തമാക്കിയത്.\nചർച്ചയിൽ അതിർത്തിയിൽ കൂടുതൽ സൈനിക വിന്യാസം ഉണ്ടാകില്ലെന്ന് ചൈന വ്യക്തമാക്കിയിട്ടുണ്ടെങ്കിലും ഏത് സാഹചര്യത്തേയും നേരിടാൻ തയ്യാറായിരിക്കുകയാണ് ഇന്ത്യൻ സൈന്യം. കിഴക്കൻ ലഡാക്ക് മേഖലയിൽ കൂടുതൽ യുദ്ധടാങ്കുകളും സൈനികരേയും ഇന്ത്യ വിന്യസിച്ചിരിക്കുകയാണ്. ഇതിന്റെ ദൃശ്യങ്ങളും പുറത്തുവന്നിട്ടുണ്ട്.\nഅതിർത്തിയിൽ ഇന്ത്യ-ചൈന സംഘർഷത്തിന്റെ പശ്ചാത്തലത്തിൽ കിഴക്കൻ ലഡാക്കിലാണ് ടാങ്കറുകൾ ഇന്ത്യ വിന്യസിച്ചിരിക്കുന്നത്. ബിഎംപി -2 ഇൻഫൻട്രി കോംബാറ്റ് വാഹനങ്ങളോടൊപ്പം ടി -90, ടി -72 ടാങ്കുകളുമാണ് വിന്യസിച്ചിരിക്കുന്നത് . ദേശീയ വാർത്താ ഏജൻസിയായ എൻഐഎയാണ് ഇത് സംബന്ധിച്ച ചിത്രങ്ങളും വീഡിയോയും പുറത്തുവിട്ടിരിക്കുന്നത്.\nമൈനസ് 40 ഡിഗ്രി സെൽഷ്യസ് വരെ താപനിലയിൽ പ്രവർത്തിക്കാൻ കഴിയുന്നവയാണ് ബിഎംപി വാഹനങ്ങൾ. ശൈത്യകാലത്ത് കിഴക്കൻ ലഡാക്കിൽ അതികഠിനമായിരിക്കും കാലാവസ്ഥ. രാത്രിയിൽ താപനില മൈനസ് 35 ഡിഗ്രി വരെ താഴുകയും ഉയർന്ന വേഗതയുള്ള തണുത്ത കാറ്റ് ഇവിടെ അനുഭവപ്പെടുകയും ചെയ്യും..\nലഡാക്ക് പോലുള്ള ദുര്‍ഘട പ്രദേശത്ത് വിന്യസിച്ചിരിക്കുന്ന ഫയർ ആന്റ് ഫ്യൂരി കോര്‍പ്സ്'ലോകത്തു തന്നെ മറ്റൊരിടത്തും ഇല്ല. ഈ മേഖലയിൽ ടാങ്കുകളും യുദ്ധോപകരണങ്ങളും സൂക്ഷിക്കുന്നത് ഏറെ ബുദ്ധിമുട്ടാണെന്ന് മേജർ ജനറൽ അരവിന്ദ് കപൂർ പറഞ്ഞു. അതേസമയം സൈന്യത്തിനാവശ്യമായ എല്ലാ ക്രമീകരണങ്ങളും നടത്തിയതായും അദ്ദേഹം അറിയിച്ചു.\nയന്ത്രവൽകൃത കാലാൾപ്പടയാണ് ഇന്ത്യൻ സൈന്യത്തിന്റെ കരുത്ത്. കഠിനമായ കാലാവസ്ഥയിലും വ്യത്യസ്ത ഭൂപ്രദേശങ്ങളിലും ഇവയ്ക്ക് പ്രവർത്തിക്കാൻ സാധിക്കും. മിസൈൽ സംഭരണം ഉൾപ്പെടെയുള്ള സവിശേഷതകൾ ഉള്ളതിനാൽ ഇവയ്ക്ക് മികച്ച രീതിയിൽ കൂടാുതൽ കാലം പോരാടാനുള്ള കഴിവുണ്ട്.\nയന്ത്രവൽകൃത കാലാൾപ്പടയുടെ തോക്കുധാരി പരിശീലനം ലഭിച്ച സൈനികനാണ്, വിവിധതരം ആയുധങ്ങൾ പ്രയോഗിക്കാൻ കഴിവുള്ളയാളാണ്, 15,500 അടി ഉയരത്തിൽ വിന്യസിച്ചിരിക്കുന്ന സൈനികൻ വ്യക്തമാക്കി.\nഇന്ത്യൻ കവചിത റെജിമെന്റുകൾക്ക് ആവശ്യമെങ്കിൽ മിനിറ്റുകൾക്കകം എത്തിച്ചേരാനുള്ള കഴിവുണ്ട്. ഓഗസ്റ്റ് 29നും 30നും രാത്രിയിൽ ചൈനയുടെ പീപ്പിൾസ് ലിബറേഷൻ ആർമി, ടാങ്കുകളടക്കമുള്ളവ അതിർത്തിയിൽ വിന്യസിച്ച സമയത്ത് അടുത്തിടെ അത്തരമൊരു നീക്കം ഇന്ത്യ നടത്തുകയും ചെയ്തിട്ടുണ്ട്.\nടാങ്കുകളുടെ പ്രവർത്തനത്തിന് അനുയോജ്യം\nകിഴക്കൻ ലഡാക്ക് മുതൽ ചൈനീസ് സൈന്യം കൈവശപ്പെടുത്തിയിരിക്കുന്ന ടിബറ്റൻ പീഠഭൂമി വരെ വ്യാപിച്ചുകിടക്കുന്ന പ്രദേശം മുഴുവൻ ടാങ്കുകളുടെ പ്രവർത്തനത്തിന് അനുയോജ്യമാണ്.കഠിനമായ കാലാവസ്ഥയെ നേരിടാൻ പ്രത്യേക ശൈത്യകാല വസ്ത്രങ്ങളും ഇന്ധനം, സ്പെയർ, അസംബ്ലികൾ തുടങ്ങിയ സൗകര്യങ്ങളുമായാണ് സൈന്യം തയാറെടുക്കുന്നതെന്ന് മേജർ ജനറൽ അരവിന്ദ് കപൂർ പറഞ്ഞു\nലഡാക്ക് മേഖലയിൽ തുടരും\nമിനിമം സിമന്റും മണലും ഉപയോഗിച്ച് കണ്ടെയ്നർ ഷെൽട്ടറുകളും ബാരൽ ഷെൽട്ടറുകളും സ്ഥാപിച്ച് സൈന്യം യുദ്ധകാലാടിസ്ഥാനത്തിൽ സൈനികരെ മേഖലയിൽ പാർപ്പിച്ച് വരികയാണ്. വരുന്ന മഞ്ഞുകാലത്ത് മുഴുവന് സമയവും പ്രശ്‌നബാധിതമായ ലഡാക്ക് മേഖലയില് തുടരാനാണ് ഇന്ത്യന് സൈന്യത്തിന്റെ നീക്കം.\nഏപ്രിൽ, മെയ് മാസങ്ങളിൽ അതിർത്തിയിൽ തുടങ്ങിയ പ്രശ്നം ഇപ്പോഴും അയവില്ലാതെ തുടരുകയാണ്. ഗാൽവൻ അതിർത്തിയിൽ ഇന്ത്യ-ചൈനിക സൈനിക ഏറ്റുമുട്ടലോടെയാണഅ ഇരു രാജ്യങ്ങളും തമ്മിലുള്ള ബന്ധം വഷളായത്.\nIndia Deployed Military Force in Eastern ladakh\nStory first published: Sunday, September 27, 2020, 23:27 [IST]


rbi will take new steps to improve economy | പണത്തിന് പഞ്ഞമില്ലെന്ന് ഉറപ്പ് വരുത്താൻ ആർബിഐ; പണലഭ്യത ഉറപ്പുള്ളതാക്കാൻ റിസർവ് ബാങ്ക് വിപണിയിലിറക്കുന്നത് 40,000 കോടി; തുകയിറക്കുന്നത് ഓപ്പൺ മാർക്കറ്റ് ഓപ്പറേഷൻസ് വഴി സർക്കാർ ബോണ്ട് വാങ്ങിക്കൊണ്ട് ; നവംബർ മാസം പുറത്തിറക്കിയത് 30,000 കോടി; സാമ്പത്തിക മുന്നേറ്റത്തിൽ രാജ്യം - MarunadanMalayali.com\nNovember 28, 2018 | 01:24 PM IST | Permalink\nമുംബൈ: രാജ്യത്ത് പണലഭ്യത കുറവാണെന്ന പരാതിക്ക് ഇനി ശമനം വരുമെന്നുറപ്പ്. കൃത്യമായ അളവിൽ പണലഭ്യത ഉറപ്പ് വരുത്താൻ റിസർവ് ബാങ്ക് 40,000 കോടി രൂപ വിപണിയിലിറക്കാനുള്ള ശ്രമത്തിലാണ്. വിപണി ഇടപെടൽ അഥവാ ഓപ്പൺ മാർക്കറ്റ് ഓപ്പറേഷൻസ് വഴിയാണിത്. ഈ രീതിയിൽ സർക്കാർ ബോണ്ട് വാങ്ങി 40,000 കോടി മാർക്കറ്റിലെത്തിക്കുമെന്ന് റിസർവ് ബാങ്ക് നേരത്തെ അറിയിച്ചിരുന്നു. നവംബറിൽ എത്തിക്കാമെന്ന് ഉറപ്പ് പറഞ്ഞ 40,000 കോടിയിൽ 30,000 കോടിയും ഇതിനോടകം എത്തിക്കഴിഞ്ഞു.\nഇനി ബാക്കിയുള്ള 10,000 കോടി രൂപ മൾട്ടി സെക്യൂരിറ്റി ഓക്ഷൻ വഴി നവംബർ 29ന് വിപണിയിലെത്തിക്കും. ഓപ്പൺ മാർക്കറ്റ് ഓപ്പറേഷൻസ് വഴി ഒക്ടോബറിൽ 36,000 കോടി രൂപ റിസർവ് ബാങ്ക് വിപണിയിലിറക്കിയിരുന്നു. ഉത്സവകാലത്തെ പണലഭ്യത ഉറപ്പുവരുത്താൻ റിസർവ് ബാങ്ക് 12,000 കോടി രൂപ വിപണിയിലിറക്കുന്നുവെന്ന് കഴിഞ്ഞ മാസം റിപ്പോർട്ട് വന്നിരുന്നു. വിപണി ഇടപെടൽ (ഓപ്പൺ മാർക്കറ്റ് ഓപ്പറേഷൻസ്)വഴിയാണിതും.\n2020നും 2030നും ഇടയിൽ കാലാവധിയെത്തുന്ന ബോണ്ടുകളാണ് വാങ്ങകയെന്നും ആർബിഐ വൃത്തങ്ങൾ സൂചിപ്പിച്ചിരുന്നു. 2020ൽ കാലാവധി പൂർത്തിയാക്കുന്ന ബോണ്ടുകൾക്ക് 8.27ശതമാനമാണ് പലിശ നൽകുക. 2022 ൽ കാലാവധിയെത്തുന്ന ബോണ്ടുകൾക്ക് 8.15ശതമാനവും 2024ലെ ബോണ്ടുകൾക്ക് 7.35ശതമാനവും 2026ലേതിന് 8.15ശതമാനവും 2030ലേതിന് 7.61ശതമാനവും പലിശ നൽകും.


ഇന്ന് ലോകസമാധാനത്തിനായി മാർപാപ്പ ചൊല്ലുന്ന പ്രാർത്ഥന | Catholic Church News Malayalam\nHome News ഇന്ന് ലോകസമാധാനത്തിനായി മാർപാപ്പ ചൊല്ലുന്ന പ്രാർത്ഥന\nഇന്ന് ലോകസമാധാനത്തിനായി മാർപാപ്പ ചൊല്ലുന്ന പ്രാർത്ഥന\nഇന്ന് ലോകസമാധാനത്തിനായി ഫ്രാൻസിസ് പാപ്പാ ജപമാല പ്രാർത്ഥന ചൊല്ലുകയാണ്. റോമിലെ സെന്റ് മേരി മേജർ ബസിലിക്കയിലെ സമാധാനരാജ്ഞിയുടെ രൂപത്തിനു മുന്നിൽ വച്ചാണ് പാപ്പാ ജപമാല ചൊല്ലുന്നത്. ദുഃഖകരമായ രഹസ്യങ്ങളാണ് ജപമാല പ്രാർത്ഥനയിൽ ധ്യാനിക്കുന്നത്. ജപമാല പ്രാർത്ഥനയുടെ തുടക്കത്തിൽ പാപ്പാ ചൊല്ലുന്ന പ്രാർത്ഥന ചുവടെ ചേർക്കുന്നു.\nഓ, പരിശുദ്ധ മറിയമേ, ദൈവജനനീ, സമാധാനരാജ്ഞീ, പകർച്ചവ്യാധികളുടെയും രോഗങ്ങളുടെയും സമയത്ത് അങ്ങ് ഞങ്ങൾക്ക് അഭയമായിരുന്നുവല്ലോ.\nവേദനിക്കുന്നവരുടെ കണ്ണീർ തുടക്കാനും മരണാസന്നർ ദൈവകരുണയിൽ അഭയം പ്രാപിക്കാനും അങ്ങ് മാദ്ധ്യസ്ഥം യാചിച്ചുവല്ലോ.\nമരിയൻ മാസാവസാനമായ ഇന്ന്, അങ്ങേ സന്നിധിയിൽ ഞങ്ങൾ അഭയം പ്രാപിക്കുന്നു. ലോകത്തിൽ യുദ്ധങ്ങൾക്ക് വിരാമമുണ്ടാവുകയും സമാധാനം നിറയുകയും ചെയ്യട്ടെ. സമാധാനം എന്നു പറയുന്നത് ഒരിക്കലും ചർച്ചകളുടെയോ, രാഷ്ട്രീയ കരാറുകളുടെയോ ഫലമല്ല. മറിച്ച് അത് പരിശുദ്ധാത്മാവിന്റെ ദാനമാണെന്ന് ഞങ്ങൾ മനസിലാക്കുന്നു. യുദ്ധമുഖരിതമായ രാജ്യങ്ങളെ ഞങ്ങൾ അമ്മയുടെ വിമലഹൃദയത്തിന് പ്രതിഷ്ഠിച്ചത് അനേകരുടെ മാനസാന്തരത്തിനു കാരണമാകട്ടെ. പ്രാർത്ഥന, ഉപവാസം, ദാനധർമ്മം എന്നീ ആയുധങ്ങളോടൊപ്പം അവിടുത്തെ കൃപയും ചേരുമ്പോൾ ലോകത്തെ തന്നെ മാറ്റിമറിക്കാൻ സാധിക്കുമെന്ന് ഞങ്ങൾ ഉറച്ചു വിശ്വസിക്കുന്നു.\nഓ സമാധാനരാജ്ഞീ, ഞങ്ങളുടെ ഹൃദയങ്ങളെ അങ്ങയുടെ പക്കലേക്ക് ഉയർത്തുകയാണ്. അങ്ങയുടെ ദൈവകുമാരന്റെ മുന്നിൽ അമ്മ ഞങ്ങൾക്കായി പ്രാർത്ഥിക്കണമേ. അക്രമവും പ്രതികാരവും നിറഞ്ഞ ഹൃദയങ്ങളെ അനുരഞ്ജിപ്പിക്കുക, അങ്ങനെ ശാശ്വതമായ സമാധാനം ഭൂമിയിലെങ്ങും നിറയട്ടെ.


കോട്ടയം മുന് എസ്പി ഷാനുവിന്റെ അമ്മയുടെ ഉറ്റബന്ധുവെന്ന് എഎസ്‌ഐ\nSun Feb 17 2019 03:00:01 GMT+0530 (IST)\nകോട്ടയം: കെവിന് കൊലപാതകക്കേസില് കോട്ടയം മുന് എസ്പി വി എം മുഹമ്മദ് റഫീഖിനെതിരേ ഗുരുതര ആരോപണവുമായി അറസ്റ്റിലായ ഗാന്ധിനഗര് എഎസ്‌ഐ ബിജു രംഗത്ത്. കേസിലെ പ്രതിയായ ഷാനു ചാക്കോയുടെ അമ്മ രഹ്‌നയുടെ ഉറ്റബന്ധുവാണ് കോട്ടയം മുന് എസ്പിയെന്നാണ് എഎസ്‌ഐയുടെ വെളിപ്പെടുത്തല്.\nഏറ്റുമാനൂര് കോടതിയില് എഎസ്‌ഐയുടെ അഭിഭാഷകനാണ് മുന് എസ്പിയെ പ്രതിക്കൂട്ടിലാക്കുന്ന ആരോപണമുന്നയിച്ചത്. കെവിനെ കാണാതായ സംഭവത്തില് മുഹമ്മദ് റഫീഖ് മുഖ്യമന്ത്രി പിണറായി വിജയനെ തെറ്റിദ്ധരിപ്പിച്ചെന്ന് അന്വേഷണത്തില് കണ്ടെത്തിയിരുന്നു. കെവിന് മരിച്ച സമയത്ത് കോട്ടയം എസ്പിയായിരുന്ന മുഹമ്മദ് റഫീഖ് നീനുവിന്റെ അമ്മയുടെ ബന്ധുവാണ്. നീനുവിന്റെ സഹോദരനാണ് കേസിലെ മുഖ്യപ്രതി ഷാനു ചാക്കോ. അതുകൊണ്ടുതന്നെ എസ്പിക്ക് കേസില് നേരിട്ടു ബന്ധമുണ്ടായിരിക്കാമെന്നും അഭിഭാഷകന് കോടതിയില് ആരോപിച്ചു. കെവിനെ തട്ടിക്കൊണ്ടുപോയവരെ സഹായിച്ചെന്ന പേരിലാണ് എഎസ്‌ഐ ബിജുവിനെ പോലിസ് അറസ്റ്റ് ചെയ്തത്. പോലിസ് ഡ്രൈവര് അജയകുമാറിനെയും അറസ്റ്റ് ചെയ്തിരുന്നു. ഇവര്‍ക്കെതിരേ ഭീഷണിപ്പെടുത്തി കൈക്കൂലിവാങ്ങിയെന്ന കുറ്റവും ചുമത്തിയിട്ടുണ്ട്. എന്നാല്, കേസില് നേരിട്ട് ഉള്‍പ്പെട്ടിട്ടുള്ള ഉന്നത ഉദ്യോഗസ്ഥരെ സ്ഥലംമാറ്റി തങ്ങളെ കുടുക്കുകയായിരുന്നുവെന്നാണ് ബിജുവിന്റെ പരാതി. കേസ് കൂടുതല് വാദം കേട്ടശേഷം വിധിപറയുന്നതിനായി ശനിയാഴ്ചത്തേക്ക് മാറ്റി.\nഅതേസമയം, എഎസ്‌ഐ ബിജുവിനെയും പോലിസ് ഡ്രൈവര് അജയകുമാറിനെയും വധക്കേസില് പ്രതിചേര്‍ത്തിട്ടില്ല. വധക്കേസില് പ്രതിചേര്‍ത്താല് കോടതിയില് നിലനില്‍ക്കില്ലെന്ന നിലപാടിലാണ് അന്വേഷണസംഘം. തട്ടിക്കൊണ്ടുപോവാന് വന്നവര്‍ക്ക് ഒരു സഹായവും ചെയ്തുകൊടുത്തില്ലെന്നാണ് അജയകുമാറിന്റെയും ബിജുവിന്റെയും മൊഴി. അതിനിടെ, എഎസ്‌ഐയുടെ ആരോപണം നിഷേധിച്ച് മുന് എസ്പി രംഗത്തെത്തി.\nകെവിന് കൊലക്കേസിലെ പ്രതി ഷാനുവും കുടുംബവും തന്റെ ബന്ധുക്കളല്ല. കൊല്ലം ജില്ലയില്‍ത്തന്നെ തനിക്കോ തന്റെ ഭാര്യക്കോ ബന്ധുക്കളില്ല. കോടതിയില് കേസ് ജയിക്കാന് അഭിഭാഷകര് അങ്ങനെയൊക്കെ പറയുന്നതാണ്. അത് തെളിയിക്കാന് വെല്ലുവിളിക്കുന്നു. വ്യക്തിപരമായി ആരോപണമുന്നയിക്കുന്നത് ദുഃഖകരമാണ്.\nവ്യാജ ആരോപണം ഉന്നയിച്ച അഭിഭാഷകനും കക്ഷികള്‍ക്കുമെതിരേ സിവില്, ക്രിമിനല് കേസ് ഫയല് ചെയ്യുമെന്നും അദ്ദേഹം കൂട്ടിച്ചേര്‍ത്തു.


സമൂഹത്തില് വരുന്ന മാറ്റങ്ങളെയും ജനജീവിതത്തിലെ ചലനങ്ങളെയും പ്രവചനാത്മകമായി തിരിച്ചറിഞ്ഞ എഴുത്തുകാരനാണ് മുകുന്ദനെന്ന് നിസ്സംശയം പറയാം ; അഭിനന്ദനവുമായി മുഖ്യമന്ത്രി - BIGNEWSLIVE | Latest Malayalam News\nതിരുവനന്തപുരം: എഴുത്തച്ഛന് പുരസ്‌കാരം നേടിയ സാഹിത്യകാരനായ എം മുകുന്ദന് അഭിനന്ദനവുമായി മുഖ്യമന്ത്രി പിണറായി വിജയന്. തന്റെ ഔദ്യോഗിക ഫേസ്ബുക്ക് പേജിലൂടെയാണ് മുഖ്യമന്ത്രി മുകുന്ദനെ അഭിനന്ദിച്ചിരിക്കുന്നത്.\n‘സമൂഹത്തില് വരുന്ന മാറ്റങ്ങളെയും ജനജീവിതത്തിലെ ചലനങ്ങളെയും പ്രവചനാത്മകമായി തിരിച്ചറിഞ്ഞ എഴുത്തുകാരനാണ് മുകുന്ദനെന്ന് നിസ്സംശയം പറയാം. കഥകളില് പുതിയ ഭാവുകത്വം കൊണ്ടുവന്ന എഴുത്തുകാരന് എന്ന നിലയിലും മലയാള സാഹിത്യത്തില് മുകുന്ദന് വലിയ സ്ഥാനമുണ്ടെന്നു മുഖ്യമന്ത്രി പറഞ്ഞു.’\n‘സംസ്ഥാന സര്‍ക്കാരിന്റെ ഏറ്റവും വലിയ സാഹിത്യ ബഹുമതിയായ എഴുത്തച്ഛന് പുരസ്‌കാരം നേടിയ എം മുകുന്ദനെ ഹൃദയപൂര്‍വ്വം അഭിനന്ദിക്കുന്നു. സമൂഹത്തില് വരുന്ന മാറ്റങ്ങളെയും ജനജീവിതത്തിലെ ചലനങ്ങളെയും പ്രവചനാത്മകമായി തിരിച്ചറിഞ്ഞ എഴുത്തുകാരനാണ് മുകുന്ദനെന്ന് നിസ്സംശയം പറയാം. കഥകളില് പുതിയ ഭാവുകത്വം കൊണ്ടുവന്ന എഴുത്തുകാരന് എന്ന നിലയിലും മലയാള സാഹിത്യത്തില് മുകുന്ദന് വലിയ സ്ഥാനമുണ്ട്.’\nTags: Ezhuthachan Awardfacebook postM Mukundanpinarayi vijayan\nമതിയാവോളം കഴിക്കാം; വായിക്കാം; പണം വാങ്ങാന് കൗണ്ടറുമില്ല; ഇഷ്ടമുണ്ടെങ്കില് തുക പെട്ടിയില് നിക്ഷേപിക്കാം; പട്ടിണിയില്ലാത്ത ലോകത്തിനായി ചുവടുവെച്ച് ഫാ. ബോബി ജോസിന്റെ 'അഞ്ചപ്പം'


ഡേവിഡ് വാര്‍ണറുടെ മകൾക്കു പ്രിയപ്പെട്ട ക്രിക്കറ്റ് താരം അച്ഛനല്ല! | Sutharya Keralam\nഡേവിഡ് വാര്‍ണറുടെ മകൾക്കു പ്രിയപ്പെട്ട ക്രിക്കറ്റ് താരം അച്ഛനല്ല!\nമികച്ച ഓസ്ട്രേലിയന് താരങ്ങളിലൊരാളാണ് ഐപിഎല്ലില് സണ് റൈസേഴ്സ് ഹൈദരാബാദിന്റെ നായകന് കൂടിയായ ഡേവിഡ് വാര്‍ണര്. ഇത് കൂടാതെ ടികിടോക് വീഡിയോകളിലൂടെ താരത്തിന്റെ കുടുംബത്തെയും ആരാധകര്‍ക്ക് സുപരിചിതമാണ്.\nഇന്ത്യയില് വാര്‍ണര്‍ക്ക് നിരവധി ആരാധകരാണുള്ളത്. എന്നാല് അച്ഛന് ഡേവിഡ് വാര്‍ണറല്ല അദ്ദേഹത്തിന്റെ മകളുടെ പ്രിയപ്പെട്ട ക്രിക്കറ്റ് താരം. ഒരു ഇന്ത്യന് താരത്തിന്റെ വലിയ ആരാധികയാണ് വാര്‍ണറുടെ മകള്. അത് മറ്റാരുമല്ല ഇന്ത്യന് നായകന്‍തന്നെ. അച്ഛന് വാര്‍ണറെപ്പോലെയല്ല വിരാട് കോലിയെപ്പോലെയാകാനാണ് വാര്‍ണറുടെ മകളുടെ ആഗ്രഹം. അടുത്തിടെ ഒരു റേഡിയോ ചാറ്റില് വാര്‍ണറുടെ ഭാര്യ കാന്‍ഡിസ് ആണ് ഇക്കാര്യം വ്യക്തമാക്കിയത്. ഇവരുടെ രണ്ടാമത്തെ മകള് ഇന്‍ഡി റയേയാണ് കോലിയുടെ വലിയ ആരാധിക. വാര്‍ണര്‍ക്ക് മൂന്ന് മക്കളാണ്. ഇവി മയേ(6) ഇന്‍ഡി റയേ(4) ഇസ്ല റോസ്(1).\nDavid Warner daughter\nPrevious articleകെ.സുരേന്ദ്രനോട് അഭിപ്രായഭിന്നത; ബി.ജെ.പി നേതൃയോഗത്തില് ശോഭ സുരേന്ദ്രന് പങ്കെടുക്കില്ല\nNext articleഓഹരി സൂചികകളില് ഇന്ന് നേട്ടത്തോടെ തുടക്കം


ഒരു യുഎഇ ദിര്‍ഹത്തിന് 24.73 ഇന്ത്യന് രൂപ; അന്വേഷണം കൊണ്ട് പൊറുതിമുട്ടി മണി എക്‌സ്‌ചേഞ്ചുകൾ - Media Vision News\nദുബൈ: ബുധനാഴ്‍ച ഉച്ചയ്‍ക്ക് ശേഷം വെറുതെയിരുന്ന് ഗൂഗിളില് വിനിമയ നിരക്ക് നോക്കിയ യുഎഇയിലെ പ്രവാസികള് ഞെട്ടി. യുഎഇ ദിര്‍ഹത്തിന് 24 ഇന്ത്യന് രൂപയിലും മുകളില് മൂല്യം. തോന്നിയതായിരിക്കുമെന്നും എന്തെങ്കിലും പ്രശ്‍നമായിരിക്കുമെന്നും കരുതി വീണ്ടും വീണ്ടും നോക്കിയപ്പോഴും സംഗതി 24ന് മുകളില് തന്നെ. ഇന്നലെ വരെ 20 രൂപയുടെ അടുത്തൊക്കെ നിന്നിരുന്ന എക്സ്ചേഞ്ച് റേറ്റിന് പെട്ടെന്ന് എന്ത് പറ്റി എന്നറിയാതെ അമ്പരന്ന് പലരും സുഹൃത്തുക്കളെ വിവരമറിയിച്ചു. ഗുഗിളില് നോക്കിയവര്‍ക്കെല്ലാം കിട്ടിയത് 24ന് മുകളില് തന്നെ.\nമണി എക്സ്ചേഞ്ച് സെന്ററുകളിലെ ഫോണുകള്‍ക്ക് ഇതോടെ വിശ്രമമില്ലാതെയായി. നിരന്തരം അന്വേഷണങ്ങള്. സംഗതി ഇന്നലത്തെപ്പോലെ ഇരുപതിന് അടുത്തൊക്കെ തന്നെ തുടരുന്നുവെന്ന് അറിയിച്ചുവെങ്കിലും വിളിക്കുന്നവര്‍ക്ക് സംശയം മാറുന്നില്ല. ഗൂഗ്ളില് കാണിക്കുന്നുണ്ടല്ലോ എന്നായി. ഒടുവില് ഗൂഗിളിന് പിഴവ് പറ്റിയതായിരിക്കുമെന്ന് എക്സ്ചേഞ്ച് സെന്ററുകള് ഉപഭോക്താക്കളെ അറിയിച്ചതോടെയാണ് പലര്‍ക്കും സമാധാനമായത്. മാസാദ്യത്തില് തന്നെ നാട്ടിലേക്ക് പണം അയച്ച പലരും ഇത്ര വേഗം നിരക്ക് ഉയര്‍ന്നതിനാല് വലിയ നഷ്‍ടം വന്നല്ലോ എന്ന നിരാശയിലായിരുന്നു. എന്നാല് പിഴവാണെന്ന് മനസിലായതോടെ അവര്‍ക്കും ആശ്വാസമായി. ഗൂഗിളും നോക്കി എക്സ്ചേഞ്ച് സെന്ററുകളിലേക്ക് ഓടിയവരുടെ കഥകള് പിന്നാലെ സോഷ്യല് മീഡിയകളിലെ പ്രവാസി പേജുകളില് ട്രോളുകളുമായി.\nPrevious articleകോവിഡ് വാക്‌സിനേഷനില് കേരളത്തിന് നിര്‍ണായക നേട്ടം, 80.17% പേര്‍ക്ക് ആദ്യ ഡോസ് നല്‍കി\nNext articleഹൊസങ്കടി അങ്കടിപ്പദവില് യുവാവിനെ കിണറ്റില് തള്ളിയിട്ട് കൊലപ്പെടുത്താന് ശ്രമിച്ച കേസിലെ പ്രതി ഒന്നരവര്‍ഷത്തിന് ശേഷം അറസ്റ്റില്


രജീഷ് പോളിനെതിരെ കേസെടുക്കാന് നിര്‍ദ്ദേശം :: Janmabhumi Daily\nരജീഷ് പോളിനെതിരെ കേസെടുക്കാന് നിര്‍ദ്ദേശം\nThursday2August 2018 11:42 am IST\nവീട്ടില് അന്ന് നിരന്തരം ഉണ്ടായിരുന്ന പോലീസ് റെയ്ഡുകളില് പ്രതിഷേധിച്ച് ഫേസ്ബുക്ക് കൂട്ടായ്മയുടെ പേരില് റോസാപ്പൂക്കളും മിഠായികളും കൊണ്ട് എന്നേയും അനുജത്തിയേയും കാണാന് സുഹൃത്തുക്കള് വന്നിരുന്നു. അക്കൂട്ടത്തിലാണു രജീഷിനെ കാണുന്നത്.\nതിരുവനന്തപുരം: മാവോയിസ്റ്റ് നേതാവിന്റെ മകളെ ലൈംഗികമായി ചൂഷണം ചെയ്തുവെന്ന ആരോപണത്തില് ആക്ടിവിസ്റ്റും സാമൂഹ്യ പ്രവര്‍ത്തകനുമായ രജീഷ് പോളിനെതിരെ അന്വേഷണം നടത്താന് ഡിജിപി ഉത്തരവിട്ടു മുഖ്യമന്ത്രിക്ക് ഇത് സംബന്ധിച്ച് ലഭിച്ച പരാതികളുടെ അടിസ്ഥാനത്തിലാണ് നിര്‍ദേശം. അന്വേഷണം നടത്തി രണ്ടാഴ്ചയ്ക്കകം റിപ്പോര്‍ട്ട് സമര്‍പ്പിക്കാനും നിര്‍ദേശം നല്‍കിയിട്ടുണ്ട്.\nപാലക്കാട് ജില്ലാ പോലീസ് മേധാവിക്കാണ് കേസിന്റെ അന്വേഷണച്ചുമതല. രജീഷ് പോളിനെതിരെ കേസെടുക്കാന് കഴിഞ്ഞ ദിവസം സംസ്ഥാന പോലീസ് മേധാവിക്ക് യുവജന ക്ഷേമ കമ്മിഷനും നിര്‍ദ്ദേശം നല്‍കിയിരുന്നു. തനിക്ക് നേരിട്ട ലൈംഗിക അതിക്രമത്തെ കുറിച്ച് സമൂഹ മാദ്ധ്യമങ്ങളിലൂടെ പെണ്‍കുട്ടി നടത്തിയ വെളിപ്പെടുത്തലിന്റെ അടിസ്ഥാനത്തില് ലഭിച്ച പരാതിയിലാണ് അന്വേഷണം നടക്കുക.\nവീട്ടില് അന്ന് നിരന്തരം ഉണ്ടായിരുന്ന പോലീസ് റെയ്ഡുകളില് പ്രതിഷേധിച്ച് ഫേസ്ബുക്ക് കൂട്ടായ്മയുടെ പേരില് റോസാപ്പൂക്കളും മിഠായികളും കൊണ്ട് എന്നേയും അനുജത്തിയേയും കാണാന് സുഹൃത്തുക്കള് വന്നിരുന്നു. അക്കൂട്ടത്തിലാണു രജീഷിനെ കാണുന്നത്. മാവോയെ മനസിലാക്കാന് ശ്രമിക്കുന്ന കമ്മ്യൂണിസ്റ്റുകാരന്റെ വേഷമായിരുന്നു അന്ന്അയാള്‍ക്ക് എന്റെ മനസില്. അക്കാലത്ത് കമ്മ്യൂണിസത്തെക്കുറിച്ച് പഠിക്കേണ്ട ആവശ്യമുണ്ട് എന്ന് അയാള് എന്നും പറയുമായിരുന്നു.\nഞാന് രജീഷ് മാമന് എന്നായിരുന്നു അയാളെ ആദ്യമൊക്കെ വിളിച്ചിരുന്നത്. അയാളത് രജി ആക്കി. അക്കാലത്ത് എല്ലാ സ്‌കൂള് അവധിക്കും ഞാന് രജീഷിന്റേയും അപര്‍ണയുടേയുമൊപ്പം അവരുടെ കണ്ണൂര് പിലാത്തറയുലുള്ള വീട്ടില് പോവുമായിരുന്നു. അക്കാലത്ത് എന്റെ ജീവിതത്തില് ഞാന് ഇത്രയിധികം സംസാരിക്കുന്ന, ഇഷ്ടപ്പെടുന്ന വേറോരാള് ഉണ്ടായിരുന്നില്ല. അടുത്ത വെക്കേഷനു ഞാന് അയാളുടെ അടുത്ത് പോയപ്പോള് അയാളെന്നെ ലൈംഗികമായി ദുരുപയോഗം ചെയ്തു.\nചിട്ടിതട്ടിപ്പ്; കേസെടുക്കാന് നിര്‍ദ്ദേശം\nതോടുനികത്തി റോഡ്: കേസെടുക്കാന് നിര്‍ദ്ദേശം\nവിവാദ പ്രസംഗം: പിള്ളയ്‌ക്കെതിരെ കേസെടുക്കാന് നിര്‍ദ്ദേശം\nകടല്‍ക്കൊല: കേസെടുക്കാന് കേരളത്തിന് അധികാരമുണ്ട്


നിരൂപണം: ഇത് ഒരു മുത്തശ്ശിയുടെ മാത്രം ഗദ അല്ല!! | Oru Muthassi Gada movie review - Malayalam Filmibeat\n» നിരൂപണം: ഇത് ഒരു മുത്തശ്ശിയുടെ മാത്രം ഗദ അല്ല!!\nനിരൂപണം: ഇത് ഒരു മുത്തശ്ശിയുടെ മാത്രം ഗദ അല്ല!!\nUpdated: Sunday, September 30, 2018, 17:01 [IST]\nഅടുത്ത വര്‍ഷം മമ്മൂക്ക വിസ്മയിപ്പിക്കും, തെലുങ്കിലും തമിഴിലുമായി വരാനിരിക്കുന്നത് അഡാറ് സിനിമകള്!\nStar Cast: Vineeth Sreenivasan,Aparna Balamurali,Rajiv Pillai\nDirector: Jude Anthony Joseph\nജൂഡ് ആന്റണി ജോസഫ് സംവിധാനം ചെയ്യുന്ന രണ്ടാമത്തെ ചിത്രമാണ് ഒരു മുത്തശ്ശി ഗദ. പ്രേക്ഷകരെ ഒരുപാട് രസിപ്പിച്ച ഓം ശാന്തി ഓശാന എന്ന ചിത്രം ഒരുക്കിക്കൊണ്ടാണ് ജൂഡ് മലയാള സിനിമാ സംവിധാന രംഗത്തെത്തിയത്. ആദ്യ ചിത്രത്തിന് തന്നെ സംസ്ഥാന സര്‍ക്കാറിന്റെ പുരസ്‌കാരം നേടുകയും ചെയ്തു. വീണ്ടും ഒരു 'ഫീല് ഗുഡ് മൂവി'യുമായി എത്തിയിരിയ്ക്കുകയാണ് ജൂഡ്.\nപേര് സൂചിപ്പിയ്ക്കുന്നത് പോലെ തന്നെ നര്‍മ്മവും നന്മയുമുള്ള സിനിമയാണ് മുത്തശ്ശി ഗദ. ഒരു മുത്തശ്ശിയുടേതല്ല, സിനിമയില് രണ്ട് മുത്തശ്ശിമാരുടെ കഥയാണ് പറയുന്നത്. പിന്നെയും ഇഴകീറുമ്പോള് വാര്‍ധക്യത്തില് നില്‍ക്കുന്ന ഓരോ മുത്തശ്ശിമാരുടെയും കഥയായി, അല്ല ഗദയായി ഈ നന്മനിറഞ്ഞ ചിത്രത്തെ കാണാന് സാധിയ്ക്കും.\nതീര്‍ത്തും വ്യത്യസ്തരായ രണ്ട് മുത്തശ്ശിമാരാണ് കഥയിലുള്ളത് റൗഡി ലീലാമ്മയും സൂസമ്മയും. മുത്തശ്ശിമാരെ പുതിയ തലമുറ എങ്ങനെ കാണുന്നു എന്നും ഇന്ന് നമുക്കിടയില് അവര്‍ക്കുള്ള പ്രാധാന്യവുമൊക്കെ കാണിച്ചുകൊണ്ടാണ് സിനിമ മുന്നോട്ട് പോകുന്നത്. അല്പം നൊമ്പരത്തോടെ ഓര്‍ക്കാന് കഴിയുന്ന കാര്യങ്ങള് പലതും നര്‍മ്മത്തിന്റെ രസം കലര്‍ത്തി പറയാന് കഴിഞ്ഞതാണ് സംവിധായകന്റെ വിജയം. ആ വഴി സിനിമ പൂര്‍ണമായും എന്റര്‍ടൈന്‍മെന്റായി മാറുന്നു.\nഅതേ സമയം സിനിമ ചര്‍ച്ച ചെയ്യുന്ന വിഷയം ഗൗരവമുള്ളത് തന്നെ. പലപ്പോഴും അമ്മത്തൊട്ടിലിനെ കുറിച്ചും, വാര്‍ധക്യ നൊമ്പരങ്ങളെ കുറിച്ചും നമ്മള് സംസാരിച്ചിട്ടുണ്ട്. പക്ഷെ ആസ്വാദനത്തിന്റെ രീതിയില് ആ വിഷയത്തെ അവതരിപ്പിയ്ക്കുമ്പോഴാണ് മുത്തശ്ശി ഗദ പുതുമയുള്ളതാവുന്നത്. സാഹചര്യത്തിന് യോജിക്കുന്ന തരത്തില്,. ഒട്ടും ഏച്ചുകൂട്ടലില്ലാതെ അവതരിപ്പിയ്ക്കുന്ന നര്‍മ ഭാഗങ്ങള് സിനിമയുടെ ഏറ്റവും വലിയ പ്ലസ് പോയിന്റാണ്.\nകഥാപാത്ര സൃഷ്ടിയെ കുറിച്ചാണ് പിന്നെ എടുത്ത് പറയേണ്ടത്. വലിയ താരമൂല്യമുള്ള താരങ്ങളൊന്നുമല്ല, കഥ തന്നെയാണ് ഹീറോ. മുത്തശ്ശിമാരായി എത്തുന്ന രഞ്ജിനി ചാണ്ടിയുടെയും ഡബ്ബിങ് ആര്‍ട്ടിസ്റ്റ് ഭാഗ്യലക്ഷ്മിയുടെയും അഭിനയം ഒരു രക്ഷയുമില്ല. സുരാജ് വെഞ്ഞാറമൂട് തന്റെ മറ്റൊരു തലം കൂടെ പുറത്തെടുത്തിരിയ്ക്കുന്നു. ഹാസ്യ താരം എന്ന ചട്ടക്കൂട്ടില് നിന്ന് സുരാജ് രക്ഷപ്പെടുന്ന കഥാപാത്രം കൂടെയാണ് ചിത്രത്തിലേത്.\nഅതിഥി താരാമായ വിനീത് ശ്രീനിവാസനും ചിത്രത്തിലെത്തുന്നു. ഇവരെ കൂടാതെ ലെന, അപര്‍ണ ബാലമുരളി, ധര്‍മജന് ബോള്‍ഗാട്ടി, രമേശ് പിഷാരടി, വിജയരാഘവന്, രാജീവ് പിള്ള തുടങ്ങിയവരും അവരവരുടെ കഥാപാത്രത്തോട് പൂര്‍ണമായും നീതി പുലര്‍ത്തി.\nവിനോദ് ഇല്ലമ്പള്ളിയുള്ള ഛായാഗ്രാഹണ ഭംഗിയും സിനിമയുടെ പ്ലസ് പോയിന്റാണ്. പ്രേക്ഷകരെ തീര്‍ത്തും റിലാക്‌സ് മൂഡിലെത്തിയ്ക്കുന്നതാണ് ദൃശ്യഭംഗി. ഷാന് റഹ്മാന്റെ സംഗീതം കൂടെയാവുമ്പോള് അത് പൂര്‍ണമാകുന്നു. ലിജോ പോളിന്റെ ചിത്രസംയോജനവും പ്രേക്ഷകരെ ഒട്ടും ബോറടിപ്പിയ്ക്കുന്നില്ല. ചുരുക്കി പറഞ്ഞാല് കുടുംബത്തിനൊപ്പം പോയിരുന്ന് കാണാന് കഴിയുന്ന നന്മയുള്ള ചിത്രമാണ് മുത്തശ്ശി ഗദ\nചുരുക്കം: കൊച്ചു ചിത്രമാണെങ്കിലും കാണുമ്പോള് ഇഷ്ടം തോന്നുന്ന കഥാപാത്രങ്ങളാണ് സിനിമയിലുള്ളത്. കുടുംബ പ്രേക്ഷകര്‍ക്ക് ഏറെ ഇഷ്ടപ്പെടുന്നൊരു പ്രമേയാണ് ചിത്രത്തിലേത്.\nRead more about: review oru muthassi gadha jude antony malayalam movie malayalam cinema malayalam film ഒരു മുത്തശ്ശി ഗദ നിരൂപണം ജൂഡ് ആന്റണി\nOru Muthassi Gada isafeel good entertainer and that can be enjoyed by you with your family members. It will make you entertained and will tell you about some interesting and important aspect in life as well.\nകുട്ടി ആരാധികയെ കൊഞ്ചിച്ച് നയൻതാര! എസ് കെ 13 ചിത്രത്തിന്റെ ലൊക്കേഷൻ വിഡിയോ വൈറലാവുന്നു! കാണു\nഓവര് ഹൈപ്പും അമിത പ്രതീക്ഷയും! നിരാശപ്പെട്ടവര് മോഹന്‍ലാലിനെക്കുറിച്ചോര്‍ക്കണമെന്ന് മേജര് രവി!


കരിപ്പൂരില് വലിയ വിമാനമിറങ്ങുന്നത് കാത്ത് സൗദി പ്രവാസികള്\nറണ്‍വേ വികസനം കഴിഞ്ഞു. എന്നിട്ടും ജിദ്ദ സര്‍വീസുകള് പുനരാരംഭിക്കാത്തതില് കൂടുതല് ദുരിതങ്ങള് അനുഭവിക്കുന്നത് പടിഞ്ഞാറന് പ്രവിശ്യക്കാരാണ്. പുതിയ വാര്‍ത്തകള് സന്തോഷകരമാണിവര്‍ക്ക്...\n18 Jul, 2018 at 01:49 AM\nകോഴിക്കോട് വിമാനത്താവളത്തില് വലിയ വിമാനങ്ങള് ഇറങ്ങുന്നത് കാത്തിരിക്കുന്നവരാണ് സൗദി പ്രവാസികള്. മൂന്നു വര്‍ഷമായി അനുഭവിക്കുന്ന യാത്രാ ദുരിതത്തിന് അറുതിയാവുമെന്ന പ്രതീക്ഷയിലാണ് ഇവര്. എന്നാല് വാഗ്ദാനങ്ങളില് മാത്രം പ്രതീക്ഷയര്‍പ്പിക്കാത്തവരും ഇവരിലുണ്ട്.\nറണ്‍വേ വികസനത്തിനായി കോഴിക്കോട് വലിയ വിമാന സര്‍വീസുകള് നിറുത്തിവെക്കുമ്പോള് ഇത്ര ദുരിതം വിതക്കുമെന്നു കരുതിയിരുന്നില്ല സൗദിയിലെ പ്രവാസികള്. റണ്‍വേ വികസനം കഴിഞ്ഞു. എന്നിട്ടും ജിദ്ദ സര്‍വീസുകള് പുനരാരംഭിക്കാത്തതില് കൂടുതല് ദുരിതങ്ങള് അനുഭവിക്കുന്നത് പടിഞ്ഞാറന് പ്രവിശ്യക്കാരാണ്. പുതിയ വാര്‍ത്തകള് സന്തോഷകരമാണിവര്‍ക്ക്.\nഎന്നാല് ഇപ്പോള് പുറത്തുവരുന്ന വാര്‍ത്തകളിലൊന്നും വിശ്വസിക്കാത്തവരുമുണ്ട് അനേകം പേര്. ഇക്കാര്യത്തില് ജനപ്രതിനിധികള് നടത്തുന്ന പ്രതികരണങ്ങള് വരെ വെറും ഗിമ്മിക്കുകളാണെന്ന അഭിപ്രായവും ഉയരുന്നുണ്ട്. ആരോപണ പ്രത്യാരോപണങ്ങള്‍ക്കപ്പുറം ജിദ്ദയില് നിന്നും നേരിട്ടുള്ള വിമാനം കോഴിക്കോട് വിമാനത്താവളത്തില് ഉടന് പറന്നിറങ്ങുമെന്ന പ്രതീക്ഷയിലാണ് കക്ഷിരാഷ്ട്രീയ ഭേദമെന്യേ ജിദ്ദ പ്രവാസികള്.\nമദീന മേഖലയില് സ്വദേശിവത്കരണം ശക്തമാക്കാന് തൊഴില് മന്ത്രാലയം\nഫോര്‍മുല - ഇ കാറോട്ട മത്സരത്തിന് റിയാദില് തുടക്കം\nമസ്ജിദുല് ഹറം മുന്നാം ഘട്ട വികസന പദ്ധതിക്ക് തുടക്കമായി\nസൗദിയുടെ വരുമാനത്തില് വര്‍ദ്ധന; ബജറ്റ് കമ്മി കുറയുമെന്ന് പ്രതീക്ഷ


സ്ഥിരതയുടെ ലക്ഷണമോ - FUTURE KERALA - Future Kerala\nby വെബ് ഡെസ്ക്\t,\t2 March 2020\nമൂന്നാം പാദത്തിലെ 4.7 ശതമാനം വളര്‍ച്ചാനിരക്ക് സമ്പദ് വ്യവസ്ഥ സ്ഥിരതയിലേക്ക് വരുന്നതിന്റെ സൂചനയായും കാണമെന്ന വാദമുണ്ട്. എന്നാല് കൊറോണ ഭീതി ആശങ്കയും ജനിപ്പിക്കുന്നു\nവിപണിയില് കൊറോണ കലാപം വിതച്ച ഇക്കഴിഞ്ഞ വെള്ളിയാഴ്ച്ച തന്നെയാണ് രാജ്യത്തിന്റെ വരുമാന കണക്കുകളും പുറത്തുവന്നത്. മൂന്നാം പാദത്തിലെ ജിഡിപി (മൊത്തം ആഭ്യന്തര ഉല്‍പ്പാദനം) വളര്‍ച്ച 4.7 ശതമാനമെന്നാണ് ഔദ്യോഗിക കണക്കുകള്. പോയ വര്‍ഷം ഇതേ സമയത്ത് രേഖപ്പെടുത്തിയ ജിഡിപി വളര്‍ച്ചാ നിരക്ക് 5.6 ശതമാനമായിരുന്നു. നിലവിലെ 4.7 ശതമാനമെന്നത് ഏഴ് വര്‍ഷത്തിനിടെ ഒരു പാദത്തില് രേഖപ്പെടുത്തുന്ന ഏറ്റവും കുറഞ്ഞ വളര്‍ച്ചാനിരക്കുമാണ്. രണ്ടാം പാദത്തിലെ ജിഡിപി നിരക്ക് 4.5 ശതമാനമായാണ് ആദ്യം റിപ്പോര്‍ട്ട് ചെയ്തതെങ്കിലും പിന്നീടത് പരിഷ്‌കരിച്ച് അഞ്ച് ശതമാനത്തിന് പുറത്തേക്ക് എത്തിച്ചിരുന്നു.\nതുടര്‍ച്ചയായി രണ്ട് പാദങ്ങളില് രേഖപ്പെടുത്തിയ മോശം നിക്ഷേപ, ഉല്‍പ്പാദന വളര്‍ച്ചയാണ് 27 പാദങ്ങള്‍ക്കിടയിലെ ഏറ്റവും മോശം അവസ്ഥയിലേക്ക് ജിഡിപി വളര്‍ച്ചയെ എത്തിച്ചത്. അടുത്ത പാദത്തിലും ഇതേ വളര്‍ച്ചാനിരക്ക് തന്നെയായിരിക്കും രാജ്യം നിലനിര്‍ത്തുകയെന്നാണ് ഔദ്യോഗിക വിലയിരുത്തലുകള്. വാര്‍ഷികാടിസ്ഥാനത്തില് അഞ്ച് ശതമാനം വളര്‍ച്ച രേഖപ്പെടുത്താന് സാധിക്കുമെന്നും പ്രതീക്ഷിക്കുന്നു.\nജിഡിപി കണക്കുകള് പുറത്തുവന്ന ശേഷം സമ്പദ് വ്യവസ്ഥയിലെ സ്ഥിരതയുടെ ലക്ഷണമാണ് അതെന്ന് ധനമന്ത്രി നിര്‍മല സീതാരാമന് വ്യക്തമാക്കുകയുണ്ടായി. സേവന മേഖല തുടര്‍ച്ചയായി ആറ് ശതമാനത്തില് വളര്‍ച്ച രേഖപ്പെടുത്തുന്നു എന്നത് ആശ്വാസകരമാണ്. അതേസമയം ഉപഭോക്തൃ ചെലവിടല് തുടര്‍ച്ചയായ പാദങ്ങളില് ഇടിവാണ് കാണിക്കുന്നത്.\nസമ്പദ് വ്യവസ്ഥ വളര്‍ച്ചയുടെ ട്രാക്കിലേക്ക് തിരിച്ച് കയറാന് ഇനിയും സമയമെടുക്കുമെന്ന് തന്നെയാണ് കരുതേണ്ടത്. വായ്പാ വളര്‍ച്ചയുടെ സ്ഥിതി ഇപ്പോഴും പരിതാപകരമാണ്. ഓട്ടോമൊബീല് രംഗത്തെ വില്‍പ്പന കണക്കുകള് അത്ര സന്തോഷത്തിന് വക നല്‍കുന്ന തലത്തിലേക്ക് എത്തിയിട്ടില്ല. അതേസമയം കൊറോണ വൈറസുമായി ബന്ധപ്പെട്ട പേടിപ്പെടുത്തുന്ന റിപ്പോര്‍ട്ടുകള് സമ്പദ് വ്യവസ്ഥയെ വരിഞ്ഞുകെട്ടിയേക്കുമെന്നും വിലയിരുത്തലുണ്ട്. വൈറസ് ഭീതി വിപണിയെ എങ്ങനെ ബാധിച്ചുവെന്നത് അടുത്ത പാദഫലത്തോടെ അറിയാന് സാധിക്കും. ചൈനയ്ക്ക് പുറത്ത് വൈറസ് അതിവേഗം ബാധിക്കുന്നുവെന്ന വാര്‍ത്തകളാണ് വെള്ളിയാഴ്ച്ച വിപണിയില് ചോരപ്പുഴ ഒഴുക്കിയത്.\nഇന്നലെ യുഎസ്, ഓസ്‌ട്രേലിയ, തായ്‌ലന്‍ഡ് എന്നീ രാജ്യങ്ങളില് കൂടി വൈറസ് കാരണമുള്ള ആദ്യ മരണം റിപ്പോര്‍ട്ട് ചെയ്തിരിക്കയാണ്. ഇത് വിപണിയില് വമ്പന് പ്രത്യാഘാതമുണ്ടാക്കുന്നും. 2008ലെ സാമ്പത്തിക മാന്ദ്യത്തിന് ശേഷമുള്ള ഏറ്റവും മോശം സമയമെന്ന് കഴിഞ്ഞയാഴ്ച്ചയെ ചില വിദഗ്ധര് വിശേഷിപ്പിച്ചത് വെറുതെയല്ല. 3,500 പോയ്ന്റിന്റെ ഇടിവാണ് പോയ വാരം ഡോ ജോണ്‍സ് രേഖപ്പെടുത്തിയത്. ഒരാഴ്ച്ച കൊണ്ട് ഇന്ത്യന് ഓഹരി വിപണിയില് നഷ്ടമായതാകട്ടെ 11 ലക്ഷം കോടി രൂപയാണ്. ഒരു ദിവസം കൊണ്ട് മാത്രം നഷ്ടമായത് 5.50 ലക്ഷം കോടി രൂപയും. 1,448 പോയ്ന്റായിരുന്നു സെന്‍സക്‌സിലെ ഇടിവ്. സാമ്പത്തിക പരിഷ്‌കരണങ്ങളേക്കാള് ഉപരി കൊറോണയെ കെട്ടുകെട്ടിക്കാനുള്ള പദ്ധതികളിലാണ് ലോകരാജ്യങ്ങള് ഇപ്പോള് ശ്രദ്ധ വെക്കേണ്ടത്. ഇന്ത്യയുടെ വളര്‍ച്ചാഗതിയും നിര്‍ണയിക്കപ്പെടുക കൊറോണ വൈറസിന്റെ വ്യാപനം നിയന്ത്രിക്കുന്നതിലെ വിജയത്തിനെ അടിസ്ഥാനപ്പെടുത്തി ആയിരിക്കും.\nപ്രതിരോധ ചെലവിടലില് ഇന്ത്യ മൂന്നാമത്\nസന്തോഷം പകരുന്ന കോച്ച്


"ലഗേജ് അല്ലാതെ പാഴ്‌സലുകളോ മറ്റോ പാടില്ല, കെഎസ്ആര്‍ടിസിക്ക് സമീപം ബുക്കിംഗ് ഓഫീസുകള് പാടില്ല", അന്തര്‍സംസ്ഥാന ബസ് സര്‍വ്വീസുകള്‍ക്ക് മാനദണ്ഡങ്ങള് ഏര്‍പ്പെടുത്തി സര്‍ക്കാര് ഉത്തരവ് | Reporter Live\n“ലഗേജ് അല്ലാതെ പാഴ്‌സലുകളോ മറ്റോ പാടില്ല, കെഎസ്ആര്‍ടിസിക്ക് സമീപം ബുക്കിംഗ് ഓഫീസുകള് പാടില്ല”, അന്തര്‍സംസ്ഥാന ബസ് സര്‍വ്വീസുകള്‍ക്ക് മാനദണ്ഡങ്ങള് ഏര്‍പ്പെടുത്തി സര്‍ക്കാര് ഉത്തരവ്\nBy Web Desk\tApril 27, 2019 4:23 pm A+ A-\nതിരുവനന്തപുരം: കല്ലട സുരേഷ് ബസില് യാത്രക്കാരെ മര്‍ദിച്ച സംഭവം വിവാദമായതിനെത്തുടര്‍ന്ന് അന്തര് സംസ്ഥാന സര്‍വീസ് നടത്തുന്ന സ്വകാര്യ ബസുകളുടെ പ്രവര്‍ത്തനത്തിനു മാനദണ്ഡങ്ങള് ഏര്‍പ്പെടുത്തി സര്‍ക്കാര് ഉത്തരവ് പുറത്തിറങ്ങി. കെഎസ്ആര്‍ടിസി ബസ് സ്റ്റാന്‍ഡിന് 500 മീറ്റര് ചുറ്റളവില് സ്വകാര്യ ബസുകളുടെ ബുക്കിങ് ഓഫിസോ പാര്‍ക്കിങ് കേന്ദ്രമോ പാടില്ല. ബുക്കിങ് ഓഫിസുകളുടെ ലൈസന്‍സിനായി അപേക്ഷിക്കുന്നവര്‍ക്ക് ക്രിമിനല് ചരിത്രം പാടില്ല. പൊലീസിന്റെ ക്ലിയറന്‍സ് സര്‍ട്ടിഫിക്കറ്റ് നിര്‍ബന്ധം. യാത്രക്കാരുടെ ലഗേജ് അല്ലാതെ മറ്റു വസ്തുക്കള് പാഴ്‌സലായി ബസുകളില് കയറ്റരുതെന്നും ഗതാഗത സെക്രട്ടറി ജ്യോതിലാല് ഐഎഎസ് പുറത്തിറക്കിയ സര്‍ക്കുലറില് വ്യക്തമാക്കുന്നു.\nമോട്ടോര് വെഹിക്കിള് ആക്ട് 1988 സെക്ഷന് 93 അനുസരിച്ച് കോണ്‍ട്രാക്ട് ക്യാരേജ് പെര്‍മിറ്റുള്ള ബസുകള്‍ക്ക് യാത്രക്കാരെ കയറ്റാനോ ടിക്കറ്റ് നല്‍കാനോ അനുവാദമില്ല. ചരക്കുകള് കൊണ്ടുപോകുന്നതിനും വിലക്കുണ്ട്. എന്നാല് നിയമലംഘനം വ്യാപകമാണ്. ബുക്കിങ് ഏജന്റുമാര്‍ക്കുവേണ്ട എല്‍എപിടി ലൈസന്‍സ് ദുരുപയോഗം ചെയ്താണ് സ്വകാര്യ ബസുകള് ഇതര സംസ്ഥാനങ്ങളിലേക്കു സര്‍വീസ് നടത്തുന്നത്. എല്‍എപിടി ലൈസന്‍സില്ലാതെ പോലും സര്‍വീസ് നടത്തുന്നതായി കണ്ടെത്തിയതിനെത്തുടര്‍ന്നാണ് ലൈസന്‍സ് മാനദണ്ഡങ്ങള് കര്‍ശനമാക്കിയത്.\nകേരള പൊലീസിന്റെയും ആര്‍ടിഒ ഓഫിസുകളുടേയും നമ്പരുകളും എല്‍എപിടി ലൈസന്‍സിന്റെ കോപ്പിയും ഓഫിസില് പ്രദര്‍ശിപ്പിക്കണം. ബുക്കിങ് ഓഫിസിന്റെ പേരും ലൈസന്‍സ് നമ്പരും ഓഫിസിന്റെ ബോര്‍ഡില് ഉണ്ടാകണം. ഓപ്പറേറ്ററുടെ പേരും ബസിന്റെ സമയക്രമവും പ്രദര്‍ശിപ്പിക്കണം. യാത്രക്കാരുടെ പേരുവിവരങ്ങളടങ്ങിയ റജിസ്റ്റര് ലൈസന്‍സ് ഉടമ സൂക്ഷിക്കണം. അധികാരികള് ആവശ്യപ്പെടുമ്പോള് ഇതു ഹാജരാക്കണം.ബുക്കിങ് ഓഫിസുകള്‍ക്ക് 150 ചതുരശ്രഅടി വലുപ്പം വേണമെന്നു സര്‍ക്കുലറില് നിര്‍ദേശിക്കുന്നു. 10 യാത്രക്കാര്‍ക്ക് ഇരിക്കാനുള്ള പാസഞ്ചര് ലോഞ്ച് വേണം. ശൗചാലയം, ലോക്കര് റൂം എന്നിവ നിര്‍ബന്ധം. ഓഫിസിന്റെ6മാസത്തെ ദൃശ്യങ്ങള് ശേഖരിച്ച് സൂക്ഷിക്കാന് കഴിയുന്ന സിസിടിവി സംവിധാനം ഏര്‍പ്പെടുത്തണം. യാത്ര പുറപ്പെടുന്ന സ്ഥലത്തും അവസാനിപ്പിക്കുന്ന സ്ഥലത്തും വാഹനങ്ങള് നിര്‍ത്താന് മതിയായ സ്ഥലം കണ്ടെത്തണം. മറ്റു വാഹനങ്ങളുടെ ഗതാഗതത്തെ ബാധിക്കാന് പാടില്ല.\nalso read:മതനിരപേക്ഷ കേരളത്തെ വെച്ചുപൊറുപ്പിക്കില്ലെന്ന മനസിലിരിപ്പാണ് മോദിക്കുള്ളത്’; ആര്‍എസ്എസ് പ്രചാരകന്റെ ശരിയായ നിലവാരത്തിലേക്ക് പ്രധാനമന്ത്രി തരംതാണതായും കോടിയേരി\nടിക്കറ്റില് വാഹനം, ജീവനക്കാര്, യാത്രക്കാര് തുടങ്ങിയവരുടെ വിവരങ്ങളും ഹെല്‍പ്പ് ലൈന് നമ്പര്, പൊലീസ്, മോട്ടര് വെഹിക്കിള് വകുപ്പ്, വനിതാ ഹെല്‍പ്പ് ലൈന് തുടങ്ങിയ നമ്പരുകളും ഉള്‍പ്പെടുത്തണം. ലൈസന്‍സിനായി അപേക്ഷിക്കുന്നവര്‍ക്ക് സര്‍വീസ് നടത്താനാവശ്യമായ സാമ്പത്തിക പശ്ചാത്തലം ഉണ്ടോയെന്നു പരിശോധിക്കണമെന്നും സര്‍ക്കുലറില് നിര്‍ദേശിക്കുന്നു.\nApr 27, 2019 4:23 pm\nബസ് കൊള്ളയ്ക്ക് പൂട്ടിട്ട് സര്‍ക്കാര്; ബെംഗളുരുവിലേക്ക് പുതിയ ട്രെയിന് സര്‍വ്വീസ് പ്രഖ്യാപിച്ചു\n‘കല്ലട നല്‍കിയ കല്ലുകടി’ കേരളത്തിന് ഗുണകരമാകുന്നു; കെഎസ്ആര്‍ടിസിയ്ക്ക് വമ്പന് ജനപ്രീതി; ബംഗളുരുവിലേക്ക് പുതിയൊരു…\nഅന്തര് സംസ്ഥാന സ്വകാര്യ ബസുകളില് മോട്ടോര് വാഹന വകുപ്പിന്റെ മിന്നല് പരിശോധന; നിരവധി…


ഒളിച്ചോടി പോയെന്നത് വ്യാജവാർത്ത; ശോഭാ സുരേന്ദ്രൻ പോലീസിൽ പരാതി നൽകി | Metro Journal Online\nഒളിച്ചോടി പോയെന്ന വ്യാജവാർത്തക്കെതിരെ ബിജെപി നേതാവ് ശോഭാ സുരേന്ദ്രൻ പരാതി നൽകി. വാർത്ത പ്രചരിപ്പിച്ച ഓൺലൈൻ മാധ്യമത്തിനെതിരെയാണ് കേസ്. തൃശ്ശൂർ പോലീസ് കമ്മീഷണർക്കാണ് പരാതി നൽകിയത്\nബിജെപിയുടെ പ്രമുഖ വനിതാ നേതാവ് വ്യവസായിക്കൊപ്പം ഒളിച്ചോടിയെന്ന് അഭ്യൂഹം എന്നായിരുന്നു വാർത്ത. പേര് വാർത്തയിൽ പറഞ്ഞില്ലെങ്കിലും തന്നെക്കുറിച്ചാണെന്ന് വ്യക്തമായി മനസ്സിലാക്കുന്ന തരത്തിലാണ് വാർത്ത നൽകിയിരിക്കുന്നതെന്ന് ശോഭാ സുരേന്ദ്രൻ ഫേസ്ബുക്കിൽ കുറിച്ചു\nവ്യക്തിഹത്യ ചെയ്ത് ഇല്ലാതാക്കിക്കളയാം എന്നു വിചാരിക്കുന്നവരുടെ കൈയില് ആയുധമായി മാറിയ പിതൃശൂന്യ ഓണ്‍ലൈന് മാധ്യമത്തിനെതിരേ നിയമനടപടി ആവശ്യപ്പെട്ട് തൃശൂര് സിറ്റി പൊലീസ് കമ്മീഷണര്‍ക്കു പരാതി നല്‍കി. വിലാസമോ ഫോണ് നമ്പറോ സ്വന്തം വിവരങ്ങള് വെളിപ്പെടുത്തുന്ന ഒരു വരി പോലുമോ ഇല്ലാത്ത ഓണ്‍ലൈന് മാധ്യമമാണ് ഇന്നു രാവിലെ മുതല് എനിക്കെതിരേ യാഥാര്‍ത്ഥ്യവുമായി യാതൊരു ബന്ധവുമില്ലാത്ത വാര്‍ത്ത പ്രചരിപ്പിക്കുന്നത്. അതുകൊണ്ടാണ് അവരേക്കുറിച്ച് ഇത്തരമൊരു വിശേഷണം നല്‍കുന്നത്. അവരുടെ നുണ സമൂഹമാധ്യമങ്ങളില് ചില നീചമനസ്സുകള് ഏറ്റെടുത്തിട്ടുമുണ്ട്. വാര്‍ത്ത പ്രസിദ്ധീകരിച്ചവര്‍ക്കും അത് പ്രചരിപ്പിക്കുന്നവര്‍ക്കും എതിരായി ശക്തമായ നിയമനടപടി ആവശ്യപ്പെട്ടാണ് പരാതി നല്‍കിയിരിക്കുന്നത്. സൈബര് നിയമത്തിലെ പുതിയ ഭേദഗതിയും വ്യക്തിഹത്യക്കെതിരേ അത് പൊലീസിനു നല്‍കുന്ന അധികാരങ്ങളും ഫലപ്രദമായി വിനിയോഗിക്കേണ്ടത് ഇത്തരം കുപ്രചരണങ്ങള്‍ക്കതിരേയാണ്. സ്ത്രീത്വത്തെ അവഹേളിക്കുകയും ദീര്‍ഘകാലത്തെ പൊതുപ്രവര്‍ത്തനത്തിലൂടെ സമൂഹത്തില് നേടിയെടുത്ത ഇടം കളങ്കപ്പെടുത്താന് ശ്രമിക്കുകയും ചെയ്യുന്ന കള്ളവാര്‍ത്തയാണ് ഇത്. അതില് പേരെടുത്തു പറയുന്നില്ലല്ലോ എന്നു ചോദിക്കുന്നവരുണ്ട്. പക്ഷേ, വ്യക്തമായി മനസ്സിലാകുന്ന വിവരങ്ങളെല്ലാം ഉള്‍പ്പെടുത്തി അതിനൊപ്പം ഒരു വ്യാജവിവരം കൂടി ചേര്‍ത്തിട്ടു പേരു പറഞ്ഞില്ലല്ലോ എന്ന് പറയുന്നതില് അര്‍ത്ഥമൊന്നുമില്ല.\nഇത് ഇവിടംകൊണ്ട് അവസാനിക്കുമെന്ന് വാര്‍ത്തയ്ക്കു പിന്നിലുള്ളവരാരും കരുതേണ്ടതില്ല. ഞാന് ഇവിടെത്തന്നെയുണ്ട്.\n← കണ്ണൂരിൽ ട്രെയിൻ തട്ടി 55കാരൻ മരിച്ചു; അപകടം പ്രഭാത സവാരിക്കിടെ\nShare with your friendsമക്ക പ്രവിശ്യയിലെ മിനയിൽ നാലാം റിംഗ് റോഡിന് സമീപം 23 കാരിയായ യുവതിയുടെ മൃതദേഹം വെള്ളിയാഴ്ച കണ്ടെത്തി. പ്രാഥമിക അന്വേഷണത്തിൽ മരിച്ച സ്ത്രീ


റോസ്റ്റിങ് കിങ് കാരിമിനാറ്റിയുടെ കഥ | Carryminati | Ajey Nagar | Roasting | Arjyou | Tiktok | Youtube | Viral |\nടിക്ടോക്കിനെ വിറപ്പിച്ച 20കാരൻ; ‘റോസ്റ്റിങ് കിങ്’ കാരിമിനാറ്റിയുടെ കഥ\nമനോരമ ലേഖകൻ May 30, 2020 09:26 AM IST\nവിപണയിലെ ചൈനീസ് സ്വാധീനം സോഷ്യൽലോകത്തേക്കും പടർന്നു കയറാന് ടിക്ടോക് എന്ന വിഡിയോ ഷെയറിങ് ആപ്ലിക്കേഷൻ വഹിച്ച പങ്ക് ചെറുതല്ല. ഇന്നു ലോകത്ത് ഏറ്റവുമധികം സ്വാധീനം ചെലുത്തുന്ന ആപ്പുകളിലൊന്നാണ് ടിക്ടോക്. അതിവേഗം ടിക്ടോക് ലോകം കീഴടക്കിയപ്പോള് ഏറ്റവും വലിയ വിപണിയായി ഇന്ത്യ മാറി. വൻജനപ്രീതി നേടി ടിക്ടോക് കുതിപ്പ് തുടരുമ്പോഴാണ് അപ്രതീക്ഷതമായ തിരിച്ചടികൾ നേരിടേണ്ടി വന്നത്. പ്ലേസ്റ്റോറിൽ ടിക്ടോക്കിന്റെ റേറ്റിങ് കുറയ്ക്കുന്നതു മുതൽ നിരേധിക്കണമെന്ന ആവശ്യമുയർത്തിയുള്ള കാംപെയ്ൻ വരെ ഇതേത്തുടർന്നുണ്ടായി. എന്നാൽ രസകരമായ വസ്തുത ഇതിനെല്ലാം തുടക്കം കുറിച്ചത് 20 വയസ്സുകാരനായ ഒരു ഇന്ത്യക്കാരനാണ് എന്നതാണ്. കാരിമിനാറ്റി എന്ന പേരിലറിയപ്പെടുന്ന ഫരീദാബാദ് സ്വദേശി അജയ് നാഗർ.\nഫോളോവേഴ്സ് 5.4 കോടി, വരുമാനം 30 കോടി; ടിക്ടോക് രാജ്ഞിയുടെ അദ്ഭുത കഥ\nടിക്ടോക്കിന്റെ അന്തകൻ, ടിക്ടോക്കർമാരുടെ പേടി സ്വപ്നം, റോസ്റ്റിങ് കിങ്, ടിക്ടോക് വിരുദ്ധരുടെ ദൈവം എന്നിങ്ങനെ ഒരുപാട് വിശേഷണങ്ങൾ കാരിമിനാറ്റിക്കുണ്ട്. ഇന്ന് ഇന്ത്യയിലെ ഏറ്റവും പ്രമുഖനായ യുട്യൂബർ ആരാണെന്നു ചോദിച്ചാൽ കാരിമിനാറ്റി എന്നായിരക്കും ഉത്തരം. പതിവുശൈലിയിൽ നിന്ന് മാറി സഞ്ചരിച്ച്, സ്വന്തമായി ഒരു വഴിയൊരുക്കി, ഇന്നു നിരവധിപ്പേർ അനുകരിക്കുന്ന യുട്യൂബറായി കാരിമിനാറ്റി മാറിയ കഥയിതാ....\nവർഷം 2012. അജയ് നാഗർ എന്ന 12–കാരൻ സ്വന്തമായി ഒരു യുട്യൂബ് ചാനൽ ആരംഭിച്ചു. കംപ്യൂട്ടർ ഗെയിമിങ് ആയിരുന്നു അവന്റെ ഇഷ്ട വിനോദം. ഫുട്ബോൾ ആരാധകനായിരുന്നെങ്കിലും ഗ്രൗണ്ടിലിറങ്ങി കളിക്കാക്കാനല്ല, മറിച്ച് ഓൺലൈനായിരുന്നു അവന്റെ ഇഷ്ടപ്പെട്ട കളിസ്ഥലം. ഓൺലൈൻ ഗെയിമിങ് ടെക്നിക്സും ചില്ലറ ഫുട്ബോൾ സ്കിൽസ് ട്യൂറ്റോറിയൽസുമായിരുന്നു ‘സ്റ്റീൽത് ഫിയേഴ്സ്’ എന്ന തന്റെ ആദ്യത്തെ യുട്യൂബ് ചാനലിൽ അജയ് അപ്‌ലോഡ് ചെയ്തിരുന്നത്. ശരാശരി 500 കാഴ്ചക്കാരെയായിരുന്നു ആ യുട്യൂബ് ചാനലിലെ ഓരോ വിഡിയോയ്ക്കും ലഭിച്ചത്.\nപിന്നീട് 2014ൽ അഡിക്റ്റഡ് എ1 എന്ന പേരിലൊരു യുട്യൂബ് ചാനലുമായി അജയ് വീണ്ടുമെത്തി. അതിലും ഇത്തരത്തിലുള്ള ഗെയിമിങ് വിഡിയോസായിരുന്നു പ്രധാനമായും അപ്‌ലോഡ് ചെയ്തിരുന്നത്. പീന്നീട് ഓണ്‍ലൈനായി ഗെയിം കളിച്ചു കൊണ്ടിരിക്കുമ്പോൾ തന്നെ കമന്റുകൾ പറയുന്ന രീതിയിലേക്ക് അജയ് മാറി. പലതരം ശബ്ദങ്ങളും സിനിമാ സംഭാഷണങ്ങളും ഉൾപ്പെടുത്തിയുള്ള ഈ ഗെയിമിങ് വിഡിയോകൾ ശ്രദ്ധ നേടി. ഒപ്പം ചില യുട്യൂബർമാരെ റോസ്റ്റ് ചെയ്തുകൊണ്ടുകൊണ്ടുള്ള വിഡിയോസും ആരംഭിച്ചു. റോസ്റ്റിങ് തുടങ്ങിയതോടെ ചാനലിന് കൂടുതൽ സബ്സ്ക്രൈബേഴ്സിനെ ലഭിച്ചു തുടങ്ങി. ഇതിനിടെ 12 ക്ലാസിൽവച്ച് പഠനം ഉപേക്ഷിച്ച് ഫുൾടൈം യുട്യൂബറാകാൻ അജയ് തീരുമാനിച്ചു. അച്ഛൻ മകന് പിന്തുണയുമായി ഒപ്പം നിൽക്കുകയും ചെയ്തു.\nബിബികി വൈൻസും കാരിമിനാറ്റിയും\nചില സുഹൃത്തുക്കളുടെ നിർദേശപ്രകാരം അജയ് തന്റെ ചാനലിന്റെ പേര് കാരി ഡിയോൾ എന്നു മാറ്റി. ഹിന്ദി സൂപ്പർ താരം സണ്ണി ഡിയോളിനോടുള്ള ആരാധനയും അദ്ദേഹത്തിന്റെ ശബ്ദം അനുകരിച്ചുള്ള വിഡിയോയസിനു ലഭിച്ച സ്വീകാര്യതയുമാണ് ഈ പേരുമാറ്റത്തിനു കാരണമെന്നു അജയ് ഒരു അഭിമുഖത്തിൽ പറഞ്ഞിട്ടുണ്ട്. 2016ൽ കാരിഡിയോൾ കാരിമിനാറ്റിയായി മാറി.\nആ സമയത്താണു ബുവൻ ബാം എന്ന യുട്യൂബറുടെ ബിബികി വൈൻസ് എന്ന ചാനലിനെ റോസ്റ്റ് ചെയ്തുകൊണ്ടുള്ള വിഡിയോയുമായി അജയ് രംഗത്തെത്തിയത്. കാരിമിനാറ്റിയിലെ റോസ്റ്റർ പ്രശസ്തിയിലേക്ക് ഉയർന്നത് ആ വിഡിയോയിലൂടെയായിരുന്നു. യുട്യൂബിൽ ഏറ്റവും കൂടുതൽ ആരാധകരുണ്ടായ ഇന്ത്യൻ വ്ലോഗർമാരിൽ ഒരാളായിരുന്നു ബുവൻ ബാം. ബുവാനെ റോസ്റ്റ് ചെയ്ത വിഡിയോ വൈറലായതോട കാരിമിനാറ്റിക്കെതിരെ ബുവാൻ ആരാധകരുടെ പ്രതിഷേധമിരമ്പി. എന്നാൽ വിഡിയോ നന്നായിട്ടുണ്ടെന്നും ഇതുപോലുള്ള ക്രിയേറ്റിവ് വർക്കുകൾ അഭിനന്ദിക്കപ്പെടണമെന്നുമായിരുന്നു ബുവൻ ഇതിനോടു പ്രതികരിച്ചത്. പിന്നീട് ബുവനുമായി സഹകരിച്ച് നിരവധി വിഡിയോസ് കാരിമിനാറ്റി പുറത്തിറക്കി. ഒപ്പം പ്രശസ്തയുടെ പടികളും കയറിത്തുടങ്ങി.\nപ്രശസ്തിയിലേക്കു കയറിത്തുടങ്ങിയതിനിടയിലാണ് 2016ൽ ചില കോപ്പി റൈറ്റ് വിവാദങ്ങൾ കാരിമിനാറ്റിയെ പിടിച്ചുകുലുക്കിയത്. യുട്യൂബിലെ ചില പ്രമുഖൻമാരെ പിടിച്ചു റോസ്റ്റ് ചെയ്തതിന്റെ പ്രതികാര നടപടിയായിരുന്നു ഇത്തരം കോപ്പി റൈറ്റ് പ്രശ്നങ്ങൾ. അതോടെ ചാനൽ പൂട്ടണമെന്ന അവസ്ഥ വരെ ഉണ്ടായി. എന്നാൽ ചില ഒത്തുതീർപ്പുകളും വിട്ടുവീഴ്ചകളുമൊക്കെ നടത്തി കാരിമിനാറ്റി പിടിച്ചു നിന്നു. പിന്നീടങ്ങോട്ട് കൃത്യമായ പെർമിഷനും കോപ്പി റൈറ്റ് ലംഘനങ്ങള് ഒഴിവാക്കിയും വിഡിയോ ചെയ്യുന്നതിലായി കാരിമിനാറ്റിയുടെ ശ്രദ്ധ. പക്ഷേ റോസ്റ്റിങ്ങിന്റെ കാര്യത്തിൽ നോ കോപ്രമൈസ്.\nഅതുവരെ ഇന്ത്യൻ യുട്യൂബർമാർക്കിടയിൽ പരീക്ഷിക്കപ്പെടാതിരുന്ന ശൈലിയാണു കാരിമിനാറ്റി പിന്തുടർന്നത്. റോസ്റ്റിങ് വിഡിയോകളിൽ ആക്രമണോത്സുത നിറയുമ്പോൾ അസഭ്യ വാക്കുകൾ യാതൊരു പഞ്ഞവുമില്ലാതെ പുറത്തു വരും. നല്ല നാടൻ ഹിന്ദിയിലുള്ള തെറികൾ കേൾക്കുമ്പോൾ സുഹൃത്തുക്കള് തമ്മിൽ സംസാരിക്കുന്നതു പോലെ തോന്നും എന്നാണ് കാരിമിനാറ്റിയുടെ ആരാധകർ പറയുന്നത്. ശബ്ദങ്ങളും തമാശകളും സിനിമാ ഡയലോഗും മുഖഭാവങ്ങളുമൊക്കെ ചേർന്ന് ഹൈ വോൾട്ട് ആയിരിക്കും ഈ വിഡിയോകൾ. ഇതെല്ലാം ‘കാരിമിനാറ്റി സെൻസേഷനു’ കാരണമായി.\nടിക്ടോക് VS യൂട്യൂബ്\nചെറുതും വലുതുമായ റോസ്റ്റ് വിഡിയോസുമായി നന്നിരുന്ന കരിമിനാറ്റിയുടെ ജീവിതം മാറ്റിമറിച്ചത് ടിക്ടോക് VS യുട്യൂബ് എന്ന വിഡിയോ ആയിരുന്നു. പ്രമുഖ ടിക്ടോക് താരങ്ങളെ വിമർശിച്ചും പരിഹസിച്ചും കൊണ്ടുള്ള കാരിമിനാറ്റിയുടെ ഈ വിഡിയോ 78 മില്യൻ ആളുകളാണ് യുട്യൂബിൽ കണ്ടത്. ടിക്ടോക്കർമാരും അവരുടെ ആരാധകരും വിഡിയോയ്ക്കെതിരെ രംഗത്തെത്തിയപ്പോൾ കാരിമിനാറ്റിയ്ക്ക് പിന്തുണയുമായി വലിയൊരു സംഘമെത്തി. ഇതിനിടെ ഈ വിഡിയോയിലെ പല പ്രയോഗങ്ങളും വിവാദത്തിലേക്ക നീക്കി. ലൈംഗിക ന്യൂനപക്ഷങ്ങളെ അപമാനിക്കുന്നു എന്ന തരത്തിൽ വിമർശനങ്ങള് ഉയർന്നു.\nനോൺ മ്യൂസിക് വിഡിയോ വിഭാഗത്തിൽ ഏറ്റവുമധികം വ്യൂവേഴ്സും ലൈക്സും ലഭിച്ചേക്കാവുന്ന ഇന്ത്യൻ വിഡിയോ ആയി കാരിമിനാറ്റിയുടെ റോസ്റ്റ് വിഡിയോ മാറും എന്ന സാഹചര്യത്തിൽ ചില പകർപ്പകാശ പ്രശ്നങ്ങളും കമ്മ്യൂണിറ്റി മാർ‌ഗ്ഗനിർ‌ദ്ദേശങ്ങളുടെ ലംഘനവും ആരോപിച്ച് യുട്യൂബിൽ നിന്നു വിഡിയോ നീക്കം ചെയ്യപ്പെട്ടു. ഇതോടെ സോഷ്യൽ ലോകത്തെ തമ്മിലടി പുതിയ ഘട്ടത്തിലേക്ക് കടന്നു. ടിക്ടോക്കിനെതിരെ പല തരത്തിലുള്ള പ്രതിഷേധങ്ങള് സോഷ്യൽ ലോകത്ത് അരങ്ങേറി. കരമിനാറ്റിയ്ക്ക് നീതി തേടിയും ടിക്ടോക് ബാൻ ചെയ്യണമെന്ന് ആവശ്യപ്പെട്ടും ഹാഷ്ടാഗുകൾ നിറഞ്ഞു. ടിക്ടോക്കിന്റേ റേറ്റിങ് കുറച്ചും പ്രതിഷേധമുണ്ടായി.\nഒന്നിനു പുറകെ മറ്റൊന്ന്\nഇതിനു പിന്നാലെയാണ് ഫൈസൽ സിദ്ധിഖി എന്ന ടിക്ടോക് താരം ചെയ്ത വിഡിയോ ആസിഡ് അറ്റാക്കിനെ പിന്തുണയ്ക്കുന്നതാണെന്നു വിമർശനമുയർന്നതും പ്രതിഷേധം ആളിക്കത്തിയതും. കാരിമിനാറ്റി ആരാധകരും ടിക്ടോക് വിരുദ്ധരും ഈ ആരോപണം ഏറ്റു പിടിച്ചതോടെ സംഭവം ചൂടുപിടിച്ചു. തുടർന്നുണ്ടായ സംഭവ വികാസങ്ങളിൽ ടിക്ടോക് റേറ്റിങ് 1.3ലേക്ക് ഇടി‍ഞ്ഞു. പിന്നീട് ഗൂഗിൾ ഇടപെട്ട് 80 ലക്ഷത്തോളം റിവ്യൂ പ്ലേസ്റ്റോറിൽ നിന്നു നീക്കം ചെയ്തോടെയാണു ടിക്ടോക്കിന്റെ റേറ്റിങ് വീണ്ടും ഉയർന്നത്.\nകാരിമിനാറ്റി എന്ന ബ്രാൻഡ്\nഇതെല്ലാം കാരിമിനാറ്റിയുെട പ്രശസ്തി വർധിക്കാൻ കാരണമായി. റോസ്റ്റിങ് എന്ന ആക്ഷേപഹാസ്യ കലാരൂപത്തിന് ഇന്ത്യയിൽ ശ്രദ്ധ നേടിക്കൊടുത്തതു കാരിമിനാറ്റിയാണ്. മറ്റു ഇന്ത്യൻ ഭാഷകളിലും റോസ്റ്റിങ് ആരംഭിക്കാൻ കാരിമിനാറ്റി കാരണമായി. കാരിമിനാറ്റിക്ക് ഇപ്പോൾ 1.9 കോടി സബ്സ്ക്രൈബേഴ്സ് ഉണ്ട്. വിഡിയോകളെല്ലാം ഉയർന്ന വ്യൂസ് നേടുകയും ചെയ്യുന്നുണ്ട്. വലിയൊരു ആരാധകവൃന്ദം ഇപ്പോൾ കാരിമിനാറ്റിക്ക് ഉണ്ട്. പ്രെമേഷൻ വിഡിയോകൾ ചെയ്യാനായി വമ്പൻ ബ്രാൻ‍ഡുകൾ ഉൾപ്പടെ ഈ 20കാരിനെ തേടിയെത്തുന്നു.\nറോസ്റ്റിന് ചൂട് കൂടുമ്പോൾ\nഅവതരണത്തിലെ അഡൽറ്റ് ഓൺലി വാക്കുകളും ഉപമകളും കാരിമിനാറ്റിക്കെതിരായ പ്രധാന വിമർശനങ്ങളാണ്. തെറിവാക്കുകളുടെ ഉപയോഗം പലപ്പോഴായി ചോദ്യം ചെയ്യപ്പെട്ടിട്ടുണ്ട്. റോസ്റ്റ് ചെയ്യുന്നതിനിടെ നിറത്തിന്റെയും ശരീര ഘടനയുടെയും പേരിൽ ആളുകളെ അപമാനിക്കുന്നതും വിമർശനം നേരിടുന്നു. ഇതിനെക്കുറിച്ച് താൻ ബോധവാനാണെന്നും ഇവ പരമാവധി ഒഴിവാക്കാൻ ശ്രമിക്കാറുണ്ടെന്നും കാരിമിനാറ്റി പറയാറുണ്ടങ്കിലും എല്ലാ വിഡിയോസിലും ഇത് വീണ്ടും ആവർത്തിക്കുന്നുണ്ട്.\nEnglish Summary : Roasting king Carryminatis' Success Story


ജീവന്റെയും കുടുംബത്തിന്റെയും പവിത്രത സൂക്ഷിക്കുക. മാര്‍പാപ്പ\nവാഷിംങ്ടണ് : 'മനുഷ്യജീവന്' അത് ഏതു തരത്തിലും കാത്തുസൂക്ഷിക്കാനുള്ള ഉത്തരവാദിത്തം നമുക്കുണ്ട്. അതുപോലെതന്നെ, കുടുംബബന്ധത്തിന്റെ പവിത്രത ഒരിക്കലും നശിപ്പിക്കരുത്. കുടുംബം എന്ന പവിത്രമായ സ്ഥാപനത്തിനെതിരെ ഏതൊരു കാലത്തെക്കാളുമുപരി വെല്ലുവിളി നേരിടുന്ന കാലമാണിത്. മാര്‍പാപ്പ യു എസ് കോണ്‍സിനെ അഭിസംബോധന ചെയ്തുള്ള പ്രഭാഷണത്തില് പറഞ്ഞു.\nയേശു പറഞ്ഞ സുപ്രധാനകല്‍പനയെ മുന്‍നിര്‍ത്തിയാണ് 45 മിനിറ്റ് നീണ്ടുനിന്ന പ്രഭാഷണം ഫ്രാന്‍സിസ് പാപ്പാ നടത്തിയത്. 'മറ്റുള്ളവര്, നിങ്ങള്‍ക്ക് എന്തു ചെയ്തുതരണമെന്ന് നിങ്ങള് ആഗ്രഹിക്കുന്നുവോ, അതുപോലെതന്നെ മറ്റുള്ളവരോടും ചെയ്യുക. നമുക്ക് സംരക്ഷണം ആവശ്യമുണ്ട്. നാം മറ്റുളളവരേയും സംരക്ഷിക്കുക. നമുക്ക് ജീവന് ആവശ്യമുണ്ട്, മറ്റുള്ളവരുടെയും ജീവനെ സംരക്ഷിക്കുക. നമുക്ക് അവസരങ്ങളും സ്വാതന്ത്ര്യവും ആവശ്യമുണ്ട്. മറ്റുള്ളവരുടെയും സ്വാതന്ത്ര്യത്തെ മാനിക്കുക. ലോകമെങ്ങും വധശിക്ഷ നിര്‍ത്തലാക്കണമെന്ന് പാപ്പാ തറപ്പിച്ചു പറഞ്ഞു. മറ്റുള്ളവര്‍ക്കുനേരെ ഉപയോഗിക്കുന്ന അളവുകോലായിരിക്കും നമുക്കു നേരെ കിട്ടു. ജീവനെ നാം നശിപ്പിച്ചാല് , നമ്മുടെ ജീവനും നശിക്കും.'' ഭ്രൂണഹത്യക്കും കുടുംബബന്ധത്തിനും എതിരെയുള്ള അമേരിക്കയിലെ നിയമപരമായ നീക്കങ്ങള്‍ക്കെതിരെ പാപ്പാ പ്രതികരിച്ചു.\nഅനധികൃതകുടിയേറ്റക്കാര്‍ക്ക് എതിരെ മുഖം തിരിക്കരുതെന്നും മത-വംശീയ ന്യൂനപക്ഷങ്ങളോട് വിവേചനം കാണിക്കരുതെന്നും പാപ്പാ പ്രത്യേകം ഓര്‍മ്മിപ്പിച്ചു. നാമെല്ലാം ഒരിക്കല് അഭയാര്‍ത്ഥികളായിരുന്നു. ഇവിടെ രണ്ടാംലോകമഹായുദ്ധത്തിനുശേഷം ഇതുവരെ കാണാത്ത അഭയാര്‍ത്ഥിപ്രവാഹത്തിനാണ് ലോകം സാക്ഷ്യം വഹിക്കുന്നത്,. മെച്ചപ്പെട്ട ജീവിതസാഹചര്യം തേടിയെത്തുന്ന അഭയാര്‍ത്ഥികളെ ശത്രുക്കളായി കാണാതെ, സഹാനുഭൂതിയോടെ അവരോട് പെരുമാറാന് ലോകരാജ്യങ്ങള്‍ക്ക് കഴിയണമെന്ന് ഫ്രാന്‍സിസ് പാപ്പാ പറഞ്ഞു.\nമാര്‍പാപ്പയുടെ യൂഎസ് കോണ്‍ഗ്രസിലെ പ്രഭാഷണം ചരിത്രപ്രാധാന്യമുള്ളതാണ.് കോണ്‍ഗ്രസിന്റെ ഇരുസഭകളുടെയും സംയുക്തസമ്മേളനത്തെ ആദ്യമായാണ് ഒരു പാപ്പാ അഭിസംബോധന ചെയ്യുന്നത്. കോണ്‍ഗ്രസ്സ് അംഗങ്ങള്‍ക്കുപുറമെ, സുപ്രീം കോടതിജഡ്ജിമാര്, നയതന്ത്രപ്രതിനിധികള്, മറ്റു വിശിഷ്ടാതിഥികള്, മാധ്യമപ്രവര്‍ത്തകര് തുടങ്ങി വലിയൊരു സദസിനെയാണ് പാപ്പാ അഭിസംബോധന ചെയ്തത്. പ്രഭാഷണത്തിനിടയില് 34 പ്രാവശ്യം കോണ്‍ഗ്രസ്സ് അംഗങ്ങള് എഴുന്നേറ്റുനിന്നും അല്ലാതെയും പാപ്പായുടെ വാക്കുകളെ സ്വാഗതം ചെയ്തു.


‘സർവകക്ഷി യോഗം, സിപിഎം സമരം, കത്തെഴുത്ത്…എന്തിനായിരുന്നു ഈ പ്രഹസനങ്ങള്’ ; സർക്കാരിനെതിരെ കെ.എസ് ശബരീനാഥന്, കുറിപ്പ് – Jaihind TV\n‘സർവകക്ഷി യോഗം, സിപിഎം സമരം, കത്തെഴുത്ത്…എന്തിനായിരുന്നു ഈ പ്രഹസനങ്ങള്’ ; സർക്കാരിനെതിരെ കെ.എസ് ശബരീനാഥന്, കുറിപ്പ്\nതിരുവനന്തപുരം വിമാനത്താവളവുമായി ബന്ധപ്പെട്ട ലേലനടപടികള്‍ക്ക് സർക്കാർ വിദഗ്ധോപദേശം തേടിയത് അദാനി ഗ്രൂപ്പുമായി ഉറ്റബന്ധമുള്ള നിയമസ്ഥാപനത്തെയെന്ന വാർത്തകള് പുറത്തുവന്നതിനുപിന്നാലെ സർക്കാരിനെതിരെ രൂക്ഷവിമർശനവുമായി കെ.എസ് ശബരീനാഥന് എംഎല്‍എ. അദാനിക്കുവേണ്ടി ടെൻഡർ മനഃപൂർവം തോൽക്കാൻ അദാനിയുടെ അടുത്ത ബന്ധുവിനെ തന്നെ കേരള സർക്കാർ നേരിട്ട് ചുമതലപ്പെടുത്തുകയായിരുന്നുവെന്ന് ശബരീനാഥന് ഫേസ്ബുക്കില് കുറിച്ചു. മുഖ്യമന്ത്രിയുടെ നേതൃത്വത്തിൽ നിയമസഭയിൽ പ്രമേയം, സർവകക്ഷി യോഗം, സിപിഎം സമരം, കത്തെഴുത്ത്, ഇ-മെയിൽ സമരം തുടങ്ങിയ പ്രഹസനങ്ങൾ എന്തിനായിരുന്നുവെന്നും അദ്ദേഹം ചോദിക്കുന്നു.\nകേരള സർക്കാരിനെ തിരുവനന്തപുരം വിമാനത്തവള ടെൻഡറിൽ നിയമപരമായി സഹായിച്ചത് സിറിൽ അമർചന്ദ് മംഗൽദാസ് (CAM) എന്ന പ്രശസ്തനായ ലീഗൽ കമ്പനിയാണ്. KSIDC വഴി 55 ലക്ഷം രൂപ ഡിസംബർ 2019 ഇവർക്ക് ഫീസ് ഇനത്തിൽ നൽകി. അമർചന്ദ് കമ്പനിയുടെ മേധാവി സിറിൽ ഷെറോഫിന്റെ മകളാണ് കരൺ അദാനിയുടെ ഭാര്യ.എന്നുമാത്രമല്ല ഈ കമ്പനിയുടെ ഉന്നത ഉദ്യോഗസ്ഥയാണ് (Partner) ഈ വ്യക്തി.\nഇതിന്റെ അർത്ഥം അദാനിക്കുവേണ്ടി ടെൻഡർ മനഃപൂർവം തോൽക്കാൻ അദാനിയുടെ അടുത്ത ബന്ധുവിനെ തന്നെ കേരള സർക്കാർ നേരിട്ട് ചുമതലപ്പെടുത്തി. എന്നിട്ട് മുഖ്യമന്ത്രിയുടെ നേതൃത്വത്തിൽ നിയമസഭയിൽ പ്രമേയം, സർവകക്ഷി യോഗം, CPM സമരം, കത്തെഴുത്ത്, ഇമെയിൽ സമരം തുടങ്ങിയ പ്രഹസന്നങ്ങൾ. യാതൊരു ആത്മാർത്ഥതയുമില്ലാതെ, തിരുവനന്തപുരത്തെ ജനങ്ങളെ ഇത്രയും കാലം കബളിപ്പിച്ച LDF സർക്കാരുമായി എയർപോർട്ട് വിഷയത്തിൽ സഹകരിക്കണമോ എന്നുള്ളത് കോൺഗ്രസ് നേതൃത്വം പരിശോധിക്കണം.


വള്ളിക്കുന്നില് ആയുധങ്ങളുമായി ആര്‍എസ്എസ് പ്രവര്‍ത്തകന് പിടിയില് – malabarinews.com\nവള്ളിക്കുന്നില് ആയുധങ്ങളുമായി ആര്‍എസ്എസ് പ്രവര്‍ത്തകന് പിടിയില്\n4 പേര് ഓടിരക്ഷപ്പെട്ടു.\nവള്ളിക്കുന്ന്: അത്താണിക്കല് മുണ്ടിയന്‍കാവ് പറമ്പ് എന്ന സ്ഥലത്ത് വെച്ച് ആയുധങ്ങളുമായി കാറില് സഞ്ചരിക്കുകയായിരുന്ന ആര്‍എസ്എസ് പ്രവര്‍ത്തകരില് ഒരാളെ പോലീസ് പിടികൂടി. ഒലിപ്രം സ്വദേശി പച്ചാട്ട് മേലെയില് ശ്രീനിവാസന്റെ മകന് ശ്രീജേഷാ(22)ണ് പിടിയിലായത്. കാറിലുണ്ടായിരുന്ന മറ്റുള്ളവര് പോലീസിനെ ആക്രമിച്ച് ഓടിരക്ഷപ്പെട്ടു.\nഇന്ന് പുലര്‍ച്ചെ രണ്ടുമണിയോടുകൂടിയാണ് സംഭവം. നൈറ്റ് പട്രോളിങിനിറങ്ങിയ പരപ്പനങ്ങാടി എസ്‌ഐ മോഹനനും സംഘവുമാണ് പ്രതിയെ പിടികൂടിയത്. ഇവര് സഞ്ചരിച്ചിരുന്ന വാഹനത്തില് നിന്ന് ഒരു കഠാര, ചുറ്റിക, കരിങ്കല്ല് നിറച്ച ചാക്ക് എന്നിവ കണ്ടെടുത്തിട്ടുണ്ട്. മറ്റുപാര്‍ട്ടികളുടെ സ്തൂഭങ്ങളും കൊടിമരങ്ങളും തകര്‍ത്ത് വരവെയാണ് ഇവര് പോലീസ് പിടിയിലായത്. മുണ്ടിയങ്കാവിലെയും മാഹിപ്പടിയിലെയും സ്തൂഭങ്ങളാണ് ഇവര് തകര്‍ത്തത്. ഇന്നലെ ബോര്‍ഡ് വെച്ചതുമായി ഇവിടെ തര്‍ക്കമുണ്ടായിരുന്നു. ബിജെപിയുടെ ബോര്‍ഡ് നശിപ്പിക്കുകയും ചെയ്തിരുന്നു.\nഓടി രക്ഷപ്പെട്ടവരുടെ കയ്യില് വാളടക്കമുള്ള ആയൂധങ്ങള് ഉണ്ടായിരുന്നതായി സൂചനയുണ്ട്.\nകാറില് നിന്നും ഓടി രക്ഷപ്പെട്ടവര്‍ക്കെതിരെ കേസെടുക്കേണ്ടെന്നാണ് പോലീസ് ഭാഷ്യം.\nഅതെ സമയം പിടിയിലായ പ്രതിക്കെതിരെ ആയുധം കൈവശം വെച്ചതിനു മാത്രമേ കേസെടുക്കു എന്നാണ് പോലീസില് നിന്നും ലഭിക്കുന്ന സൂചന. ഇവര് സഞ്ചരിച്ചിരുന്ന കെഎല് 07 ബിഎഫ്1689 മാരുതി കാറും പ്രതിയും പോലീസ് കസ്റ്റഡിയിലാണ്.\nസ്ഥലത്തിപ്പോഴും സംഘര്‍ഷം നിലനില്‍ക്കുകയാണ്.\nവള്ളിക്കുന്നില് മദ്യവില്‍പ്പനക്കിടെ ഒരാള് പിടിയില്\nPrevious PostPrevious 167 അണ്‍എയ്ഡഡ് ഇംഗ്ലീഷ് മീഡിയം സ്‌കൂളുകള്‍ക്ക് എന്‍ഒസി.\nNext PostNext 500കോടിയുടെ തട്ടിപ്പ് ദമ്പതികള് പിടിയില്


election commission announces the schedule for Jharkhand assembly election | ജാര്‍ഖണ്ഡ് നിയമസഭ തിരഞ്ഞെടുപ്പ്5ഘട്ടങ്ങളിലായി നടത്തും: ആദ്യ ഘട്ടം നവംബര് 30 ന് - Malayalam Oneindia\n11 min ago കിടുക്കൻ 'പ്രാങ്കുമായി' മോഹൻലാൽ! മത്സരാർത്ഥികളെ പറ്റിച്ചു... ബിഗ് ബോസ് ഹൗസിൽ പൊട്ടിക്കരച്ചിൽ, എല്ലാം വെറുതേ\n16 min ago ബീച്ച് ഹോസ്പിറ്റൽ ഇനി മുതൽ ഡെഡിക്കേറ്റഡ് കോവിഡ് ഹോസ്പിറ്റല്: സജ്ജമായി കോഴിക്കോട്\n25 min ago കോവിഡ് വ്യാപനം രൂക്ഷം: എറണാകുളത്ത് അടിയന്തര യോഗം വിളിച്ച് ആരോഗ്യ മന്ത്രി\nUpdated: Fri, Nov 1, 2019, 17:55 [IST]\nദില്ലി: ജാര്‍ഖണ്ഡ് നിയമസഭ തിരഞ്ഞെടുപ്പ് അഞ്ച് ഘട്ടങ്ങളിലായി നടത്തുമെന്ന് തിരഞ്ഞെടുപ്പ് കമ്മീഷന്. 13 സീറ്റിലേക്കുള്ള ആദ്യ ഘട്ട തിരഞ്ഞെടുപ്പ് നവംബര് 30ന് നടക്കും. ഡിസംബര് 7,12,16,20 തീയതികളിലായാണ് മറ്റ് നാല് ഘട്ടങ്ങള് നടക്കുക. ഡിസംബര് 23നാണ് വോട്ടെണ്ണല്.\nഇത്തവണ ആദ്യമായി മുതിർന്ന പൗരന്മാർക്കും വികലാംഗർക്കും പോസ്റ്റൽ ബാലറ്റ് വഴി വോട്ട് ചെയ്യാന് അവസരം ലഭിക്കുമെന്ന് മുഖ്യ തിരഞ്ഞെടുപ്പ് കമ്മീഷ്ണര് സുനില് അറോറ വ്യക്തമാക്കി.\nഎന്‍ഡിഎ സര്‍ക്കാര് അധികാരത്തില് വന്ന ശേഷമുള്ള മൂന്നാമത്തെ സംസ്ഥാന തിരഞ്ഞെടുപ്പാണിത്. മഹാരാഷ്ട്രയും ഹരിയാണയിലുമാണ് ഇതിന് മുന്‍പ് തിരഞ്ഞെടുപ്പ് നടന്നത്. ഒക്ടോബര് 21 നായിരുന്നു തിരഞ്ഞെടുപ്പ്. ഇരു സംസ്ഥാനങ്ങളിലും മികച്ച ഭൂരിപക്ഷത്തില് വിജയിക്കാനാകുമെന്നായിരുന്നു ബിജെപി പ്രതീക്ഷ. എന്നാല് രണ്ടിടത്തും ബിജെപിക്ക് തനിച്ച് ഭൂരിപക്ഷം നേടാന് സാധിച്ചിരുന്നില്ല.\nമഹാരാഷ്ട്രയില് 288 അംഗ നിയമസഭയില് 145 സീറ്റുകളാണ് കേവല ഭൂരിപക്ഷത്തിന് വേണ്ടത്. എന്നാല് ബിജെപിക്ക് ലഭിച്ചത് 105 സീറ്റുകളായിരുന്നു. സഖ്യകക്ഷിയായ ശിവസേനയ്ക്ക് 56 സീറ്റുകളും ലഭിച്ചു. അതേസമയം ബിജെപിക്ക് ഒറ്റയ്ക്ക് കേവല ഭൂരിപക്ഷം ലഭിക്കാന് കഴിയാതിരുന്നതോടെ മുഖ്യമന്ത്രി സ്ഥാനത്തിനായി ശിവസേന വില പേശല് ശക്തമാക്കിയിരിക്കുകയാണ്. ഇതോടെ സര്‍ക്കാര് രൂപീകരണവും പ്രതിസന്ധിയിലാണ്.\nഹരിയാണയില് 41 സീറ്റുകളായിരുന്നു ബിജെപി നേടിയത്. കേവല ഭൂരിപക്ഷത്തിന് 46 സീറ്റുകളാണ് വേണ്ടത്. കോണ്‍ഗ്രസിന് 30 സീറ്റുകളും ലഭിച്ചു. ഇതോടെ 12 സീറ്റുകള് നേടി വിജയിച്ച ദുഷ്യന്ത് ചൗട്ടാലയുടെ ജന്‍നായക് പാര്‍ട്ടിയുമായി ചേര്‍ന്നാണ് ബിജെപി ഹരിയാണയില് സര്‍ക്കാര് രൂപീകരിച്ചത്.\nഅതേസമയം ഹരിയാണയിലേയും മഹാരാഷ്ട്രയിലേയും പ്രകടനത്തെക്കാള് മികച്ച വിജയം ജാര്‍ഖണ്ഡില് നേടാനാകുമെന്ന പ്രതീക്ഷയിലാണ് ബിജെപി. മുഖ്യമന്ത്രി രഘുബർ ദാസാണ് ജാര്‍ഖണ്ഡില് ബിജെപി സർക്കാരിനെ നയിക്കുന്നത്. 2014 ൽ 81 അംഗ നിയമസഭയില് 35 സീറ്റുകൾ നേടിയാണ് ബിജെപി അധികാരത്തിലെത്തിയത്.\nസഖ്യകക്ഷിയായ എജെഎസ്‌യു 17 സീറ്റുകളില് ജയിച്ചു.പ്രതിപക്ഷത്ത് 17 സീറ്റുകളുള്ള ജാര്‍ഖണ്ഡ മുക്തിമോര്‍ച്ചയാണ് എറ്റവും വലിയ കക്ഷി. കോണ്‍ഗ്രസിന്5സീറ്റുണ്ട്. മറ്റുള്ളവര്‍ക്കെല്ലാമായി5സീറ്റുമുണ്ട്. 2020 ജനുവരി5നാണ് ജാര്‍ഖണ്ഡ് നിയമസഭായുടെ കാലാവധി കഴിയുന്നത്. ആകെ 81 സീറ്റുകളാണ് സംസ്ഥാന നിയമസഭയില് ഉള്ളത്.\nസീറ്റ് വിഭജനം പ്രതിസന്ധിയില്\nഇക്കഴിഞ്ഞ ലോക്സഭ തിരഞ്ഞെടുപ്പില് സംസ്ഥാനത്തെ ആകെയുള്ള 14 സീറ്റില് 12 ഉം ബിജെപി നേടിയിരുന്നു. ബിജെപിയെ പരാജയപ്പെടുത്താന് ഇക്കുറി കോണ്‍ഗ്രസും ജാര്‍ഖണ്ഡ് മുക്തി മോര്‍ച്ചയും സഖ്യത്തില് എത്തിയെങ്കിലും സീറ്റ് വിഭജനം സംബന്ധിച്ച അനിശ്ചിതത്വം തുടരുകയാണ്.\nവിശാല സംഖ്യം സംബന്ധിച്ചുള്ള പ്രഖ്യാപനം ഉടന് ഉണ്ടാകുമെന്ന് കോണ്‍ഗ്രസ് സംസ്ഥാന അധ്യക്ഷന് രാമേശ്വര് ഒറോണ് പറഞ്ഞു. ജെഎംഎമ്മാകും കൂടുതല് സീറ്റുകളില് മത്സരിക്കുക. 44 സീറ്റുകളില് ജെഎംഎം മത്സരിക്കും. കോണ്‍ഗ്രസിന് 27 സീറ്റുകള് ലഭിക്കും. സഖ്യകക്ഷികളായ ആര്‍ജെഡി, മറ്റ് ഇടതുപാര്‍ട്ടികള് എന്നിവര്‍ക്ക് ബാക്കി സീറ്റുകള് നല്‍കിയേക്കുമെന്നാണ് റിപ്പോര്‍ട്ട്.\nelection commission announces the schedule for Jharkhand assembly election


(ipl 2020) |വിജയമൊരുക്കിയ അവസാന മൂന്നോവറുകളും7വിക്കറ്റും; അന്നേ ഗെയിൽ പറഞ്ഞതല്ലേ, പഞ്ചാബ് ഇനിയുള്ള കളിയെല്ലാം ജയിച്ച് നോക്കൗട്ടിലെത്തുമെന്ന്! | ipl 2020 kings ii punjab win against srh\nവിജയമൊരുക്കിയ അവസാന മൂന്നോവറുകളും7വിക്കറ്റും; അന്നേ ഗെയിൽ പറഞ്ഞതല്ലേ, പഞ്ചാബ് ഇനിയുള്ള കളിയെല്ലാം ജയിക്കുമെന്ന്!\nBy മുഹമ്മദ് ഷഫീഖ് • 25/10/2020 at 12:49AM\nചെറിയ സ്കോറായിട്ടു പോലും തോറ്റാൽ ടൂർണമെന്റിൽ നിന്ന് പുറത്താണെന്ന സത്യം ഉൾക്കൊണ്ട് പഞ്ചാബ് ബോളർമാർ സൺറൈസേഴ്സ് ഹൈദ്രാബാദിനെ വരിഞ്ഞുകെട്ടിയപ്പോൾ വിജയം പഞ്ചാബിന്റെ വഴിയേ പോന്നു.\nആദ്യ ഏഴ് മത്സരങ്ങൾ കഴിഞ്ഞപ്പോൾ, ടൂർണമെന്റിൽ നോക്കൗട്ടിലെത്തില്ലെന്ന മട്ടിൽ ചക്രശ്വാസം വലിച്ചുകൊണ്ടിരിക്കുകയായിരുന്നു പഞ്ചാബ്. താരസമ്പുഷ്ടമാണെങ്കിലും തുടർതോൽവികളുടെ പേരിൽ ആരാധകരടക്കം തള്ളിപ്പറഞ്ഞ ടീമായി മാറിയിരുന്നു കിങ്സ് ഇലവൻ പഞ്ചാബ്. എന്നാൽ ആരിലും കൗതുകമുണർത്തിയ ഒരു പ്രവചനവുമായി പഞ്ചാബിന്റെ സൂപ്പർ താരവും യൂണിവേഴ്സൽ ബോസുമായ ക്രിസ് ഗെയിൽ രംഗത്തെത്തി, പഞ്ചാബിന്റെ അടുത്ത ഏഴ് മത്സരങ്ങളും വിജയിക്കും. നോക്കൗട്ടിലും എത്തും എന്നായിരുന്നു ഗെയിലിന്റെ ആ സമയത്ത് ആരിലും ചിരിയുണർത്തുന്ന, അസാധ്യമെന്ന ആ പ്രവചനം.\nപോയിന്റ് പട്ടികയില് ഏറ്റവും താഴെയാണ് ഞങ്ങളുള്ളതെന്ന് അറിയാം. പക്ഷേ എന്നാലും ഇപ്പോഴും പ്ലേ ഓഫിലെത്താനുള്ള വഴികളൊന്നും അടഞ്ഞിട്ടില്ല. മുന്നോട്ട് പോകാനുള്ള ഏക വഴി ഇവിടെ നിന്നുള്ള എല്ലാ മത്സരങ്ങളും ജയിക്കുക എന്നത് മാത്രമാണ്. ഞങ്ങള് അത് ചെയ്ത് കാണിക്കാന് പോവുകയാണ്. ഗെയ്ല് ആത്മവിശ്വാസത്തോടെ അന്ന് പത്രസമ്മേളനത്തിൽ പറഞ്ഞതിങ്ങനെ.\nആ ആത്മവിശ്വാസം ഗ്രൗണ്ടിലും വിജയിച്ച മത്സരമായിരുന്നു, ഹൈദ്രാബാദിനെതിരെയുള്ള ആവേശപ്പോരാട്ടം. വലിയ സ്കോർ മാത്രമല്ല, ചെറിയ സ്കോറെടുത്താലും ജയിക്കാനുള്ള തൃഷ്ണ ആവോളമുണ്ടെങ്കിൽ വിജയച്ച് കയറാമെന്ന് തെളിയിക്കുകയായിരുന്നു കളത്തിൽ പഞ്ചാബ്. ആദ്യമത്സരങ്ങളിലെല്ലാം ജയിക്കാവുന്ന ഘട്ടത്തിൽ നിർഭാഗ്യം കൂടി പിടികൂടിയതോടെ തോൽവി ശീലമാക്കിയ പഞ്ചാബിനെയല്ല, ഐ പി എല്ലിന്റെ രണ്ടാം പാദത്തിൽ ക്രിക്കറ്റ് ലോകം കാണുന്നത്.\nമെല്ലെപ്പോക്കും തുടർച്ചയായ വിക്കറ്റ് വീഴ്ചയും തിരിച്ചടിയായതോടെ സൺറൈസേഴ്സ് ഹൈദരാബാദിനെതിരെ കിങ്സ് ഇലവൻ പഞ്ചാബിന് 20 ഓവറിൽ7വിക്കറ്റ് നഷ്ടത്തിൽ 126 റൺസ് മാത്രമേ നേടാനായുള്ളു. എന്നാൽ ആ ചെറിയ സ്കോറായിട്ടു പോലും തോറ്റാൽ ടൂർണമെന്റിൽ നിന്ന് പുറത്താണെന്ന സത്യം ഉൾക്കൊണ്ട് പഞ്ചാബ് ബോളർമാർ സൺറൈസേഴ്സ് ഹൈദ്രാബാദിനെ വരിഞ്ഞുകെട്ടിയപ്പോൾ വിജയം പഞ്ചാബിന്റെ വഴിയേ പോന്നു. മറുപടി ബാറ്റിങ്ങിനിറങ്ങിയ വാർണർക്കും സംഘത്തിനും 114 റൺസെടുക്കാനേ കഴിഞ്ഞുള്ളൂ. ഫലമോ, 12 റൺസിന്റെ പഞ്ചാബിന്റെ നിർണായകവിജയവും. മൂന്ന് വിക്കറ്റ് വീതം വീഴ്ത്തിയ അർഷ്ദീപ് സിങ്ങും ക്രിസ് ജോർദാനുമാണ് പഞ്ചാബിന്റെ വിജയശിൽപികൾ.\nചെറിയ സ്കോറുകൾ എപ്പോഴും ഐ പി എല്ലിൽ ചേസ് ചെയ്യുന്ന ടീമുകൾക്ക് പ്രശ്നം സൃഷ്ടിക്കുമെന്നത് നമ്മൾ മുമ്പും കണ്ടതാണ്. പക്ഷേ ഇതുപോലൊരു തോൽവി സൺറൈസേഴ്സ് ഹൈദ്രാബാദിന് സംഭവിക്കുമെന്ന് 17ാ ംഓവർ കഴിയുന്നത് വരെ ആരും കരുതിയിരിക്കില്ല. 18, 19, 20 ഓവറുകളിലാണ് സൺറേസേഴ്സ് ഹൈദ്രാബാദ് അപ്രതീക്ഷിതമായി തോൽവിയിലേക്ക് വഴുതി വീണത്.\nഅവരുടെ അവസാന മൂന്ന് ഓവറുകളിൽ സംഭവിച്ചത് ഇതാണ്:\nഅവസാന മൂന്ന് ഓവറുകളിൽ ഹൈദ്രാബാദിന് ജയിക്കാൻ വേണ്ടിയിരുന്നത് 20 റൺസായിരുന്നു. പക്ഷേ,\n18th over (അർഷ്ദീപ് സിങ്) --01 1 1 W 0\n19th over (ക്രിസ് ജോർദാൻ) -- 1 1 W W 1 0\n20th over (അർഷ്ദീപ് സിങ്) -- 1 W W0W\nഏഴു വിക്കറ്റുകളാണ് ഈ മൂന്ന് ഓവറുകളിൽ നിലം പൊത്തിയത്.\nനേരത്തെ ടോസ് നേടിയ സൺറൈസേഴ്സ് ഹൈദരാബാദ് ഫീൽഡിങ് തിരഞ്ഞെടുക്കുകയായിരുന്നു. 32 റൺസെടുത്തു പുറത്താവാതെ നിന്ന നിക്കോളാസ് പുരാനായിരുന്നു പ‍ഞ്ചാബിന്റെ ടോപ് സ്കോറർ. ഹൈദരാബാദിനു വേണ്ടി റാഷിദ് ഖാൻ, സന്ദീപ് ശർമ, ജെയ്സൻ ഹോൾഡർ എന്നിവർ രണ്ടു വിക്കറ്റ് വീതം നേടി.\nപഞ്ചാബ് ഇതിനു മുമ്പ് ഡിഫൻഡ് ചെയ്ത ചെറിയ സ്കോറുകൾ ഇവയാണ്.\n119 vs MI Durban 2009\n126 vs SRH Dubai 2020 *\n132 vs KKR Abu Dhabi 2014\nഅവസാന ഏഴ് വിക്കറ്റുകൾ ഏറ്റവും ചുരുങ്ങിയ സ്കോറിന് നിലംപൊത്തിയ മത്സരങ്ങൾ ഇവയാണ്:\n8/7 (144/3-152) DC v KXIP Mohali 2019\n10/7 (106/3-116) SRH v DC Hyderabad 2019\n12/7 (149/3-161) Deccan v DD Durban 2009\n14/7 (100/3-114) SRH v KXIP Dubai 2020 *


മന്ത്രി ശശീന്ദ്രനെതിരെയുള്ള ആരോപണം തിരക്കഥയാണോ ? പിന്നിൽ മറ്റൊരു എം എൽ എ ?\nമന്ത്രി എ കെ ശശീന്ദ്രനെതിരെയുള്ള ആരോപണം ഒരു തിരക്കഥയുടെ ഭാഗമാണോയെന്ന് രാഷ്ട്രീയ കേരളം സംശയിക്കുന്നു . നേരത്തേ നടന്നതുപോലെയുള്ള ഹണി ട്രാപ്പ് പോലെ ശശീന്ദ്രനെ കുടുക്കി മന്ത്രിസ്ഥാനം തെറിപ്പിക്കാനുള്ള നീക്കമാണോയെന്നാണ് സംശയം . കുണ്ടറയിൽ യുവതിയെ കടന്നുപിടിചെന്നാരോപിച്ച എന്‍സിപി നേതാവിനെതിരായ കേസ് ഒത്തുതീര്‍പ്പാക്കാന് മന്ത്രി എ.കെ ശശീന്ദ്രന് ഇടപെട്ടതായാണ് ആരോപണം.\nമന്ത്രി പെണ്‍കുട്ടിയുടെ അച്ഛനുമായി ഫോണില് സംസാരിക്കുന്നതിന്റെ ശബ്ദരേഖയാണ് പുറത്തുവന്നത് . പരാതിക്കാരിയുടെ പിതാവിനെയാണ് പരാതിക്കാര്യം പറഞ്ഞ് എ.കെ ശശീന്ദ്രന് ബന്ധപ്പെട്ടത്.\nഎന്‍സിപി സംസ്ഥാന ഭാരവാഹിയാണ് പെണ്‍കുട്ടിയെ കടന്നുപിടിച്ചെന്ന് ആരോപിക്കുന്നയാൾ. പെൺകുട്ടിയുടെ പിതാവ് എൻ സി പി കുണ്ടറ ബ്ലോക്ക് പ്രസിഡന്റും . അപ്പോൾ തന്നെ മനസ്സിലായില്ലേ ? ഇതൊരു തിരക്കഥയാണെന്ന് .\nപെൺകുട്ടിയുടെ പിതാവ് ബെനഡിക്റ്റ് ബാബു എൻ സി പി കുണ്ടറ ബ്ലോക്ക് പ്രസിഡണ്ടാണെങ്കിലും കഴിഞ്ഞ പഞ്ചായത്ത് തെരഞ്ഞെടുപ്പിൽ മകൾ അതായത് പരാതിക്കാരി മത്സരിച്ചത് ബിജെപി സ്ഥാനാർത്ഥിയായിട്ടാണ് .\nഈ ബാബു എൻ സി പി യിൽ വന്നത് തന്നെ തോമസ് ചാണ്ടി യോടൊപ്പം ഡി ഐ സി യിലൂടെയാണ് . എൻ സി പിയിലെ കടുത്ത ഗ്രൂപ്പ് പോരിൽ പണ്ട് മുതലേ ബാബു നിൽക്കുന്നത് തോമസ് ചാണ്ടിയോടൊപ്പമായിരുന്നു . ഇപ്പോൾ തോമസ് കെ തോമസിനൊപ്പവും .\nകഴിഞ്ഞ തവണ ശശീന്ദ്രനെ മന്ത്രി സ്ഥാനത്ത് നിന്നും മാറ്റാൻ ചില എൻ സി പി നേതാക്കളും ഒരു ദൃശ്യ മാധ്യമവും ചേർന്ന് നടപ്പാക്കിയ ഹണി ട്രാപ്പ് നമുക്കെല്ലാം അറിയാം . ശശീന്ദ്രനെ അന്ന് വലിച്ചു താഴെയിട്ട് പകരം തോമസ് ചാണ്ടി മന്ത്രിയായി .\nഇപ്പോഴും ആ കളിയാണ് നടക്കുന്നത് . ശശീന്ദ്രനെ മന്ത്രി സ്ഥാനത്ത് നിന്നും മാറ്റിയാൽ പകരം മന്ത്രിയാകാൻ നറുക്കിടണ്ടാ സീനിയോറിറ്റി നോക്കണ്ട കണ്ണുമടച്ചു രണ്ടാമനായ എം എൽ എ തോമസ് കെ തോമസിനാകാം . ഈ നിയമ സഭാ തെരഞ്ഞെടുപ്പ് കഴിഞ്ഞപ്പോൾ തന്നെ മന്ത്രി സ്ഥാനത്തിന് വേണ്ടി കിണഞ്ഞു പരിശ്രമിച്ചയാളാണ് തോമസ് കെ തോമസ് .\nഎൻ സി പി ദേശീയ നേതൃത്വം ശശീന്ദ്രന്റെ കൂടെയായിരുന്നതുകൊണ്ട് മാത്രമാണ് ശശീന്ദ്രൻ മന്ത്രിയായത് . അന്നത്തെ സംസ്ഥാന പ്രസിഡന്റ് ടി പി പീതാംബരൻ പോലും തോമസ് കെ തോമസിനെ മന്ത്രിയാക്കണമെന്ന് നിലപാടെടുത്തിരുന്നു . പാർട്ടിയുടെ ഒരു ബൂത്ത് കമ്മിറ്റിയിൽ പോലും പ്രവർത്തിച്ചിട്ടില്ലാത്ത തോമസ് കെ തോമസ് മന്ത്രി സ്ഥാനത്തിന് വരെ അവകാശ വാദമുന്നയിക്കാൻ എങ്ങനെ ധൈര്യം വന്നു ?\nഇതെല്ലാം തോമസ് ചാണ്ടിയുടെ പേരിലാണ് നേടിയെടുത്തത് . കൂടെ ഇതുപോലെയുള്ള ചില പാർട്ടിക്കാരും . എങ്ങനെയും ഏതു രീതിയിലും മന്ത്രിയാവുക എന്ന ഒറ്റ ലക്‌ഷ്യം മാത്രമാണ് തോമസിനുള്ളത്. ഇത് ഗൂഢാലോചനയുടെ ഭാഗമാണെന്ന് ആർക്കാണ് അറിയാൻമേലാത്തത് . അരിയാഹാരം കഴിക്കുന്ന ആർക്കും മനസ്സിലാകും .\nമന്ത്രി ശശീന്ദ്രൻ ബാബുവുമായി സംസാരിച്ചത് റെക്കാർഡ് ചെയ്തതും അത് പുറത്തു വിട്ടതും മാധ്യമങ്ങൾക്ക് മുന്നിൽ പറഞ്ഞതുമെല്ലാം ഈ തിരക്കഥയും ഗൂഢാലോചനയുമെല്ലെയെന്ന് ആരെങ്കിലും പറഞ്ഞാൽ എങ്ങനെ നിഷേധിക്കാൻ കഴിയും .\nഅതും തോമസ് കെ തോമസിന്റെ അനുയായി തന്നെ അത് പുറത്തുവിടുമ്പോൾ എന്തിനു വേണ്ടിയാണെന്ന് മനസ്സിലാകും . വോയിസ് ക്ലിപ്പ് പുറത്തുവിട്ട് മാധ്യമങ്ങളിൽ വാർത്ത വന്നയുടൻ പ്രതിപക്ഷത്തിന്റെ പ്രസ്താവന വന്നു ശശീന്ദ്രൻ രാജി വയ്ക്കണമെന്ന് .\nശശീന്ദ്രൻ രാജി വയ്ക്കാൻ തക്ക തെറ്റ് എന്താണ് ചെയ്തത് ? സ്ത്രീപീഡനം നടത്തിയോ ? അഴിമതി നടത്തിയോ ? കൊലപാതകം നടത്തിയോ ? ഉത്തരവാദിത്ത പ്പെട്ട ഒരു രാഷ്ട്രീയക്കാരൻ പോലീസ് കേസുകളിൽ ബന്ധപ്പെടും . കേസുകൾ ഒത്തു തീർപ്പാക്കാൻ ശ്രമിക്കും .\nഅതും ഒരേ പാർട്ടിക്കാർ തമ്മിലുള്ള കേസും പരാതിയുമാണെങ്കിൽ പാർട്ടി നേതാക്കൾ ഇടപെട്ട് പറഞ്ഞു തീർക്കണ്ടേ ? അത്രയേ ശശീന്ദ്രനും ചെയ്തുള്ളു . ശശീന്ദ്രൻ പാർട്ടിയുടെ ദേശീയ കമ്മിറ്റി അംഗമാണ് . ശശീന്ദ്രന് പാർട്ടിക്കാരുടെ പ്രശനങ്ങളിൽ ബന്ധപ്പെടാം .\nഅതിൽ തെറ്റൊന്നും കാണുന്നില്ല . അതിന്റെ പേരിൽ രാജിവയ്ക്കാൻ ആവശ്യപ്പെടുന്നത് മനസ്സിലാകുന്നില്ല . അല്ലേലും പ്രതിപക്ഷനേതാവ് വി ഡി സതീശൻ കാള പെറ്റന്ന് കേൾക്കുമ്പോൾ കയറെടുക്കുന്ന ആളല്ലേ ? അയാൾ ഇതും പറയും ഇതിനപ്പുറവും പറയും.\nഇതിലെല്ലാം രസം ഇതൊന്നുമല്ല ശശീന്ദ്രന്റെ പ്രശ്‌നം ചീറ്റിപോയപ്പോൾ കുറുക്കനെപ്പോലെ കാത്തിരുന്ന തോമസ് കെ തോമസ് ശശീന്ദ്രന് അനുകൂലമായി പ്രസ്താവനയും കൊണ്ട് രംഗത്തിറങ്ങി . എന്.സി.പിയുടെ ബ്ലോക്ക് പ്രസിഡന്റിനെയാണ് മന്ത്രി വിളിച്ചതെന്നും പരാതി ഒത്തുതീര്‍പ്പാക്കാനായി വിളിച്ചതല്ലെന്നുമാണ് തോമസ് കെ. തോമസ് പറഞ്ഞത് . മന്ത്രിയുടെ സംസാരം കേട്ടാല് അത് മനസിലാകുമെന്നും അദ്ദേഹം കൂട്ടിച്ചേര്‍ത്തു. ഇപ്പോൾ മനസ്സിലായില്ലേ കാര്യങ്ങളുടെ കിടപ്പ് .\nഉത്തര്‍പ്രദേശില് പ്രായപൂര്‍ത്തിയാകാത്ത പെണ്‍കുട്ടിയുടെ മൃതദേഹം പാലത്തിന്‍റെ കൈവരിയില് കണ്ടെത്തി


യുഎസിലും ടിക്‌ടോക് നിരോധനം | US to ban TikTok | Malayala Manorama News\nചൈനയ്ക്കെതിരെ ഇന്ത്യയ്ക്കൊപ്പം ട്രംപ്; യുഎസിലും ടിക്‌ടോക് നിരോധിക്കും\nമനോരമ ലേഖകൻ August 01, 2020 10:38 AM IST\nവാഷിങ്ടൻ∙ ചൈനയ്ക്കു കനത്ത തിരിച്ചടിയായി, ഇന്ത്യയ്ക്കു പിന്നാലെ യുഎസും ടിക് ടോക് മൊബൈൽ ആപ് നിരോധിക്കാൻ തീരുമാനിച്ചു. ടിക് ടോക് ഏറ്റെടുക്കാൻ മൈക്രോസോഫ്റ്റ് തയാറെടുക്കുന്നുവെന്ന വാർത്തകൾക്കിടയിലാണ് നിരോധനം സംബന്ധിച്ച വിവരം പുറത്തെത്തുന്നത്. ഇതു സംബന്ധിച്ച ഉത്തരവിൽ ശനിയാഴ്ച ഒപ്പിടുമെന്ന് യുഎസ് പ്രസിഡന്റ് ഡോണൾഡ് ട്രംപ് പറഞ്ഞതായി വാർത്താ ഏജൻസി റോയിട്ടേഴ്സ് റിപ്പോർട്ട് ചെയ്തു. നിരോധനം സംബന്ധിച്ച സൂചന വൈറ്റ് ഹൗസിലെ വാർത്താസമ്മേളനത്തിലും ട്രംപ് നൽകിയിരുന്നു.\nയുഎസ് പൗരന്മാരുടെ വ്യക്തിഗത വിവരങ്ങൾ ടിക് ടോക്കിൽ സുരക്ഷിതമല്ലെന്നും ദേശീയ സുരക്ഷയ്ക്കു ഭീഷണിയാണെന്നും കണ്ടെത്തിയ സാഹചര്യത്തിലാണു നടപടി. ടിക് ടോക് ഉടമകളായ, ബെയ്ജിങ് ആസ്ഥാനമായി പ്രവർത്തിക്കുന്ന, ബൈറ്റ് ഡാൻസ് കമ്പനിക്കും കനത്ത തിരിച്ചടിയാണു നീക്കം. അമേരിക്കക്കാരുടെ വ്യക്തിഗത വിവരങ്ങൾ ടിക്ടോക് ശേഖരിക്കുന്നതായി സ്റ്റേറ്റ് സെക്രട്ടറി മൈക്ക് പോംപെയോയും വ്യക്തമാക്കിയിരുന്നു.\nലോകത്തിൽ ഏറ്റവും കൂടുതൽ പേർ ഉപയോഗിക്കുന്ന ആപ്പുകളിലൊന്നായ ടിക്ടോക് ഇന്ത്യ നിരോധിച്ചതോടെ കമ്പനിക്കു വൻ സാമ്പത്തിക നഷ്ടം നേരിട്ടിരുന്നു. ഇതുൾപ്പെടെ 106 ആപ്പുകളാണ് ഇന്ത്യ നിരോധിച്ചത്.\nആപ്പിന്റെ ഏറ്റവും വലിയ വിപണികളിലൊന്നായിരുന്നു യുഎസ്, നിലവിൽ എട്ടു കോടി സജീവ ഉപയോക്താക്കളുമുണ്ട്. വെള്ളിയാഴ്ച ബൈറ്റ്ഡാൻസ്, മൈക്രോസോഫ്റ്റ് പ്രതിനിധികളുമായി നടത്തിയ ചർച്ച പരാജയപ്പെട്ടതിനു പിന്നാലെയാണു ട്രംപിന്റെ പ്രസ്താവന. വരുംനാളുകളിലും ചർച്ച തുടരുമെന്നായിരുന്നു കരുതിയിരുന്നത്. എന്നാൽ യുഎസിലെ കമ്പനിയുടെ പ്രവർത്തനങ്ങളുമായി ബന്ധപ്പെട്ട് പുതിയ കരാറിന് ബൈറ്റ്ഡാൻസ് തയാറായില്ല.\nസമൂഹമാധ്യമമായ ലിങ്ക്ഡ് ഇൻ നിലവിൽ മൈക്രോസോഫ്റ്റിനു കീഴിലാണ്. ഫെയ്സ്ബുക്കിനു സമാനമായ ഒരു മൊബൈൽ ആപ് എന്ന പ്രതീക്ഷയുമായാണ് ടിക് ടോക് ഏറ്റെടുക്കാൻ മൈക്രോസോഫ്റ്റ് തയാറായത്. ടിക്ടോക്കിന്റെ യുഎസിലെ പ്രവർത്തനങ്ങൾ ഏറ്റെടുക്കാനായിരുന്നു മൈക്രോസോഫ്റ്റ് നീക്കം. ഇതുവഴി 5000 കോടി ഡോളറിന്റെ കരാർ തിങ്കളാഴ്ചയോടെ ഒപ്പിടുമെന്നായിരുന്നു പ്രതീക്ഷ.\nഎന്നാൽ കമ്പനി ഓഹരിയുടെ ഒരു വിഹിതം നൽകണമെന്ന ബൈറ്റ്ഡാൻസിന്റെ കടുംപിടിത്തമാണ് ചർച്ച വഴിമുട്ടാനിടയാക്കിയതെന്നും ബന്ധപ്പെട്ടവർ പറയുന്നു. മാത്രവുമല്ല, ഇടപാടിലൂടെ 5000 കോടി ഡോളറിലേറെ ബൈറ്റ്ഡാൻസ് പ്രതീക്ഷിക്കുന്നുമുണ്ട്. അതേസമയം, കിംവദന്തികള്‍ക്കു ചെവികൊടുക്കാനില്ലെന്നായിരുന്നു ടിക് ടോക് അധികൃതരുടെ മറുപടി. യുഎസിലെ നിയമങ്ങൾ അനുസരിച്ചു മാത്രമേ കമ്പനി പ്രവർത്തിക്കൂവെന്ന് ടിക് ടോക് സിഇഒ കെവിൻ മേയറും വ്യക്തമാക്കി. പ്രവർത്തന നയങ്ങളും ടിക്ടോക് അൽഗോരിതം പ്രവർത്തിക്കുന്ന കോഡുകളും പരിശോധനയ്ക്കു വിധേയമാക്കാൻ അനുമതി നൽകുമെന്നും അദ്ദേഹം പറഞ്ഞു.\nവ്യാപാര കരാർ, ഹോങ്കോങ്ങിലെ ചൈനീസ് മേധാവിത്തം, സൈബർ സുരക്ഷ, കൊറോണവൈറസ് വ്യാപനം എന്നീ വിഷയങ്ങളിൽ നിലനിൽക്കുന്ന യുഎസ്–ചൈന സംഘർഷം ടിക് ടോക് നിരോധനത്തിലൂടെ പുതിയ തലത്തിലേക്കു നീങ്ങുകയാണ്. സർക്കാർ ആവശ്യങ്ങൾക്കായുള്ള ഡിവൈസുകളിൽ ടിക് ടോക് ഉപയോഗിക്കരുതെന്നു വ്യക്തമാക്കി യുഎസ് സെനറ്റ് കമ്മിറ്റി (ആഭ്യന്തര സുരക്ഷ) കഴിഞ്ഞയാഴ്ച ബിൽ പാസാക്കിയിരുന്നു. എന്നാൽ എപ്രകാരമാണ് നിരോധനം നടപ്പാക്കുകയെന്നതിൽ ഇതുവരെ വ്യക്തതയായിട്ടില്ല.\nഷാങ്‌ഹായ് ആസ്ഥാനമായി പ്രവർത്തിക്കുന്ന വിഡിയോ ആപ്പായ Musical.ly 2017ൽ ഏറ്റെടുത്താണ് ടിക്ടോക് എന്ന പേരിൽ ബൈറ്റ്ഡാൻസ് പുനരവതരിപ്പിച്ചത്. 100 കോടി ഡോളറിനായിരുന്നു ആ ഏറ്റെടുക്കൽ. കമ്മിറ്റി ഓൺ ഫോറിൻ ഇന്‍വെസ്റ്റ്മന്റ് ഇൻ യുണൈറ്റഡ് സ്റ്റേറ്റ്സിന്റെ(സിഎഫ്ഐയുഎസ്) അനുമതിയില്ലാതെയായിരുന്നു ഏറ്റെടുക്കൽ. ദേശീയ സുരക്ഷയുമായി ബന്ധപ്പെട്ട കാര്യങ്ങൾ ഏറ്റെടുക്കൽ കരാറിൽ ഉൾപ്പെടുത്തിയിട്ടുണ്ടോയെന്നു പരിശോധിച്ചു റിപ്പോർട്ട് നൽകുന്നത് സിഎഫ്ഐയുഎസാണ്. തുടർന്ന് കഴിഞ്ഞ വർഷം ടിക്ടോക്കിനെതിരെ സിഎഫ്ഐയുഎസ് അന്വേഷണവും പ്രഖ്യാപിച്ചു.\nയുഎസ് സൈനിക, ഇന്റലിജൻസ് വിഭാഗത്തിലെ ആരെങ്കിലും ഈ ആപ് ഉപയോഗിക്കുന്നുണ്ടോയെന്നും യുഎസ് പരിശോധിച്ചിരുന്നു. യുഎസ് പൗരന്മാരുടെ വ്യക്തിഗത വിവരങ്ങൾ ചോർത്തപ്പെടുമെന്ന ഭീഷണിയുള്ളതിനാൽ 2018ൽ ചൈനീസ് കമ്പനിയായ ആന്റ് ഫിനാഷ്യലിനെ മണിഗ്രാം ഇന്റർനാഷനൽ കമ്പനി ഏറ്റെടുക്കുന്നതിൽനിന്ന് സിഎഫ്ഐയുഎസ് വിലക്കിയിരുന്നു.\nEnglish Summary: Trump says will ban TikTok amid pressure on Chinese owner to sell; Microsoft in talks to acquire


സൗദിയിലെ രഹസ്യനീക്കം പുറത്ത്; രാജാവും മകനും മണത്തറിഞ്ഞു, കൂട്ട അറസ്റ്റിന് കാരണം അഴിമതിയല്ല | How Saudi princes’ arrest averts coup in oil-rich kingdom - Malayalam Oneindia\n» സൗദിയിലെ രഹസ്യനീക്കം പുറത്ത്; രാജാവും മകനും മണത്തറിഞ്ഞു, കൂട്ട അറസ്റ്റിന് കാരണം അഴിമതിയല്ല\nPublished: November 13 2017, 12:48 [IST]\nഇറാന് ഭീകരാക്രമണം: പ്രതികാരം ചെയ്യുമെന്ന് യുഎസിനും ഇസ്രായേലിനും മുന്നറിയിപ്പ്!\nഅമേരിക്കക്കെതിരെ ആഞ്ഞടിച്ച് സൗദി; ട്രംപ് പറയുന്നത് പച്ചക്കള്ളം!! എണ്ണവില കുത്തനെ വര്‍ധിക്കും\nആക്രമണത്തിന് പിന്നില് അമേരിക്കയും ഗള്‍ഫ് രാജ്യങ്ങളും; റൂഹാനി യുഎസിലേക്ക്, ട്രംപിനെ കാണും\nസൗദിയിലെ കൂട്ട അറസ്റ്റ് അട്ടിമറി ഒഴിവാക്കാൻ? | Oneindia Malayalam\nറിയാദ്: സൗദി അറേബ്യയില് മന്ത്രിമാരും രാജകുമാരന്‍മാരും വ്യവസായികളും ഉള്‍പ്പെടെ പ്രമുഖരെ അറസ്റ്റ് ചെയ്ത് തടവിലിടാന് കാരണം അഴിമതി മാത്രമാണോ? അഴിമതിയുടെ പേരില് പ്രമുഖരെ മാത്രം അറസ്റ്റ് ചെയ്തത് എന്തിന്? പുതിയ സംഭവവികാസങ്ങളുടെ പശ്ചാത്തലത്തില് സൗദി അറേബ്യയിലെ ഭരണകൂട നടപടിയുമായി ബന്ധപ്പെട്ട് ഉയരുന്ന ഇത്തരം ചോദ്യങ്ങള്‍ക്ക് ഉത്തരം ലഭിക്കുകയാണിവിടെ.\nമോഹന്‍ലാലിന് ചുട്ട മറുപടിയുമായി സംവിധായകന്; അവിടെ ആര്‍ക്കും ലാലിനെ അറിയില്ല, താല്‍പ്പര്യവുമില്ല\nഅഴിമതി മാത്രമല്ല കൂട്ട അറസ്റ്റിന് കാരണം. അതിന് പിന്നില് രഹസ്യമായി ലഭിച്ച ചില വിവരങ്ങളാണ്. രാജാവ് സല്‍മാനെയും മകനും കിരീടവകാശിയുമായ മുഹമ്മദിനെയും സ്ഥാനഭൃഷ്ടരാക്കാന് രഹസ്യ ഗൂഢാലോചന നടന്നിരുന്നുവത്രെ. ഈ വിവരം ലഭിച്ചതോടെയാണ് രാജാവ് നടപടികള് വേഗത്തിലാക്കിയതും ഭരണകൂടത്തിലെ പ്രമുഖരെ വരെ വിവരം അറിയിക്കാതിരുന്നതും രാത്രി അറസ്റ്റ് നടത്തിയതും. വിശദീകരിക്കാം...\nരഹസ്യമായി വിവരം കിട്ടി\nസല്‍മാന് രാജാവിനെയും കിരീടവകാശി മുഹമ്മദിനെയും പുറത്താക്കാന് ഒരു വലിയ സംഘം പദ്ധതിയിട്ടിരുന്നു. ഇക്കാര്യം രഹസ്യമായി രാജാവ് അറിഞ്ഞു. ഇതിന് ശേഷമാണ് കൂട്ട അറസ്റ്റ് നടന്നതും ലോകം ഞെട്ടിയതും. ഇതില് പ്രമുഖരെ റിയാദിലെ റിറ്റ്‌സ് കാള്‍ട്ടണ് ഹോട്ടലിലാണ് തടവില് പാര്‍പ്പിച്ചിരിക്കുന്നത്.\nഇത്രയും പേരെ അറസ്റ്റ് ചെയ്തില്ലായിരുന്നുവെങ്കില് സൗദി അറേബ്യയില് ഒരു അട്ടിമറി നടക്കുമായിരുന്നുവെന്നാണ് റിപ്പോര്‍ട്ട്. ഈ അട്ടിമറി ഗൂഢാലോചന നടത്തിയ സംഘത്തില്‍പ്പെട്ടവരെയാണ് ഇപ്പോള് തടവിലാക്കിയിരിക്കുന്നത്. അഴിമതി മറയായി പറഞ്ഞ ഒരു കാര്യം മാത്രമാണെന്ന് ഇക്കണോമിക് ടൈംസ് റിപ്പോര്‍ട്ട് ചെയ്യുന്നു.\nഭരണകൂടത്തെ അട്ടിമറിക്കാനുള്ള രഹസ്യനീക്കം പൊളിക്കുകയായിരുന്നു രാജാവും മകനും ചേര്‍ന്ന്. ഏറ്റവും അടുത്ത ചില സഹായികളില് നിന്നാണ് സല്‍മാന് രാജാവിന് ഈ വിവരം ലഭിച്ചത്. സൗദിയിലേയും പശ്ചിമേഷ്യയിലെ മുതിര്‍ന്ന നയന്ത്ര ഉദ്യോഗസ്ഥരെയും ഉദ്ധരിച്ചാണ് ഇക്കണോമിക് ടൈംസിന്റെ റിപ്പോര്‍ട്ട്.\nസൗദി ദേശീയ ഗാര്‍ഡിന്റെ മേധാവിയായിരുന്ന മയ്തിബ് ബിന് അബ്ദുല്ല, ലോക കോടീശ്വരന്‍മാരില് പത്താമനായ അല് വലീദ് ബിന് തലാല് രാജകുമാരന്, മുന് രാജാവ് അബ്ദുല്ലയുടെ മകനും മുന് റിയാദ് ഗവര്‍ണറുമായ തുര്‍ക്കി ബിന് അബ്ദുല്ല രാജകുമാരന് എന്നിവരാണ് റിറ്റ്‌സ് കാള്‍ട്ടണ് ഹോട്ടലില് തടവില് കഴിയുന്നതില് പ്രമുഖര്. ഇവരെല്ലാം രാജകുടുംബവുമായി അടുത്ത ബന്ധമുള്ളവരാണ്.\nമുഹമ്മദ് ബിന് സല്‍മാനെ കിരീടവകാശിയായി പ്രഖ്യാപിച്ചതില് അമര്‍ഷമുള്ളവരാണ് ഇവരെല്ലാമെന്ന് ഉന്നത ഉദ്യോഗസ്ഥരെ പരാമര്‍ശിച്ച് റിപ്പോര്‍ട്ടില് വ്യക്തമാക്കുന്നു. രാജാവിനെയും മകനെയും ഒരുമിച്ച് പുറത്താക്കാനായിരുന്നുവത്രെ നീക്കം. അധികാരം സല്‍മാന് രാജാവിന്റെയും മകന്റെയും കൈകളിലേക്ക് ഒതുങ്ങുന്നതില് ഈ സംഘത്തിന് അതൃപ്തിയുണ്ടായിരുവത്രെ.\nസൗദിയില് മുഹമ്മദ് ബിന് സല്‍മാന് പൊതുവെ അറിയപ്പെടുന്നത് എംബിഎസ് എന്നാണ്. അദ്ദേഹത്തിന്റെ പേര് ചുരുക്കിയാണ് അന്താരാഷ്ട്ര മാധ്യമങ്ങളും വാര്‍ത്ത നല്‍കാറ്. അഴിമതിയെ കുറിച്ച് വിശദമായ അന്വേഷണം നടത്തുമെന്ന് അദ്ദേഹം നേരത്തെ ഒരു അഭിമുഖത്തില് വ്യക്തമാക്കിയിരുന്നു. ഈ അഭിമുഖത്തിന് ശേഷം പല പ്രമുഖര്‍ക്കും ആശങ്ക ഇരട്ടിയായിരുന്നുവത്രെ.\nഏത് ഉന്നതനായാലും അഴിമതി നടത്തിയാല് കടുത്ത ശിക്ഷ നല്‍കുമെന്നാണ് മുഹമ്മദ് ബിന് സല്‍മാന് അഭിമുഖത്തില് പറഞ്ഞത്. കിരീടവകാശിയായത് ജൂണിലാണെങ്കിലും അതിന് മുമ്പും അദ്ദേഹം ഇക്കാര്യം സൂചിപ്പിച്ചിരുന്നു. അതുകൊണ്ട് തന്നെ മുഹമ്മദ് ബിന് സല്‍മാന്റെ വളര്‍ച്ച രാജകുടുംബത്തിലെ ഒരു വലിയ വിഭാഗത്തിന് ഭയം സൃഷ്ടിച്ചിരുന്നു.\nസൗദിയിലെ കൂട്ട അറസ്‌റ്റോടെ പശ്ചിമേഷ്യയിലും ആഗോള തലത്തിലും കടുത്ത പ്രത്യാഘാതങ്ങളാണ് നേരിടുന്നത്. എണ്ണ വിപണിയിലും വിലയിലും വലിയ മാറ്റങ്ങള് പ്രകടമായിട്ടുണ്ട്. പശ്ചിമേഷ്യയില് നേരത്തെ അസ്ഥിരത പടരുന്നുണ്ടായിരുന്നു. അതിപ്പോള് ഇരട്ടിയായിരിക്കുന്നുവെന്നും ഉദ്യോഗസ്ഥര് പറയുന്നു.\nലോകത്ത് ഏറ്റവും കൂടുതല് എണ്ണ ഉല്‍പ്പാദിപ്പിക്കുന്ന രാജ്യത്തുണ്ടായ രാഷ്ട്രീയ അസ്ഥിരത സ്വാഭാവികമായും മറ്റു രാജ്യങ്ങളെ ബാധിക്കും. ഇന്ത്യയെ സംബന്ധിച്ചിടത്തോളം ഏറ്റവും കൂടുതല് അസംസ്‌കൃത എണ്ണ ഇറക്കുന്നത് സൗദിയില് നിന്നാണ്. ഏറ്റവും കൂടുതല് ഇന്ത്യക്കാര് ജോലി ചെയ്യുന്ന വിദേശ രാജ്യവും സൗദി അറേബ്യയാണ്.\nലബനാന് പ്രശ്‌നവും ഇപ്പോള് സൗദിയെ നേരിട്ട് ബാധിക്കുകയാണ്. അതുവഴി അത് മേഖലയില് നേരത്തെയുണ്ടായിരുന്നു സുന്നി-ഷിയാ ഭിന്നത കൂടുതല് ശക്തിപ്പെടുകയും ചെയ്തു. കാരണം ലബനാന് പ്രധാനമന്ത്രി സഅദ് ഹരീരി രാജി പ്രഖ്യാപിച്ചത് സൗദിയില് എത്തിയ ശേഷമാണ്. പിന്നീട് അദ്ദേഹം തിരിച്ചു നാട്ടിലേക്ക് പോയിട്ടുമില്ല.\nസഅദ് ഹരീരി സൗദിയില് നേതൃത്വങ്ങളുമായി ചര്‍ച്ച ചെയ്ത ശേഷമാണ് രാജി പ്രഖ്യാപിച്ചത്. ഇതിന് പിന്നില് സൗദി ഭരണകൂടത്തിന്റെ സമ്മര്‍ദ്ദമാണെന്ന് ഷിയാ വിഭാഗമായ ഹിസ്ബുല്ല ആരോപിച്ചിട്ടുണ്ട്. ഇറാനും ഇതേ അഭിപ്രായമാണുള്ളത്. ഇറാന്റെ നേതൃത്വത്തിലുള്ള ഷിയാ വിഭാഗം സൗദിക്കെതിരേ പരസ്യമായി രംഗത്തെത്തിയിരിക്കുന്ന കാഴ്ചയാണിപ്പോള്. ഈ സാഹചര്യങ്ങള് ഇന്ത്യ സൂക്ഷ്മമായി നിരീക്ഷിക്കുന്നുണ്ട്. സ്വന്തം പൗരന്‍മാര്‍ക്ക് സുരക്ഷ ഉറപ്പാക്കാനുള്ള നീക്കത്തിലാണ് വിദേശകാര്യ മന്ത്രാലയം.\nStory first published: Monday, November 13, 2017, 12:48 [IST]


dileep issue actoress remya nambeesan slams amma - Malayalam Filmibeat\n| Updated: Saturday, August 4, 2018, 11:20 [IST]\nമലയാള താരസംഘടനയായ എഎംഎംഎയെ ചുറ്റിപ്പറ്റിയുള്ള വിവാദങ്ങൾ അവസാനിക്കുന്നില്ല. സംഘനയുടെ നിലപാടുകളെ കുറിച്ചുളള താരങ്ങളുടെ അഭിപ്രായ ഭിന്നതകൾ പുറത്തു വരുകയാണ്. നടിയെ ആക്രമിച്ച സംഭവം മുതലാണ് മലയാല സിനിമ മേഖലയിൽ പ്രശ്നങ്ങൾ തുടങ്ങിയത്. എന്നാൽ അന്ന് താരങ്ങൾ നിലപാടുകൾക്കെതിരെ ശക്തമായ തീരുമാനങ്ങൾ എടുത്തിരുന്നില്ല. നടിയെ ആക്രമിച്ച കേസിൽ കുറ്റാരോപിതനായ നടനെ സംഘടനയിൽ നിന്ന് പുറത്താക്കിയിരുന്നു.\nസാബുവിന്റെ ഊഴം തുടങ്ങി!! ബിഗ് ബോസിൽ നിന്ന് പണി വാരിക്കൂട്ടി സാബു, ആദ്യ അടി പേളിയിൽ നിന്ന്\nസംഘടനയിലേയ്ക്ക് നടനെ തിരിച്ചെടുക്കുന്നു എന്ന തീരുമാനം വന്നതിനെ തുടർന്നാണ് എഎംഎംഎയിൽ പുതിയ പ്രശ്നങ്ങൾ തലപൊക്കാൻ തുടങ്ങിയത്. സംഘടന തന്നെ പിളർപ്പിന്റെ ഒരു സാഹചര്യത്തിലേയ്ക്ക് നീങ്ങുകയായിരുന്നു. ഇപ്പോഴിത ഗുരുതര ആരോപണവുമായി നടി രമ്യ നമ്പീശൻ രംഗത്തെത്തിയിട്ടുണ്ട്.\nകുറ്റാരോപതിനായ നടനെ സംഘടനയിൽ തിരിച്ചെടുക്കുന്നു എന്ന തീരുമാനം മോഹൻലാലിന്റെ നേതൃത്വത്തിലുളള ഭരണസമിതി അറിയിച്ചതോടെ വനിത സംഘടനയിലുളള നാല് നാടിമാർ എഎംഎംഎയിൽ നിന്ന് രാജവെച്ച് പുറത്തു പോയിരുന്നു. രമ്യ നമ്പീശൻ, ഗീതു മോഹൻദാസ്, ഭാവന, റിമ കല്ലിങ്കൽ എന്നിവരാണ് രാജിവെച്ച് പുറത്തു പോയത്. ഇതിനെ തുടർന്ന് മലയാള സിനിമ മേഖലയിൽ മാത്രമല്ല തെന്നിന്ത്യൻ സിനിമ മേഖലയിൽ നിന്നുള്ളവർ തന്നെ എഎംഎംഎയ്ക്കെതിരെ രംഗത്തെത്തിയിരുന്നു\nവീണ്ടും ചർച്ച നടത്തും\nസംഘടനയിൽ നിന്ന് നടിമാർ പുറത്തുപോയതിനു ശേഷം ഇവർക്ക് പിന്തുണയുമായി മലയാള സിനിമ പ്രവർത്തകർ രംഗത്തെത്തിയിരുന്നു. നടനെ തിരിച്ചെടുക്കുന്ന വിഷയവുമായി ബന്ധപ്പെട്ട് വീണ്ടും ഒരു ചർച്ചയ്ക്ക് തയ്യാറാകണമെന്ന് നടി രേവതിയും, പത്മപ്രിയയും, പാർവതിയും സംഘടനയ്ക്ക് കത്ത് നൽകിയിരുന്നു. നടിമാരുമാരുമായി കൂടിക്കാഴ്ച നടത്തുമെന്ന് അധ്യക്ഷൻ മോഹൻലാൽ പറഞ്ഞിരുന്നു.\nരാജിവെച്ചതിനു ശേഷമുളള അവസ്ഥ\nഎഎംഎംഎയിൽ നിന്ന് രാജിവെച്ചതിനു ശേഷമുള്ള അവസ്ഥ വ്യക്തമാക്കി നടി രമ്യ നമ്പീശൻ. കൊച്ചിയിൽ സംഘടിപ്പിച്ച ഓൾ ഇന്ത്യൻ ലോയേഴ്സ് യൂണിയൻ സംഘടിപ്പിച്ച പരിപാടിയിൽ സംസാരിക്കുകയായിരുന്നു രമ്യ. താരസംഘടനയിൽ നിന്ന് പുറത്തു വന്നതിനു ശേഷം അവസരങ്ങൾ ഇല്ലാതാവുകയാണ്. കൂടാതെ അടിച്ചമർത്താനുളള ശ്രമങ്ങൾ നടക്കുന്നതായും രമ്യ പറ‍ഞ്ഞു. സംഘടനയിൽ നിന്ന് രാജിവെച്ച നടിമാർ നേരിടുന്ന പ്രശ്നങ്ങൾ പരിഹരിക്കണമെന്നും രമ്യ ആവശ്യപ്പെട്ടിട്ടുണ്ട്.\nഅമ്മയിൽ നിന്ന് നിരുത്തരവാദ സമീപനം ഉണ്ടായപ്പോഴാണ് രജിവെച്ചതെന്ന് രമ്യ പറഞ്ഞു. തങ്ങൾ എന്തു പറഞ്ഞാലും ആണുങ്ങൾക്ക് എതിരെയാണ് എന്ന് കരുതരുതെന്നും താരം പറഞ്ഞു. ഞങ്ങൾക്ക് ചില പ്രശ്നങ്ങളുണ്ട്. അത് ചേർന്ന് പറയുകയാണ്. സംഘടനയിൽ നിന്ന് പുറത്തു വന്നതോട് അവൾ പ്രശ്നക്കാരിയാണ്, അവളെ സിനിമയിൽ എടുക്കരുത് എന്ന രീതിയിലുളള നീക്കങ്ങൾ നടക്കുന്നതായും രമ്യ പറഞ്ഞു.\nഞങ്ങളുടെ ആവശ്യം നടപ്പിലാക്കും\nജോലി ഇല്ലാതാക്കാനു തങ്ങളെ അടിച്ചമർത്താനും ശ്രമിക്കുന്ന അവസരത്തിലും ഞങ്ങൾ ആവശ്യപ്പെടുന്നത് ഇതു മാത്രമാണ്. ഞങ്ങൾക്ക് ഒരു പ്രശ്നമുണ്ട്. അത് പരിഹരിച്ചെടുക്കണം രമ്യ പറഞ്ഞു. അത് സമയം സിനിമയിലെ വനിത കൂട്ടായ്മയായ ഡബ്യൂസിസി ഒരിക്കലും പുരുഷന്മാർക്കെതിരെയുള്ള ഒരു സംഘടനയല്ലെന്നും രമ്യ വ്യക്തമാക്കി.\nRead more about: amma remya mohanlal malayalam movie dileep എഎംഎംഎ രമ്യ മോഹന്‍ലാല് മലയാളം ദിലീപ് സിനിമ\nactoress remya nambeesan slams amma


10 ലക്ഷത്തിനു പിന്നാലെ 25 ലക്ഷം കൂടി ജാനുവിനു നൽകി: ഞെട്ടിക്കുന്ന തെളിവുകളുമായി പ്രസീത അഴീക്കോട് | Newsthen l The news interactive\nHome/NEWS/Kerala/10 ലക്ഷത്തിനു പിന്നാലെ 25 ലക്ഷം കൂടി ജാനുവിനു നൽകി: ഞെട്ടിക്കുന്ന തെളിവുകളുമായി പ്രസീത അഴീക്കോട്\n10 ലക്ഷത്തിനു പിന്നാലെ 25 ലക്ഷം കൂടി ജാനുവിനു നൽകി: ഞെട്ടിക്കുന്ന തെളിവുകളുമായി പ്രസീത അഴീക്കോട്\nബി.ജെ.പി വയനാട് ജില്ലാ ജനറൽ സെക്രട്ടറി പ്രശാന്ത് മലവയൽ തങ്ങൾ താമസിച്ചിരുന്ന കോട്ടക്കുന്നിലെ മണിമല റിസോർട്ടിലെത്തി ജാനുവിന് പണം കൈമാറിയത്\nWeb Desk Send an email June 23, 2021\nകണ്ണൂർ: സി.കെ ജാനുവിന് 10 ലക്ഷം രൂപ നൽകിയതിനു പുറമേ 25 ലക്ഷം കൂടി ബി.ജെ.പി നൽകിയെന്ന് ജെ.ആർ.പി സംസ്ഥാന ട്രഷറർ പ്രസീത അഴീക്കോട്.\nഇതു സംബസിച്ച തെളിവുകൾ ക്രൈംബ്രാഞ്ചിന് കൈമാറി. ജാനുവിന് 25 ലക്ഷം കൊടുക്കാൻ ബി.ജെ.പി സംഘടനാ സെക്രട്ടറി എം. ഗണേഷിനോട് പറഞ്ഞ് ഏർപ്പാട് ചെയ്തിട്ടുണ്ടെന്ന് പ്രസിഡന്റ് കെ. സുരേന്ദ്രൻ ഫോണിൽ പ്രസീതയുമായിസംസാരിക്കുന്ന ശബ്ദരേഖയാണ് ഇപ്പോൾ പുറത്തുവന്നിരിക്കുന്നത്.\nഎൻ.ഡി.എ സ്ഥാനാർഥിയാകാൻ ജാനുവിന് കെ. സുരേന്ദ്രൻ കോഴ നൽകിയെന്ന കേസിൽ തിങ്കളാഴ്ചയാണ് ക്രൈംബ്രാഞ്ച് അഴീക്കോട്ടെ വീട്ടിലെത്തി പ്രസീതയുടെ മൊഴിയെടുത്തത്.\n‘ഗണേഷ് വിളിച്ചിട്ട് സി.കെ ജാനു തിരിച്ചുവിളിച്ചില്ലേ’ എന്ന് ചോദിച്ച് തുടങ്ങുന്ന കെ. സുരേന്ദ്രന്റെ ശബ്ദരേഖയാണ് പുറത്തു വന്നത്.\n“ഞാൻ ഇന്നലെതന്നെ വിളിച്ച് അത് ഏർപ്പാടാക്കിയിരുന്നു. 25 തരാൻ പറഞ്ഞിട്ടുണ്ട്, നിങ്ങളുടെ ആവശ്യത്തിന്. അത് മനസ്സിലായല്ലോ. നിങ്ങളുടെ പാർട്ടിയുടെ ആവശ്യത്തിനുവേണ്ടി 25 തരാൻ ഗണേശ്ജിയോട് ഞാൻ പറഞ്ഞിട്ടുണ്ട്. അതു തരും. ബാക്കികാര്യങ്ങൾ അവിടത്തെ മണ്ഡലം പാർട്ടിക്കാരാണ് ചെയ്യുന്നത്. നിങ്ങളുടെ പാർട്ടിക്കാരുടെ കാര്യങ്ങൾ ശ്രദ്ധിക്കുക. സി.കെ ജാനുവിനോട് തിരിച്ചുവിളിക്കാൻ പറയൂ. ഗണേശ്ജി ആരാണെന്ന് മനസ്സിലായില്ലേ. സംസ്ഥാന ഓർഗനൈസിങ് സെക്രട്ടറിയാണ് അദ്ദേഹം…”\nഇങ്ങനെയാണ് ഫോൺ സംഭാഷണം അവസാനിക്കുന്നത്.\nപണം എത്ര ചോദിച്ചാലും തരാൻ ബി.ജെ.പി സംസ്ഥാന പ്രസിഡൻ്റ് കെ.സുരേന്ദ്രൻ തയ്യാറായിരുന്നുവെന്നും സി.കെ ജാനുവിന് പത്ത് ലക്ഷത്തിന് പുറമെ 25 ലക്ഷം കൂടി ലഭിച്ചെന്നും പ്രസീത അഴീക്കോട് വെളിപ്പെടുത്തി.\nബി.ജെ.പി വയനാട് ജില്ലാ ജനറൽ സെക്രട്ടറി പ്രശാന്ത് മലവയൽ തങ്ങൾ താമസിച്ചിരുന്ന കോട്ടക്കുന്നിലെ മണിമല റിസോർട്ടിലെത്തി ജാനുവിന് പണം കൈമാറിയെന്നും പ്രസീത അന്വേഷണ സംഘത്തിന് മൊഴിനൽകി. കെ.സുരേന്ദ്രനുമായുള്ള ഫോൺസംഭാഷണത്തിന് തൊട്ടടുത്ത ദിവസമാണ് പണം എത്തിയതെന്നും അവർ പറഞ്ഞു.\nപ്രശാന്ത് മലയവയൽ പണം കൊണ്ടുവന്നത് തുണി സഞ്ചിയിലാണ്. അതിൽ മുകളിൽ ചെറുപഴവുമൊക്കെയായിരുന്നു. പൂജ കഴിച്ച സാധനങ്ങളാണ്, സ്ഥാനാർഥിക്ക് കൊടുക്കാനാണെന്നാണ് ചോദിച്ചപ്പോൾ പറഞ്ഞത്. അതിൽ നിന്നൊരു ചെറുപഴം ചോദിച്ചപ്പോൾ സ്ഥാനാർഥിക്ക് വേണ്ടി കഴിപ്പിച്ച പൂജയാണെന്നു പറഞ്ഞ് ഒഴിഞ്ഞുമാറി.\n“തന്റെ വെളിപ്പെടുത്തലിന് പിന്നിൽ മറ്റൊരു കക്ഷിക്കും പങ്കില്ല. ദളിത് ആദിവാസികളുടെ സംഘടനയിൽ പ്രവർത്തിക്കുന്നവരാണ് ഞങ്ങൾ. ഇക്കാര്യങ്ങളൊക്കെ തുറന്ന് പറയാനുള്ള ആർജ്ജവം ഞങ്ങൾക്കുണ്ട്. ഞങ്ങളുടെ സമൂഹം ഞങ്ങൾക്കൊപ്പമുണ്ട്. എൻ.ഡി.എയുമായി പാർട്ടിക്ക് ഇനി ബന്ധം ഉണ്ടാകില്ല. അടുത്ത ദിവസം തന്നെ ഇക്കാര്യത്തിൽ തീരുമാനമുണ്ടാകും. സി.കെ.ജാനു ഞങ്ങൾക്ക് പുകഞ്ഞ കൊള്ളിയാണ്. അത് പുറത്ത് തന്നെയാണ്. ഒറ്റയ്ക്കാണ് എന്റെ പോരാട്ടം, ഇതിന്റെ പേരിൽ താമസിക്കുന്ന വാടക വീട് വരെ ഒഴിഞ്ഞ് കൊടുക്കേണ്ട സ്ഥിതിയുണ്ട്. എന്തു സംഭവിച്ചാലും നിലപാട് മാറ്റില്ല… ”\nപ്രസീത നിലപാടു വ്യക്തമാക്കി.\n”പാർട്ടിയുമായി ധാരണയുണ്ടാക്കുമ്പോൾ കെ.സുരേന്ദ്രൻ ചില വാക്കുകൾ തന്നിരുന്നു. അഞ്ചു സീറ്റായിരുന്നു സി.കെ ജാനു ആവശ്യപ്പെട്ടത്. തിരുവനന്തപുരത്തെ ചർച്ചയിൽ അത് ചുരുക്കി രണ്ട് സീറ്റാക്കി. സുൽത്താൻ ബത്തേരിയും ബാലുശ്ശേരിയും. അവിടങ്ങളിൽ പ്രവർത്തനം തുടങ്ങാനും പറഞ്ഞു. എന്നാൽ ബാലുശ്ശേരി പിന്നീട് എടുത്തുമാറ്റി. ഇതേ കുറിച്ച് സുരേന്ദ്രനെ വിളച്ച് ആരാഞ്ഞപ്പോൾ, ബാലുശ്ശേരി തരാൻ പറ്റില്ല. അവിടെ ചില പ്രശ്നങ്ങളുണ്ട്, സുൽത്താൻബത്തേരിയിൽ എ ക്ലാസ് പരിഗണനയുണ്ടാകുമെന്നും പറഞ്ഞു. എല്ലാ പാർട്ടി സന്നാഹങ്ങളും ഈ മണ്ഡലത്തിൽ ഉണ്ടാകുമെന്നും അറിയിച്ചു. എന്നാൽ ഇതിനു വിരുദ്ധമായി കടുത്ത എതിർപ്പാണ് ബത്തേരിയിൽ നേരിട്ടത്.\nസി.കെ.ജാനുവിന് ഓട്ടോറിക്ഷ ചിഹ്നത്തിൽ മത്സരിച്ചപ്പോൾ ലഭിച്ചതിനേക്കാൾ വോട്ട് ഗണ്യമായി കുറഞ്ഞു താമര ചിഹ്നത്തിൽ മത്സരിച്ചപ്പോൾ. വോട്ട് കുറഞ്ഞത് സംബന്ധിച്ച് വിലയിരുത്താൻ പാർട്ടി ആവശ്യപ്പെട്ടപ്പോൾ സി.കെ.ജാനു ദേഷ്യപ്പെടുകയാണുണ്ടായത്. വോട്ട് മറിച്ച ആളുമായി സി.കെ ജാനു കൂടുതൽ സൗഹൃദത്തിലായ കാഴ്ചയും കണ്ടു. കേരളത്തിൽ വോട്ട് കുറഞ്ഞതിൽ സന്തോഷിക്കുന്ന ഏക സ്ഥാനാർഥി സി.കെ ജാനുവാണ്.\nഎത്ര വേണമെങ്കിലും പണം തരാൻ ബിജെപി തയ്യാറാണ്. എത്രയാണ് വേണ്ടതെന്ന് നിങ്ങൾ പറഞ്ഞോളൂവെന്ന് സുരേന്ദ്രൻ പറഞ്ഞിട്ടുണ്ട്. അവർക്കൊപ്പം നിന്നാൽ കൂടുതൽ പണം കിട്ടും. അതുകൊണ്ട് പൈസ കിട്ടാത്തത് കൊണ്ടാണ് ഞങ്ങൾ ഇങ്ങനെ വെളിപ്പെടുത്തൽ നടത്തുന്നതെന്ന് പറയുന്നത് ശരിയല്ല. കെ.സുരേന്ദ്രനുമായി സംസാരിക്കാൻ പാർട്ടി എന്നെയാണ് ഏൽപ്പിച്ചത്…”\nഒളിച്ചോടിയ ഭര്‍തൃമതിയെ2വര്‍ഷത്തിന് ശേഷം കണ്ടെത്തി; തുമ്പായത് കാമുകന് ആധാറിലെ ചിത്രം പുതുക്കിയത്\nബാറുകളുടെ പ്രവര്‍ത്തന സമയത്തില് മാറ്റം-ഇനി മുതല് രണ്ട് മണിക്കൂര് നേരത്തെ തുറക്കും


നാലാം മുബാദല ടെന്നീസ്: കിരീടവുമായി ദ്യോക്കോവിച്ച്\nഅബുദാബി: സെര്‍ബിയന്‍താരം നൊവാക്ക് ദ്യോക്കോവിച്ച് മുബാദല ടെന്നീസ് കിരീടം സ്വന്തമാക്കി. ഫൈനലില് സൗത്ത് ആഫ്രിക്കന്‍താരം കെവിന് ആന്‍ഡേഴ്സണിനെ 46, 75, 75 എന്ന സ്‌കോറിനാണ് ദ്യോക്കോവിച്ച് വീഴ്ത്തിയത്. ആദ്യ സെറ്റ് നഷ്ടമായശേഷം മികച്ച മടങ്ങിവരവാണ് ദ്യോക്കോവിച്ച് നടത്തിയത്. വിജയത്തോടെ നാല് മുബാദല കിരീടമെന്ന റാഫേല് നദാലിന്റെ റെക്കോര്‍ഡിനൊപ്പമെത്താനും ദ്യോക്കോവിച്ചിന് കഴിഞ്ഞു.\nമത്സരത്തില് താന് ക്ഷീണിതനായിരുന്നെന്ന് ദ്യോക്കോവിച്ച് പറഞ്ഞു. രണ്ട് മണിക്കൂറിലധികം കളി നീളുമെന്ന് പ്രതീക്ഷിച്ചിരുന്നില്ലെന്നും കിരീടം നേടാനായതില് അതിയായ സന്തോഷമുണ്ടെന്നും താരം വ്യക്തമാക്കി. ജയത്തോടെ അടുത്തമാസം നടക്കാനിരിക്കുന്ന ഓസ്ട്രേലിയന് ഓപ്പണിനായി മികച്ച ഒരുക്കമാണ് ദ്യോക്കോവിച്ച് നടത്തിയത്. മുബാദല ട്രോഫി താരത്തിന്റെ ആത്മവിശ്വാസം ഉയര്‍ത്തും.\nഓസ്ട്രേലിയന് ഓപ്പണിന് മുന്‍പ് അടുത്തയാഴ്ച ആരംഭിക്കുന്ന ഖത്തര് ഓപ്പണിലും ദ്യോക്കോവിച്ച് കളിക്കുന്നുണ്ട്. ദീര്‍ഘകാലം പരിക്കിന്റെ പിടിയിലായിരുന്ന താരം ഗംഭീര മടങ്ങിവരവ് നടത്തിയ വര്‍ഷമാണ് 2018. ഈ വര്‍ഷം വിംബിള്‍ഡണ്, യുഎസ് ഓപ്പണ് കിരീടം നേടാന് ദ്യോക്കോവിച്ചിന് കഴിഞ്ഞു.


ഉപ്പളയില് കാറും ബൈക്കും കൂട്ടിയിടിച്ച് പ്ലസ്ടു വിദ്യാര്‍ത്ഥി മരിച്ചു – Utharadesam\nഉപ്പള: ഉപ്പള ഹിദായത്ത് നഗറില് കാറും ബൈക്കും കൂട്ടിയിടിച്ച് പ്ലസ് ടു വിദ്യാര്‍ത്ഥി മരിച്ചു. ഉപ്പളഗേറ്റ് പള്ളത്തെ മൂസയുടെയും സൈനബയുടെയും മകന് ഇഷാന് (17) ആണ് മരിച്ചത്. ഇന്നലെ രാത്രി ഏഴരമണിയോടെ ഉപ്പള ഹിദായത്ത നഗര് ദേശീയപാതയിലായിരുന്നു അപകടം. ഇഷാന് ഓടിച്ച ബൈക്കും എതിര്‍വശത്ത് കൂടി വന്ന ബ്രെസ്സ കാറും കൂട്ടിയിടിക്കുകയായിരുന്നു. അപകടത്തില് പരിക്കേറ്റ ഇഷാനെ നാട്ടുകാര് ഉടന് തന്നെ മംഗളൂരുവിലെ ആസ്പത്രിയിലേക്ക് എത്തിച്ചെങ്കിലും രക്ഷിക്കാനായില്ല. നിസ്ബിയ സഹോദരിയാണ്.\nദേശീയപാതയില് അപകടം തുടര്‍കഥയായിരിക്കുകയാണ്. ദേശീയപാത വികസന പ്രവൃത്തി പുരോഗമിച്ചുക്കൊണ്ടിരിക്കെ പലയിടത്തും അപകടത്തിനും സാധ്യതയേറെയാണ്. റോഡരികില് രണ്ടാ വശങ്ങളിലുമായി കുഴികള് എടുത്തിരിക്കുന്നതും അപകടത്തിന് കാരണമാവുന്നുണ്ട്. എതിര് വശത്ത് നിന്ന് വരുന്ന വാഹനങ്ങളെ വെട്ടിക്കാന് ശ്രമിക്കുന്നതിനിടെ വാഹനങ്ങള് കുഴിയില് വീഴാന് സാധ്യതയുണ്ട്. ഒന്നര മാസം മുമ്പ് ആരിക്കാടി കടവത്ത് കാഞ്ഞങ്ങാട് സ്വദേശിയായ കാര് യാത്രക്കാരന് മരിച്ചത് എതിര്‍വശത്ത് വന്ന ലോറി ഇടിക്കാതിരിക്കാനായി വെട്ടിക്കുന്നതിനിടെ റോഡരികിലെ കുഴിയില് വീണായിരുന്നു. മഴ തുടങ്ങിയതോടെ റോഡില് പലേടത്തും ചെളി വെള്ളവും കെട്ടിക്കിടക്കുകയാണ്. ഇതും വാഹനങ്ങള് അപകടത്തില് പെടാന് കാരണമാവുന്നു.


8 April 2018 - Future Kerala\nഹര്‍ത്താലിനെതിരെ ഉയരുന്ന പ്രചരണങ്ങള് ഇരട്ടത്താപ്പ്; ദളിത് ഐക്യവേദി\nകോട്ടയം: ദളിത് സംഘടനകള് പ്രഖ്യാപിച്ച ഹര്‍ത്താലിനെതിരെ ഉയരുന്ന പ്രചരണങ്ങള് സമൂഹത്തിന്റെ ഇരട്ടത്താപ്പിനെയാണ് കാണിക്കുന്നതെന്ന് ദളിത് ഐക്യവേദി. പട്ടികജാതി, പട്ടിക വര്‍ഗ സംരക്ഷണ നിയമത്തില് അയവ് വരുത്താന് സുപ്രീം കോടതി തയ്യാറെടുക്കുന്നതിന്റെ പശ്ചാത്തലത്തിലാണ് ദളിത് ഐക്യവേദി ഹര്‍ത്താല് നടത്തുന്നത്. ബസുടമകളും വ്യാപാരികളും ഹര്‍ത്താലിനോട്\nമലപ്പുറം: മലപ്പുറത്ത് ദേശീയപാതയ്‌ക്കെതിരെ സമരം നടത്തുന്നത് ചിലരുടെ താല്‍പര്യങ്ങള് സംരക്ഷിക്കാനെന്ന് കേന്ദ്രമന്ത്രി അല്‍ഫോണ്‍സ് കണ്ണന്താനം. ദേശീയപാതയുടെ അലൈന്‍മെന്റ് മാറ്റേണ്ടതില്ലെന്നും അദ്ദേഹം കൂട്ടിച്ചേര്‍ത്തു. നാടിന്റെ സമഗ്രവികസനത്തിന് വ്യക്തിപരമായ താല്‍പര്യങ്ങള് തടസമാകരുത്. റോഡ് നിര്‍മ്മാണം പോലുള്ള പദ്ധതികള് പ്രദേശവാസികളെ കൂടി വിശ്വാസത്തിലെടുത്ത് നടപ്പിലാക്കണം.\nതിരുവനന്തപുരം: കണ്ണൂര്, കരുണ മെഡിക്കല് കോളേജുകളിലെ വിദ്യാര്‍ത്ഥി പ്രവേശനവുമായി ബന്ധപ്പെട്ട് ഇനി ചര്‍ച്ചകള് നടത്തിയിട്ട് കാര്യമില്ലെന്ന് പ്രതിപക്ഷ നേതാവ് രമേശ് ചെന്നിത്തല. സംഭവവുമായി ബന്ധപ്പെട്ട് നിയമനിര്‍മാണത്തിനെതിരെ സുപ്രീം കോടതിയും ഗവര്‍ണറും നിയമപ്രശ്‌നങ്ങള് ചൂണ്ടിക്കാണിച്ചതിന്റെ പശ്ചാത്തലത്തിലാണ് ചെന്നിത്തലയുടെ പ്രസ്ഥാവന. 180 കുട്ടികളുടെ കണ്ണീരിന്\nതിങ്കളാഴ്ചത്തെ ഹര്‍ത്താലിന് പൂര്‍ണ പിന്തുണയുമായി പിസി ജോര്‍ജ്\nകോട്ടയം: തിങ്കളാഴ്ചത്തെ ഹര്‍ത്താലിന് പൂര്‍ണ പിന്തുണ പ്രഖ്യാപിച്ച് പിസി ജോര്‍ജ്. ജനപക്ഷം പാര്‍ട്ടി ദളിതരുടെ ഹര്‍ത്താലിനെ പൂര്‍ണമായും പിന്തുണയ്ക്കുന്നുവെന്ന് അദ്ദേഹം അറിയിച്ചു. കേരളത്തിലെ ഭൂരിഭാഗം സംഘടനകളും തിങ്കളാഴ്ചത്തെ ഹര്‍ത്താലിനെ എതിര്‍ത്ത് പ്രസ്ഥാവനകളിറക്കുന്ന ഘട്ടത്തിലാണ് പിസി ജോര്‍ജ് വ്യത്യസ്ത സമീപനവുമായെത്തിയിരിക്കുന്നത്. കെഎസ്ആര്‍ടിസി, പ്രൈവറ്റ്\nതിരുവനന്തപുരം: തമിഴ്‌നാട്ടില് കാവേരി നദീജല പ്രശ്‌നം രൂക്ഷമാകുന്ന സാഹചര്യത്തില് ഐപിഎല് മത്സരങ്ങള് കേരളത്തിലേക്ക് മാറ്റാന് സാധ്യത. ഇതുസംബന്ധിച്ച് ബിസിസിഐ കെസിഎയുമായി ചര്‍ച്ച നടത്തി. തിരുവനന്തപുരം ഗ്രീന്‍ഫീല്‍ഡ് സ്റ്റേഡിയത്തിലേക്ക് മത്സരങ്ങള് മാറ്റാനാണ് പദ്ധതി. ചെന്നൈയുടെ ഹോംഗ്രൗണ്ട് മത്സരങ്ങള് അടക്കം ഇവിടെ നടത്തിയേക്കും. തിരുവനന്തപുരത്ത്\nന്യൂഡെല്‍ഹി : ഓള്-ന്യൂ ഫ്രീസ്റ്റൈല് ക്രോസ്ഓവറിന്റെ ബുക്കിംഗ് ഫോഡ് ഇന്ത്യ ഔദ്യോഗികമായി ആരംഭിച്ചു. പുതിയ ഫ്രീസ്റ്റൈലിനെ കോംപാക്റ്റ് യൂട്ടിലിറ്റി വാഹനം (സിയുവി) എന്ന് വിളിക്കാനാണ് ഫോഡ് താല്‍പ്പര്യപ്പെടുന്നത്. ഇന്ത്യയില് ഫോഡിന്റെ ആദ്യ ക്രോസ്ഓവര് മോഡലിന്റെ വില്‍പ്പന ഈ മാസം തുടങ്ങും. ഫിഗോ\nതിരുവനന്തപുരം: ദളിത് സംഘടനകള് തിങ്കളാഴ്ച ആഹ്വാനം ചെയ്തിരിക്കുന്ന ഹര്‍ത്താലില് സര്‍വീസ് നടത്തുമെന്ന് കെഎസ്ആര്‍ടിസി. സാധാരണ നിലയില് സര്‍വീസ് നടത്തുന്നതിനായി ജീവനക്കാര് സഹകരിക്കണമെന്നും അനിഷ്ടസംഭവങ്ങള് ഉണ്ടാവാതിരിക്കാന് പൊലിസ് സഹായം വേണമെന്നും എംഡി ഹേമചന്ദ്രന് ആവശ്യപ്പെട്ടു. സംസ്ഥാനത്തെ മുഴുവന് സ്വകാര്യബസുകളും സര്‍വീസ് നടത്തുമെന്ന് കഴിഞ്ഞ\nകോട്ടയം: തിങ്കളാഴ്ച നടക്കുന്ന ഹര്‍ത്താലില് ബസുകള് നിരത്തിലിറക്കിയാല് കത്തിക്കുമെന്ന് ഗോത്രമഹാസഭാ നേതാവ് എം ഗീതാനന്ദന്. രാഷ്ട്രീയ പാര്‍ട്ടികള് ഹര്‍ത്താല് നടത്തുമ്പോള് പ്രതിഷേധിക്കാതെ അനുസരിക്കുന്ന ഇക്കൂട്ടര് ഈ സമരത്തില് പങ്കെടുക്കില്ലെന്ന് പറയുന്നത് ദളിതര്‍ക്ക് വേണ്ടിയുള്ള സമരമായതിനാലാണെന്നും അദ്ദേഹം കൂട്ടിച്ചേര്‍ത്തു. സുപ്രീം കോടതി വിധി\nന്യൂഡെല്‍ഹി : യമഹയുടെ പ്രീമിയം 113 സിസി സ്‌കൂട്ടറായ ഫാസിനോ ഇനി പുതിയ കളര് ഓപ്ഷനുകളില് ലഭിക്കും. പുതിയതും പരിഷ്‌കരിച്ചതുമായ കളര് ഓപ്ഷനുകളില് യമഹ ഫാസിനോയുടെ 2018 മോഡല് പുറത്തിറക്കി. നിലവിലെ കളര് ഓപ്ഷനുകളില് മാറ്റം വരുത്തിയതുകൂടാതെ ഗ്ലാമറസ് ഗോള്‍ഡാണ് ബ്രാന്‍ഡ്\nപാരിസ് : ഫ്രഞ്ച് വാഹന നിര്‍മ്മാതാക്കളായ പിഎസ്എ ഗ്രൂപ്പ് ഇലക്ട്രിക് മൊബിലിറ്റി ബിസിനസ് വിപുലീകരിക്കുന്നു. ഇലക്ട്രിക് വാഹനങ്ങള്‍ക്ക് മാത്രമായി ബിസിനസ് യൂണിറ്റ് (ബിയു) ആരംഭിച്ചിരിക്കുകയാണ് കമ്പനി. ആഗോളതലത്തിലായിരിക്കും പുതിയ ബിസിനസ് യൂണിറ്റിന്റെ പ്രവര്‍ത്തനങ്ങള്. പിഎസ്എ ഗ്രൂപ്പിന്റെ ഇലക്ട്രിക് വാഹന ചുമതല പൂര്‍ണ്ണമായും\nമെഡല്‍വേട്ട തുടര്‍ന്ന് ഇന്ത്യ; എയര് റൈഫിളില് രവി കുമാറിന് വെങ്കലം\nഗോള്‍ഡ് കോസ്റ്റ്: കോമണ്‍വെല്‍ത്ത് ഗെയിംസില് ഇന്ത്യ മെഡല്‍വേട്ട തുടരുന്നു. നാലാം ദിനമായ ഇന്ന് മെഡല് നേട്ടം പത്തിലെത്തി. ഏറ്റവും ഒടുവിലായി പുരുഷന്മാരുടെ പത്ത് മീറ്റര് എയര് റൈഫിളില് രവി കുമാര് വെങ്കലം സ്വന്തമാക്കിയിരിക്കുകയാണ്. ഇന്ന് രണ്ട് സ്വര്‍ണവും ഒരു വെള്ളിയും ഇന്ത്യ\nആന്ധ്ര പ്രശ്‌നം; പ്രധാനമന്ത്രിയുടെ വസതിക്ക് മുമ്പില് പ്രതിഷേധിച്ച ടിഡിപി എംപിമാരെ പൊലിസ് അറസ്റ്റ് ചെയ്ത് നീക്കി\nന്യൂഡല്‍ഹി: ആന്ധ്രയ്ക്ക് പ്രത്യേക പദവി നല്കണമെന്നാവശ്യപ്പെട്ട് ടിഡിപി എംപിമാര് പ്രധാനമന്ത്രി നരേന്ദ്ര മോദിയുടെ വസതിക്ക് മുന്നില് പ്രതിഷേധവുമായെത്തി. ഇവരെ പിന്നീട് പൊലിസ് അറസ്റ്റ് ചെയ്ത് തുഗ്ലക് റോഡ് സ്റ്റേഷനിലേക്ക് മാറ്റി. എന്നാല് ഇവര്‍ക്കെതിരെ കേസ് രജിസ്റ്റര് ചെയ്തിട്ടില്ലെന്നും ഇന്നുതന്നെ പുറത്തുവിടുമെന്നുമാണ് പൊലിസ്\nന്യൂഡെല്‍ഹി : 2017-18 സാമ്പത്തിക വര്‍ഷം സുസുകി മോട്ടോര്‍സൈക്കിള് ഇന്ത്യ പ്രൈവറ്റ് ലിമിറ്റഡ് സ്വന്തമാക്കിയത് 43 ശതമാനത്തിന്റെ റെക്കോര്‍ഡ് വില്‍പ്പന വളര്‍ച്ച. 2017-18 ല് ആഭ്യന്തര വിപണിയില് 5,01,226 യൂണിറ്റ് വാഹനങ്ങളാണ് വിറ്റത്. എക്കാലത്തെയും ഏറ്റവും വലിയ വില്‍പ്പന. 2016-17 ല്\nകണ്ണിറുക്കല് പാട്ട് നിരോധിക്കണമെന്ന ആവശ്യവുമായി മൂന്നുപേര് സുപ്രീം കോടതിയില്\nന്യൂഡല്‍ഹി: റിലീസിനൊരുങ്ങുന്ന ‘ ഒരു അഡാര് ലവ്’ എന്ന ചിത്രത്തിലെ മാണിക്യ മലരായ പൂവി എന്ന ഗാനം നീക്കം ചെയ്യണമെന്ന ആവശ്യം സുപ്രീം കോടതിയില്. ഗാനം തരംഗമായതിന് പിന്നാലെ തന്നെ നിരവധി സംഘടനകളും മറ്റും ഇത് നീക്കം ചെയ്യണമെന്ന ആവശ്യവുമായി രംഗത്തെത്തിയിരുന്നു.\nന്യുഡല്‍ഹി: വിയറ്റ്‌നാമില് നിന്ന് റഷ്യയിലേക്ക് പോവുകയായിരുന്ന RL772 വിമാനം അടിയന്തിരമായി ന്യൂഡല്‍ഹി അന്താരാഷ്ട്ര വിമാനത്താവളത്തിലിറക്കി. യന്ത്രത്തകരാര് കണ്ടെത്തിയതിനെ തുടര്‍ന്നായിരുന്നു നടപടി. യാത്രക്കാര് സുരക്ഷിതരാണെന്ന് അധികൃതര് അറിയിച്ചു. വിമാനം അടിയന്തര ലാന്‍ഡിംഗിനായി എത്തുന്നുണ്ടെന്ന വിവരം ലഭിച്ചതിനെ തുടര്‍ന്ന് ഫയര് എഞ്ചിനുകളും ആംബുലന്‍സുകളും സജ്ജമാക്കി\nദമാസ്‌കസ്: സിറിയയില് വിമത മേഖലയായ ദൗമയില് നടന്ന അക്രമണത്തില് കുട്ടികളുള്‍പ്പടെ 70 പേര് കൊല്ലപ്പെട്ടു. നിരവധി പേര്‍ക്ക് പരിക്ക്. രാസായുധപ്രയോഗമെന്നാണ് പ്രാഥമിക നിഗമനം. ക്ലോറിന് ഗ്യാസ് നിറച്ച വാതകമാണ് പ്രയോഗിച്ചതെന്നാണ് സംശയിക്കുന്നത്. വൈറ്റ് ഹെല്‍മറ്റ് എന്ന സംന്നദ്ധ സംഘടനയാണ് അക്രമത്തെ സംബന്ധിച്ചുള്ള\nമലപ്പുറം: പൊലിസിനെ ഉപയോഗിച്ച് സമരത്തെ അടിമര്‍ത്താമെന്ന് സര്‍ക്കാര് കരുതേണ്ടെന്ന് പ്രതിപക്ഷ നേതാവ് രമേശ് ചെന്നിത്തല. എആര് നഗറില് എത്തിയശേഷം ദേശീയ പാത സര്‍വെയ്‌ക്കെതിരായ സമരത്തെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം. സര്‍വകക്ഷിയോഗത്തിന് മുമ്പ് തന്നെ സര്‍വേ നടപടികള് ആരംഭിച്ചതാണ് പ്രശ്‌നങ്ങള്‍ക്ക് വഴിവെച്ചത്.\nന്യൂഡല്‍ഹി: സുപ്രീം കോടതിയിലെ പ്രശ്‌നങ്ങള്‍ക്കെതിരെ വീണ്ടും ശബ്ദമുയര്‍ത്തി മുതിര്‍ന്ന് ജഡ്ജി ജസ്റ്റീസ് ജെ ചലമേശ്വര്. ചീഫ് ജസ്റ്റിസിന്റെ തീരുമാനങ്ങള് പൊതുനന്മയ്ക്ക് വേണ്ടുയുള്ളതാവണമെന്ന് പറഞ്ഞ അദ്ദേഹം, ഇംപീച്ച്‌മെന്റ് നടപടികൊണ്ട് പ്രശ്‌നങ്ങള് അവസാനിക്കില്ലെന്നും സംവിധാനത്തിലെ തെറ്റുകള് തിരുത്തുകയാണ് വേണ്ടതെന്നും കൂട്ടിച്ചേര്‍ത്തു. ഡല്‍ഹിയിലെ ഹാര്‍വാര്‍ഡ്\nബെംഗളുരു: അമിത്ഷായുടെ വിവാദ പരാമര്‍ശത്തിന് മറുപടിയുമായി കോണ്‍ഗ്രസ് അദ്ധ്യക്ഷന് രാഹുല്‍ഗാന്ധി. കഴിഞ്ഞ ദിവസം മുംബൈയില് പാര്‍ട്ടി റാലിക്കിടെ അമിത്ഷാ നടത്തിയ പരാമര്‍ശം വിവാദമായിരുന്നു. പ്രധാനമന്ത്രിയെ പേടിച്ച് പട്ടിയും പൂച്ചയും പാമ്പും കീരിയും വരെ ഒന്നിക്കുകയാണെന്നായിരുന്നു അമിത്ഷാ പറഞ്ഞത്. ഇതിനോട് പ്രതികരിച്ചാണ് രാഹുല്‍ഗാന്ധി\nഗോള്‍ഡ് കോസ്റ്റ്: കോമണ്‍വെല്‍ത്ത് ഗെയിംസില് സ്വര്‍ണക്കൊയ്ത്ത് തുടര്‍ന്ന് ഇന്ത്യ. നാലം ദിനത്തില് ഭാരോദ്വഹനത്തില് ഒരു സ്വര്‍ണവും, ഷൂട്ടിങ്ങില് ഒന്നു വീതം സ്വര്‍ണവും വെള്ളിയും കരസ്ഥമാക്കിയതോടെ ഇന്ത്യയുടെ സ്വര്‍ണനേട്ടം ആറായി ഉയര്‍ന്നു. വനിതകളുടെ പത്ത് മീറ്റര് എയര്‍പിസ്റ്റളില് മനു ഭാക്കര്, 69 കിലോഗ്രാം


കോലിപറഞ്ഞു, മായങ്ക് നേടി; ഡബിളടിച്ചശേഷം മായങ്കിനോട് കോലി പറഞ്ഞത്\nIndore, First Published 15, Nov 2019, 5:45 PM\nരണ്ട് വിരലുയര്‍ത്തി കാണിച്ച മായങ്കിനോട് എന്നാ പിന്നെ ട്രിപ്പിള് അടിക്കൂ എന്ന് മൂന്ന് വിരലുയര്‍ത്തി കാട്ടി കോലി മറുപടി നല്‍കി. ഇത് ഡ്രസ്സിംഗ് റൂമില് ചിരി പടര്‍ത്തുകയും ചെയ്തു.\nഇന്‍ഡോര്: ബംഗ്ലാദേശിനെതിരായ ഇന്‍ഡോര് ക്രിക്കറ്റ് ടെസ്റ്റില് ഡബിള് സെഞ്ചുറി നേടിയ മായങ്ക് അഗര്‍വാള് ബാറ്റുയര്‍ത്തി ഇരുകൈകളും വിരിച്ച് ആകാശത്തേക്ക് നോക്കിയശേഷം ഡ്രസ്സിംഗ് റൂമിലിരുന്ന ക്യാപ്റ്റന് വിരാട് കോലിയെ നോക്കി രണ്ട് വിരലുകള് ഉയര്‍ത്തി കാണിച്ചു. താങ്കള് പറഞ്ഞു, ഞാനത് നേടിയെന്ന്.\nവീരേന്ദര് സെവാഗ് സ്റ്റൈലില് സിക്സര് പറത്തി ഡബിളടിച്ചശേഷമായിരുന്നു മായങ്ക് ഡ്രസ്സിംഗ് റൂമിലിരുന്ന കോലിയെ നോക്കി ഡബിളടിച്ചുവെന്ന് കൈകൊണ്ട് കാണിച്ചത്. ചായക്ക് പിരിയുമ്പോള് 150 പിന്നിട്ട മായങ്കിനോട് ഡബിള് സെഞ്ചുറി നേടണമെന്ന് ആവശ്യപ്പെട്ടത് ക്യാപ്റ്റന് വിരാട് കോലിയായിരുന്നു. ചായക്കുശേഷം ക്യാപ്റ്റന് വാക്കുകള് അക്ഷരംപ്രതി അനുസരിച്ച് മായങ്ക് ഡബിളടിക്കുകയും ചെയ്തു.\nഎന്നാല് ഡബിളടിച്ചുവെന്ന് ആംഗ്യം കാണിച്ച മായങ്കിനോട് കോലിയുടെ തിരിച്ചുള്ള പ്രതികരണവും ശ്രദ്ധേയമായി. രണ്ട് വിരലുയര്‍ത്തി കാണിച്ച മായങ്കിനോട് എന്നാ പിന്നെ ട്രിപ്പിള് അടിക്കൂ എന്ന് മൂന്ന് വിരലുയര്‍ത്തി കാട്ടി കോലി മറുപടി നല്‍കി. ഇത് ഡ്രസ്സിംഗ് റൂമില് ചിരി പടര്‍ത്തുകയും ചെയ്തു.\nYou asked for it you got it 😎😎 Skipper asking for more 😁😁 300 possible? 🤔 #TeamIndia #INDvBAN @paytm\nഡബിളടിച്ചശേഷം അതിവേഗം സ്കോര് ചെയ്ത മായങ്ക് ട്രിപ്പിള് നേടുമെന്ന് തോന്നിച്ചെങ്കിലും 243 റണ്‍സില് വീണു. ബംഗ്ലാദേശിനെതിരെ ഇന്ത്യക്കാരന്റെ ഏറ്റവും ഉയര്‍ന്ന രണ്ടാമത്തെ ഉയര്‍ന്ന വ്യക്തിഗത സ്കോറാണിത്. 248 റണ്‍സടിച്ച സച്ചിനാണ് ഒന്നാം സ്ഥാനത്ത്.\nLast Updated 15, Nov 2019, 5:45 PM


കന്യാസ്ത്രീകളെ തള്ളി കെസിബിസി; അതിരുകടന്നു; സഭയെ ആക്ഷേപിക്കുന്നു | Nun Rape Case | Franco Mulakal | KCBC\nകന്യാസ്ത്രീകളെ തള്ളി കെസിബിസി; അതിരുകടന്നു; സഭയെ ആക്ഷേപിക്കുന്നു\nസ്വന്തം ലേഖകൻ September 13, 2018 12:06 AM IST\nസമരം ചെയ്യുന്ന കന്യാസ്ത്രീകൾക്ക് പിന്തുണയുമായി നടി റിമ കല്ലിങ്കൽ. ചിത്രം: ടോണി ഡൊമിനിക്\nസഹപ്രവര്‍ത്തകയ്ക്ക് നീതി തേടി സമരമുഖത്തുള്ള കന്യാസ്ത്രീകള്‍ക്കെതിരെ കെസിബിസി രംഗത്ത്. കന്യാസ്ത്രീകളുടെ സമരം അതിരുകടന്നതെന്ന് കെ.സി.ബി.സി വാര്‍ത്താക്കുറിപ്പില് കുറ്റപ്പെടുത്തി. സഭയെയും ബിഷപ്പുമാരെയും അടച്ചാക്ഷേപിക്കാന് ശ്രമം നടക്കുകയാണ്. സമ്മര്‍ദത്തിന് വഴങ്ങാതെ പൊലീസ് അന്വേഷണം പൂര്‍ത്തിയാക്കണം.\nനിഷ്പക്ഷ അന്വേഷണത്തിലൂടെ കണ്ടെത്തുന്ന കുറ്റവാളിയെ നിയമപ്രകാരം ശിക്ഷിക്കണമെന്നും കെസിബിസി ആവശ്യപ്പെട്ടു. കുറ്റവാളി ആരായാലും ശിക്ഷിക്കപ്പെടണമെന്നാണ് കത്തോലിക്ക സഭയുടെ നിലപാടെന്നും അവര് വ്യക്തമാക്കി. നിയമവാഴ്ച നടക്കണം, മാധ്യമങ്ങളുടെ സമാന്തര അന്വേഷണവും വിചാരണയുമല്ല വേണ്ടത്. സഭ ആരെയും വിധിക്കുന്നില്ല, നീതീകരിക്കുന്നുമില്ലെന്നും ആര്‍ച്ച് ബിഷപ് ഡോ.എം.സൂസപാക്യം പറഞ്ഞു.\nഎന്നാല് ബിഷപ് ഫ്രാങ്കോ മുളയ്ക്കല് നേരത്തെ സ്ഥാനമൊഴിയേണ്ടതായിരുന്നുവെന്ന് ലത്തീന് സഭാ അല്‍മായ സംഘടന ആവശ്യപ്പെട്ടു. വ്യക്തിപരമായ ആരോപണങ്ങള്‍ക്ക് സഭയെ കൂട്ടുപിടിക്കരുതെന്ന് കേരള റീജിയന് ലാറ്റിന് കാത്തലിക് കൗണ്‍സില് ആവശ്യപ്പെട്ടു. ബിഷപ്പിന്റെ അറസ്റ്റ് ആവശ്യപ്പെട്ട് കൊച്ചിയിലെ സമരത്തിനൊപ്പം തിരുവനന്തപുരത്തും ജലന്തറിലെ സഭാ ആസ്ഥാനത്തും പ്രതിഷേധം നടന്നു. സന്യാസിനി സമൂഹത്തില് നിന്ന് പുറത്താക്കിയാലും സമരം തുടരുമെന്ന് കന്യാസ്ത്രീകള് വ്യക്തമാക്കി.\nജലന്തര് ബിഷപ്പുമായി ബന്ധപ്പെട്ട് ഇപ്പോഴുണ്ടായ സംഭവവികാസങ്ങള് വിശ്വാസികള്‍ക്ക് അപമാനമാണെന്നാണ് കേരള റീജിയന് ലാറ്റിന് കാത്തലിക് കൗണ്‍സിലിന്റെ നിലപാട്. ബിഷപിന്റെ ധാര്‍മിക ബോധം ചോദ്യം ചെയ്യപ്പെട്ടിരിക്കുന്നു. ബിഷപിന്റെ നടപടികള് കത്തോലിക്കാ സഭയുടെ ദര്‍ശനങ്ങള്‍ക്ക് വിരുദ്ധമാണെന്നും കെ.ആര്.എല്.സി.സി വ്യക്തമാക്കി. അതിനിടെ ബിഷപ്പിന്റെ അറസ്റ്റ് ആവശ്യപ്പെട്ടുളള കന്യാസ്ത്രീമാരുടെ സമരം അഞ്ചാംദിവസത്തിലേക്ക് കടന്നു. സഭ പുറത്താക്കിയാലും നീതികിട്ടുംവരെ സമരം തുടരുമെന്ന് കന്യാസ്ത്രീകള് അറിയിച്ചു.\nജലന്തര് ബിഷപ്പ് ഫ്രാങ്കോ മുളയ്ക്കലിനെതിരെ കന്യാസ്ത്രീ നല്‍കിയ പീഡനപരാതി സിബിഐ അന്വേഷിക്കണമെന്നാവശ്യപ്പെട്ട് ഹൈക്കോടതിയില് ഹര്‍ജി. പ്രതികളെ പൊലീസ് സംരക്ഷിക്കുകയാണെന്ന് ഹര്‍ജിയില് ആരോപിക്കുന്നു. എഴുപത്തേഴ് ദിവസം പൊലീസ് അന്വേഷിച്ചിട്ടും പ്രതിയെ അറസ്റ്റ് ചെയ്യാന് കഴിഞ്ഞില്ല. നിലവിലെ അന്വേഷണം പ്രഹസനമാണെന്നും ഹര്‍ജിയില് ചൂണ്ടിക്കാട്ടുന്നു. ആലപ്പുഴ ചാരുംമൂട് സ്വദേശി വി.രാജേന്ദ്രന് ആണ് സിബിഐ അന്വേഷണം ആവശ്യപ്പെട്ട് ഹൈക്കോടതിയില് പൊതുതാല്‍പര്യ ഹര്‍ജി സമര്‍പ്പിച്ചത്.\nസമരത്തിന് പിന്തുണ ഏറുന്നു\nകന്യാസ്ത്രീകള്‍ക്ക് പിന്തുണയുമായി രാഷ്ട്രീയ, സാമൂഹ്യ, സാംസ്കാരിക രംഗത്തെ പ്രമുഖർ മേഖലകളില് നിന്ന് ഒട്ടേറെപ്പേര് ഇന്ന് കൊച്ചിയിലെ സമരവേദിയിലെത്തി. സിനിമയിലെ സ്ത്രീകളുടെ കൂട്ടായ്മയായ ഡബ്ള്യു. സി.സി കന്യാസ്ത്രീകള്‍ക്ക് പിന്തുണ അറിയിച്ചു.\nകൊച്ചിയിലെ സമരത്തിന് പിന്തുണയുമായി തിരുവനന്തപുരത്ത് ജനകീയ കൂട്ടായ്മ നടത്തിയ ധര്‍ണ വി.എം. സുധീരൻ ഉദ്ഘാടനം ചെയ്തു. കേസ് അട്ടിമറിച്ചത് ഡി.ജി.പിയും ഐ.ജിയും ചേർന്നാണന്നും വി.എം സുധീരന് ആരോപിച്ചു. ബിഷപ്പിന്റെ അറസ്റ്റ് ആവശ്യപ്പെട്ട ബി.ജെ.പി കേന്ദ്ര നേതൃത്വം ബിഷപ്പിനെ പിന്തുണയ്ക്കുന്നവരെ ബഹിഷ്കരിക്കാന് വിശ്വാസികള് തയ്യാറാവണമെന്ന് ആവശ്യപ്പെട്ടു.\nജലന്തറില് ആര്.എം.പി വനിത ഫെഡറേഷന്റെ നേതൃത്വത്തില് രൂപതാ ആസ്ഥാനത്തേക്ക് നടന്ന മാര്‍ച്ച് പൊലീസ് തടഞ്ഞു. കൂടുതല് പ്രതിഷേധങ്ങള്‍ക്കുളള സാധ്യത കണക്കിലെടുത്ത് ബിഷപ് ഹൗസിന് പഞ്ചാബ് പൊലീസ് സുരക്ഷ ശക്തമാക്കി. അതേ സമയം കന്യാസ്ത്രീകൾ നടത്തുന്ന സമരത്തോട് സഹകരിക്കരുതെന്ന് നിർദേശം നൽകി സി. എം.സി സിസ്റ്റേഴ്സിന് സുപ്പീരിയർ ജനറൽ സർക്കുലർ നല്‍കി.\nബുധനാഴ്ച ചോദ്യം ചെയ്യും\nകന്യാസ്ത്രീയെ പീഡിപ്പിച്ച കേസില് ജലന്തര് ബിഷപ്പ് ഫ്രാങ്കോ മുളയ്ക്കലിനോട് അടുത്ത ബുധനാഴ്ച ചോദ്യംചെയ്യലിന് ഹാജരാകണമെന്ന് പൊലീസ്. ഇക്കാര്യം ചൂണ്ടിക്കാട്ടി അന്വേഷണ ഉദ്യോഗസ്ഥനായ വൈക്കം ഡി.വൈ.എസ്.പി: കെ.സുഭാഷ് ബിഷപ്പിന് നോട്ടീസയച്ചു. അതെസമയം പരാതിക്കാരിയായ കന്യാസ്ത്രീയുടെ ഒപ്പമാണ് സര്‍ക്കാരെന്നും ശക്തമായ തെളിവുകളോടെ കുറ്റവാളിയെ അറസ്റ്റ് ചെയ്യാനാണ് നീക്കംമെന്നും മന്ത്രി ഇ.പി.ജയരാജന് പ്രതികരിച്ചു.\nനാളെ മുതല് മഴ ശക്തമാകും;9ഇടങ്ങളിൽ ജാഗ്രതാനിര്‍ദേശം